
ÎNTRE DOUĂ COMORI 


CAPITOLUL I 
Naufragiul 


Uriaşul munte de apă s-a prăvălit ameninţător lăsând în 
urma sa un hău adânc. Prinsă în vâltoarea apelor învrăjbite, 
mica barcă se cufunda în pripă şi apoi apărea din nou pe 
coasta înaltă a unui val. Un moment, încleştat de marginea 
de lemn, tânărul om a profitat de înălţimea la care era 
ridicat de apă, pentru a cerceta orizontul. 

Soarele era aproape de Apus; deasupra hulei frământate, 
prin ploaia ce biciuia oceanul dezlănţuit, prora pachebotului 
care se cufunda, i-a apărut ca o ameninţare mută către 
cerul întunecat. Abia a avut însă timpul să o observe; cuo 
strângere de inimă, s-a simţit alunecând iarăşi în fundul văii 
lichide. În secunda următoare, se regăsea ridicat sus, către 
nourii de plumb, pe care furtuna îi frământa fără încetare. 
Din nou privirea i s-a îndreptat cu încordare în direcţia 
vaporului strivit de furia elementelor dezlănţuite. Nu a mai 
văzut însă nimic şi privirea i-a rămas fixată la orizont, către 
nourul ce părea o panglică de purpură în lumina soarelui ce 
apunea. 

Ciclonul îşi mărea furia. Smulse de vânt, care îşi revărsa 
turbarea în spuma albă, valurile se îngrămădeau unele 
după altele tot mai sălbatece şi mai imense, făcând din 
oceanul pustiu un nesfârşit haos. 

Întunecimea începea să se lase. Sus pe cer, nourii 
alergau ca o turmă înspăimântată de umbre fugărite de 
uragan. Rând pe rând, afundându-se şi apoi revenind la 
suprafaţă, într-un dans nebun, mica barcă condusă de 
valuri, mai îndrăznea să înfrunte mânia Pacificului... 

Deşi vântul bătea fără încetare şi ploaia urma să cadă cu 
violentă, o căldură grea, înăbuşitoare, domnea în aer. 
Biciuirea ploii şi îmbrăţişarea valurilor, poate din aceasta 
cauză, îi produceau lui Frank o ciudată plăcere. 

Incleştat de barca sa, nu reuşea de fel sa reconstituie 
nenorocirea. Totul se întâmplase către începutul după- 
amiezei, pe când se găsea întins în culcuşul său, împăcat 


cu sine şi pregătit pentru siestă. Erau mai mult de două zile 
de când ciclonul prinsese marele pachebot în braţele sale 
nevăzute, dar nimic nu lăsa să se prevadă ca o aventură 
atât de obişnuită se va sfârşi altfel decât în trecut. A trebuit 
să se ivească acea recifă necunoscută de navigatori şi 
netrecută în hărţi, pentru ca evenimentul să-şi schimbe faţa 
în tragic. Fapt este, că trei ore după ciocnirea neprevăzută 
ce găurise vasul, naufragiul ajunsese să fie o siguranţă 
pentru toţi călătorii. 

In mijlocul panicii generale ce s-a produs, ferindu-se greu 
de loviturile valurilor enorme care măturau puntea ducând 
la un moment dat cu ele pe căpitan şi trei oameni din 
echipaj şi răsturnând apoi rând pe rând bărcile de salvare 
care erau coborâte în mare. Frank se trezise deodată 
înotând în valurile dezlănţuite. Asupra căderii sale în mare, 
nu păstra decât o vagă amintire; o bruscă scuturare îl 
făcuse să alunece de-a lungul punţii lustruite şi în aceiaşi 
clipă, o masă imensă de apă îl târâse departe cu sine. 

Norocul voise ca atunci când reuşise să iasă pe creasta 
unui val, să observe mica barca din apropierea sa. Cu o 
sforţare supraomenească, reuşise sa se arunce spre ea şi 
să-i apuce marginea. După câteva încercări, reuşise apoi să 
se ridice şi să se lase să cadă în interiorul ei. Era o minune 
că furtuna nu reuşise să-l despartă de barca sa care prin cei 
câţiva colaci de salvare prinşi de ea cu sfori solide, se 
menținea la suprafaţă deşi era aproape plină de apă. 

Câtă vreme era de când se petrecuse totul? O oră sau 
cinci minute. Era incapabil să-şi dea seama. Din cei patru 
sute de pasageri ai primei clase, din ceilalţi cinci sute ai 
clasei a doua, din emigranţi, din echipaj, însfârşit din 
personalul care servea „cel mai modern şi cel mai 
confortabil dintre oraşele plutitoare” - aşa cum era numit 
pachebotul „Neptun” - ce mai rămăsese în prezent? 

Marea învrăjbită pe ea însăşi, părea goală, întinsă şi 
pustie întocmai ca haosul primelor vârste ale omenirii... 

Tocmai când se gândea astfel şi ideea unei izolări 
îngrozitoare i se impunea în minte, Frank, a avut impresia 


că aude o voce undeva, în umbra neliniştită dintre nouri şi 
ape, o voce ascuţită care strecurându-se pierdută printre 
mugetele vântului şi răpăiala ploii, ajungea totuşi până la 
el. 

Fericit de a nu se mai simţi cu totul părăsit şi singur în 
mijlocul giganticei nebunii a elementelor, a urlat ca scos din 
minţi la rândul său. 

De data aceasta, vocea şi-a repetat distinct chemarea. 

Secundele treceau pline de încordare. Din timp în timp, la 
fiecare nou strigăt pe care îl auzea, Frank îşi repeta apelul. 
Era bucuros, căci i s-a părut ca strigătele se apropiau. Brusc 
le-a auzit ţâşnitul chiar de lângă sine; acolo în dreapta. 
Aplecat în acea direcţie, Frank a controlat semi-întunericul 
cu inima strânsă de încordare. Deodată, în timp ce privea în 
adâncimile schimbătoare şi verzui ale hulei, a văzut 
cramponat de o epavă un corp omenesc ce se lupta cu 
disperare să nu-şi piardă fragilul sprijin. Profitând de clipa 
în care întâmplarea îi apropiase, Frank a smuls în trecere 
corpul acela chinuit trăgându-l în barcă. 

Vocea, sub imperiul groazei de moarte, mai pronunţa 
încă în neştire: 

— Ajutor! Ajutor!... Aju... Apoi, a tăcut. Frank, ce de data 
aceasta o auzise chiar lângă sine şi-a dat seama ca 
naufragiatul salvat de el era în realitate o femeie... 

Cum ea i s-a lăsat fără forţă în braţe, leşinând în clipa 
următoare, tânărul i-a încercuit mijlocul cu braţul stâng, 
ţinând-o strâns lângă sine, aşa ca valurile să nu i-o poată 
smulge. Cu mâna cealaltă, se ţinea lipit strâns de marginea 
bărcii spre a nu fi răsturnat de valuri. Pe când şedea astfel, 
a simţit lângă pieptul său bustul pietros şi gol al femeii, 
partea superioară a unui trup frumos ai cărui corsaj în 
zdrenţe, lăsa să se vadă în semiîntuneric umerii rotunzi şi 
sânii micuţi şi tari; atunci şi-a dat seama că ea era tânără. 

In acest mod, învăluit treptat de noaptea care venea, 
tânărul s-a gândit deodată că nu mai era singur pe 
vastitatea oceanului în delir, că o femeie era acolo strâns 
lipită de sine, gata să întâmpine aceiaş soartă cu el; 


aceasta, l-a făcut sa nu-i mai fie teamă, să alunge cu 
bravură groaza care cu câteva minute mai devreme îl 
chinuia sub linţoliul său perfid şi îngheţat. 

x 


* * 


Aşa cum venise de repede cu câteva zile mai înainte, 
ciclonul a dispărut aproape subit. Pe cerul limpede, stelele 
îşi scânteiau pupilele de argint iar hula, pierzându-şi 
puterea, devenea o legănare înceată şi tot mai plăcută. 
Chinuit de umezeală, zdrobit de oboseală după sforţările 
făcute de a arunca apa afară din barca, având creierul gol 
şi membrele ca de plumb, Frank şi-a pierdut cunoştinţa. 
Lipită de el, femeia necunoscută dormea, îşi revenise 
câteva minute după ce tânărul o ridicase din apă, 
murmurase câteva cuvinte vag şi apoi căzuse sub imperiul 
unui somn adânc ca şi moartea. 

Pe barca purtată de valuri în neştire, perechea de tineri 
scăpată ca prin minune de urgia furtunii, zăcea strâns 
înlănţuită... 


CAPITOLUL II 
O surpriză 


Noaptea a trecut liniştită şi în timp ce soarele îşi arunca 
victorios primele raze către zenit, corabia ce rezistase atâta 
vreme la suprafaţa mării prin colacele de salvare legate de 
ea, deodată s-a lovit de ceva tare. 

Zguduitura, l-a deşteptat pe Frank, a deschis ochii şi a 
contemplat - la început fără să înţeleagă unde este - 
spectacolul ce se deschidea în faţa privirii sale: Era pe o 
plajă rumenită de soare şi cu marginea dantelată de spuma 
albă, aruncată de valuri; dincolo de această plaja, se vedea 
ispititoare o pădure de cocotieri, iar la dreapta şi la stânga, 
se aflau stânci mari înnegrite de vreme, care păreau că 
încadrează unica plajă pe care întâmplarea binevoitoare îi 
aruncase pe cei doi. 

Dincolo de siluetele elegante ale palmierilor, către 
interiorul pământului acesta necunoscut, se ridica majestos 
un munte având în vârf o cunună de vegetaţie, iar 
deasupra tuturor acestora, un soare înflăcărat şi dătător de 
viaţă, smulgea mării încreţite uşor, mii şi mii de scânteieri. 

Imbătat de frumuseţea neasemuită a naturii şi de 
belşugul acela de lumina şi culori, Frank a rămas un timp 
nemişcat căutând a-şi aduna gândurile ce i se răspândeau 
neascultătoare; apoi, privirea sa a coborât asupra femeii 
care cu un suspin uşor, s-a aşezat mai bine la pieptul său 
dormind încă adânc. Memoria şi-a reluat imediat funcţiile şi 
odată cu aceasta amintirile zilei trecute i-au năvălit în 
minte brusc făcându-l să tresară... 

Timp de câteva secunde, a rămas gânditor retrăind 
oarecum neprecis fazele naufragiului său, dar nereuşind 
câtuşi de puţin să facă vreo legătură cu strania realitate ce 
se desfăşură ca o imagine vrăjită acolo în faţa lui. 

Automat, cu privirea rătăcind tot timpul peste oceanul 
liniştit şi gol, peste decorul împădurit şi însfârşit, către cerul 
transparent pătruns de discul de foc al soarelui, tânărul a 
murmurat pentru el singur: 


— Aşa a fost... am naufragiat... apoi... apoi am pescuit o 
femeie... 

De mai multe ori după aceia, el a repetat fără să poată 
să dea un înţeles luminos cuvintelor: 

— Naufragiu... femeie... 

Apoi brusc, după ce întreaga sa energie şi toată 
luciditatea au fost recucerite, a gândit plin de curiozitate: 

— Cum este? Cine este „ea”? 

Aplecându-şi capul către fiinţa de lângă sine, a examinat- 
o atent. Întinsă în lungul bărcii din care el scosese cu 
pumnii aproape toată apa, cu braţele înconjurând mijlocul 
lui şi cu faţa în jos, peste şoldul tânărului „ea” încă dormea. 
Frank nu-i vedea decât spatele, şoldurile frumos conturate, 
coapsele care se reliefau prin stofa rochii sale sfârşite şi 
pulpele fine, dezgolite... Un ciorap, mai atârna complet 
sfâşiat lăsând să se vadă deasupra genunchiului stâng o 
vânătaie provocată de vreo lovitură. Fata nu mai avea 
decât un singur pantof, iar în partea superioară, era 
aproape dezbrăcată. 

Din faţa lipită de şoldul său şi ascunsă printre şuviţele 
părului sau îmbâăcsit şi întărit de apa mării, nu putea să 
vadă nimic decât vârful roz al unei urechi pe care a 
observat o zgârietură recentă. 

Tăiat scurt, părul lăsa dezgolită o ceafă încântătoare şi 
delicată pe care se mai recunoştea încă îngrijirea deosebită 
a frizerului de pe bord. 

Desfăcându-i braţele ce-i înconjurau bustul, Frank a 
îndepărtat cu delicateţă femeia de sine. Deşteptată prin 
mişcarea lui, ea s-a întors pe spate şi a suspinat încet. 

Aplecat spre ea, Frank a reuşit însfârşit să-i vadă faţa. A 
rămas atunci împietrit de uimire întrebându-se stăruitor 
dacă nu visează.... 

În aceiaşi clipa însă, femeia a deschis ochii şi s-a întins... 

Privirea sa, rătăcind la întâmplare, s-a oprit asupra figurii 
lui Frank ce exprima uimirea profundă de care era stăpânit 
tânărul om. Un aer de încurcătură, de neînțelegere a 
situaţie, a dat fizionomiei sale o expresie de surpriză 


copilărească. Sprijinindu-se pe ambele mâini, s-a ridicat pe 
jumătate şi l-a privit drept în ochi. 

— Ah! a pronunţat ea căutând ceva să spună. Eşti tu... tu 
eşti, Frank. 

Mai mult decât vocea, acel accent bine cunoscut, 
producţie importată direct din America, ce-i era totdeodată 
familiar şi antipatic, l-a convins pe Frank de faptul că nu s-a 
înşelat nicidecum. 

— Doamne - s-a gândit el mecanic - zăpăcită întâmplare! 

Este chiar ea, fosta mea soţie pe care am salvat-o astă 
noapte! 

Apoi. Cu voce tare. Neştiind exact ceia ce spunea, a 
pronunţat repede, aşa, ca să-i răspundă: 

— Încântat ca te întâlnesc scumpa mea prietenă! Ce mai 
faci? Eşti bine! 


CAPITOLUL Ill 
Umbre din trecut... 


În felul acesta, prin jocul destinului, după paisprezece 
luni de viaţă conjugală şi după alte şaisprezece luni de 
despărţire. Frank Genin baron d'lberville, a regăsit pe o 
plajă necunoscută, de pe un pământ pierdut în imensitatea 
oceanului Pacific, pe frumoasa Isabell-Edith Warren fosta 
baroneasă d'Iberville. 

Aceasta, s-a întâmplat tocmai când se revărsau zorile 
arzătoare ale unei zile de vară. 

Memoria tânărului baron, în ciuda lungilor luni ce se 
scurseseră, îi reda în clipa aceea întreg trecutul cât se 
poate de fidel. Astfel, nu a fost deloc uimitor că întreaga 
dimineaţă - în timp ce îşi îndeplinea conştiincios meseria de 
„naufragiat” - a retrăit în minte, fără de voie, numeroase 
scene din trecut. 

Se revedea în cursul vieţii sale de tânăr - o viaţă destul 
de seacă, dar nu într-atât ca să-l scârbească. 

Fusese un trai nici chiar prostesc, dar nici strălucit, ca şi 
acel al numeroşilor tineri din secolul şi mediul sau social: 
Viaţă de colegiu, examene, serate, sărbătoriri şi sporturi, 
mai ales sporturi. 

Educaţia fizică îl pasionase totdeauna pe Frank, astfel că 
ajunsese cu vremea să posede o forţă herculeană şi o 
rezistenţă admirabilă. In afară de această latură specială, 
avea un caracter nedefinit pentru sine şi mai ales pentru 
ceilalţi. Rămâneau totuşi câteva trăsături ce cu timpul se 
reliefau şi adesea se impuneau, Risipitor şi sentimental, 
optimist şi fericit, capabil de acte foarte energice dar ros 
adesea de lene, era predominat peste toate acestea de un 
gust puternic de viaţă. Găsea că a trăi este plăcut, deşi 
grijile nu îl ocoliseră Nepăsător prin atavism faţa de toate 
grijile materiale şi „dotat” în plus cu o dublă moştenire, 
adică atât din partea tatălui cât şi a mamei sale, Frank, 
sociabil din instinct şi monden prin obişnuinţă, gustase din 
plin la marele „banchet al vieţii” atât de scump 


romanticilor; ba într-atât, încât orfan la vârsta de 17 ani şi 
bogat la 20 de ani, a descoperit într-o bună dimineaţă - 
puţin după ce împlinise 27 de ani - că în afară de o 
garderobă încă destul de bine asortată, se putea socoti tot 
atât de sărac ca şi renumitul lov. Atunci, s-a ivit frumoasa 
Isabell Warren şi după cinci luni de „flirt”, s-au căsătorit. 
Fapt hotărât că această căsătorie nu fusese făcută din 
calcul de tânărul baron: Aşa cum a dovedit mai târziu, ţinea 
atât de puţin la bani! Isabell-Edith, ştiuse însă foarte bine 
să-l ataşeze persoanei sale încă din prima seară când s-au 
întâlnit. Era fată foarte frumoasă, el nu căutase niciodată să 
nege acest lucru, nici faţă de sine-însuşi şi nici faţă de 
bătrâna sa rudă, care - binevoitoare şi nutrind gânduri 
secrete pentru fericirea a doi tineri - organizase întreg 
acest „complot” în apartamentul său luxos din „rue des 
Etudiants”. La drept vorbind şi o vagă amintire l-a făcut să 
surâdă - în timp ce aşezat la umbra unui cocotier evoca 
fără de voie clipele ce-i schimbaseră cursul vieţii - la drept 
vorbind, aceste saloane pompoase ale rudei sale, nu 
fuseseră decât un cadru foarte fugitiv pentru întâlnirile 
dintre el şi Isabell. Ferestrele salonului unde ea îi apăruse în 
faţă pentru prima dată, dădeau către Champs de Mars. 
Atunci, abia schimbaseră câteva cuvinte - formule banale 
prin care încep să se înţeleagă perechile civilizate - când ea 
l-a dus uşor de mână afară, pe balcon. In zilele ce au urmat 
şi-au luat obiceiul să se refugieze acolo de câte ori se 
întâlneau; şi de! Îşi amintea atât de bine! Bătrâna doamnă, 
complice, dar plină de încântare, făcea totul să-i ajute să se 
întâlnească de cât mai multe ori... În adevăr, Isabell era 
frumoasă şi în plus înzestrată cu acel „vino-ncoace” atât de 
rar, ce dă femeii un farmec inexplicabil, o putere de 
atracţie şi de seducţie căruia bărbatul nu-i poate rezista 
decât rareori. Frank, nu rezistase deloc fiindcă nici nu 
ţinuse să reziste. Tânăra fată ajunsese să-l farmece şi să-l 
ţină bine atât prin faţa sa luminoasă şi fină, prin păru-i 
negru-buclat, prin ochii săi mari negri, prin talia sa suplă şi 
nervoasă, cât şi prin spiritul său uşor şi prin surâsul de copil 


vesel ca o dimineaţă senină de primăvară. A avut totuşi o 
uşoară strângere de inimă când a aflat că ea era fiica şi 
unica moştenitoare a renumitului Max Warren, care - deşi 
nu fusese rege al scobitorilor sau al altor produse - lăsase 
totuşi fetii sale, atunci când murise, o avere imensă; una 
dintre acele averi „masive” de dincolo de ocean, care prin 
scăderea valutei europene crescuseră şi mai mult. 

O altă reticenţă l-a mai făcut atunci să reflecteze, că ea 
era cetăţeană a Statelor Unite, adică făcea parte din 
categoria acelor oameni de peste ocean care atunci când îi 
cunoscuse îl impresionaseră profund. Când vizitase America 
îşi făcuse prieteni destui - amici despre care, foarte 
adevărat, se întâmpla mai totdeauna să nu se ştie nimic 
timp de un an sau doi. Acest fapt nu-i împiedica totuşi, ca 
să apară deodată în locuinţa sa, să se instaleze într-un 
fotoliu şi să spună simplu în timp ce-şi turna un pahar de 
Whiskey and soda. 

— Helo, Old boy! What's the mater with Paris and you?! 

Adică totul să decurgă ca şi în cazul când l-ar fi văzut 
numai cu o zi înainte. 

Făcuse totul să-i înţeleagă, dar nu reuşise niciodată 
complet. Neprevăzutul ce-l aduceau cu ei îl lăsau adesea 
complet dezorientat. Sfârşise prin a-şi mărturisi ca această 
rasă prin defecte şi calităţile sale, era tocmai la opusul celei 
franceze. 

Mulţumit cu această explicaţie simplistă, îşi luase faţă de 
prietenii săi americani un „modus vivendi” care nu-i mai da 
nici o bătaie de cap; cu alte cuvinte. li accepta pe americani 
aşa cum erau fără a mai căuta să-i înţeleagă. _ 

Ivirea frumoasei Isabell, a schimbat însă lucrurile. In clipa 
când şi-a pus problema dacă trebuia sau nu să o ia în 
căsătorie, înţeleapta sa indiferenţă i s-a părut prea riscantă 
să o accepte fără a se gândi. De fapt, în timpul celor 
cincisprezece sau douăzeci de plimbări pe care le făcuseră 
împreună, tânăra fată îi apăruse de o construcţie 
sufletească simplă, dotată cu un caracter bine definit şi fără 


1 Alo prietene! Ce mai faci tu şi Parisul? 


colţişoare ascunse. Era în rezumat, o fiinţă uşor de înţeles. 
Din tot ce aflase despre ea, nimic nu-i fusese neplăcut. 
Poate pentru că ea trăise aşa de mult la Paris. Îşi însuşise 
caracterul francez atât de deschis. Oricum, ea se apropia 
mult de fata ideală pe care mama lui Frank i-o inspirase 
acestuia sub forma unei anonime fete franceze cu care visa 
că fiul său va face un cămin în viitor... 

Cu toate acestea, în ciuda împrejurărilor care pledau 
pentru ea, Isabell a aşteptat multă vreme până când Frank 
s-a hotărât... adică până când ea la hotărât. Era într-o seară 
în vreme ce el o conducea ca de obicei acasă, când ea la 
făcut clar să înţeleagă ce voieşte de la el: 

— Frank - i-a spus ea - cred că tu mă iubeşti... Eu, 
deasemeni te iubesc mult. Ce zici, voieşti să mă iei în 
căsătorie. 

Deşi această întrebare nu la surprins decât pe jumătate, 
felul categoric în care a fost pusă la lăsat fără grai. 

Pentru a doua oară ea la întrebat şi mai clar văzând că el 
tace: 

— Nu înţelegi? Voiesc să spun: Eşti dispus să te însori cu 
mine? 

În afară de faptul că Miss Warren era extrem de 
atrăgătoare în seara aceia graţie rochii sale plină de gust şi 
ochilor ce-i străluceau dornici, o serie întreagă de alte 
circumstanţe dădeau cererii sale de căsătorie o atracţie 
fără margini. În maşina ce-i ducea în mers lin, Frank a 
simţit apropierea bustului suplu şi cald al tinerei fete; în 
acelaş timp, ochii săi s-au oprit asupra buzelor roşii 
întredeschise ce făceau ca fiinţa ei să producă o adevărată 
vrajă... 

Nu este deci deloc uimitor că în acelaş timp, cu vocea, cu 
buzele şi cu braţele, el a acceptat... 

x 


x x 
Căsătoria lor a fost cu totul de „modă pariziană” cum de 


altfel a fost şi divorţul lor. Ruptura s-a produs exact după 
paisprezece luni, provocând o mulţime de comentarii şi 


ipoteze... Toate acestea, au fost însă în cea mai mare parte 
greşite, puţini în fond ştiind adevărul. 

Complet indiferent la ceia ce se spunea, Frank nu ţinea 
deloc să stabilească adevărul în societate. Acest adevăr era 
dealtfel prea simplu pentru a fi crezut şi apoi se lega prea 
mult de sentimentele sale intime  oprindu-l să-l 
mărturisească chiar amicilor săi apropiaţi. Povestea rupturii 
era cât se poate de banală. 

Frank, plin de iubire, se căsătorise cu tânăra fată voind 
să aibă corpul, sufletul şi fata ei: ori dacă faţa era ideală, iar 
corpul prea demn de dorit, sufletul dimpotrivă, fără a fi nici 
pervers şi nici rău, s-a arătat a fi antipatic. 

Frumoasa Isabell-Edith iubea mai puţin pe bărbat decât 
numele şi titlul său. Mai mult: Orice ar fi făcut şi orice ar fi 
gândit el, ea rămânea convinsă că acceptând să o ia în 
căsătorie, el se gândise mai mult la moştenirea lăsată de 
tatăl său decât la ea însăşi. Prin această convingere a făcut 
greşeala ca în anumite seri, când s-a produs între ei mici 
ciocniri, prin care se cimentează atât de bine dragostea 
începătorilor într-o viaţă de doi, să-l facă să înţeleagă clar 
ce gândea ea despre el. 

Chiar de a doua zi, fata a înţeles că s-a înşelat. De un an 
de când trăiau împreună, micile lor discuţii mai încordate se 
produseră în jurul banilor. Isabell, numai pentru a 
contrazice şi a umili disprețul pe care Frank îl arăta pentru 
materie, scotea în relief avantajele şi mulţumirea ce puteau 
fi aduse prin bani. In primele ciocniri, dragostea mare a lui 
Frank pentru tânăra femeie, salvase situaţia. Cu un râs 
vesel, cu câţiva paşi de dans sau cu o îmbrăţişare, el oprea 
cearta în clipa în care ar fi putut deveni primejdioasă. 

Ultima oară, enervat şi temându-se poate că ea poartă în 
minte un gând nesuferit pentru el, pentru a încheia discuţia 
a spus pasionat: 

— Foarte bine scumpa mea! Fiindcă tu idolatrizezi aceşti 
bani, fii mulţumită că îi posezi... şi cheltuieşte-i... sunt ai 
tăi... numai ai tăi! 

Poate că iritarea lui a nemulţumit-o, căci, fără a se gândi, 


ea i-a răspuns fără pic de milă: 

— Banii mei! Ei da! Sunt buni! Nu s-ar putea spune că nu 
eşti mulţumit profitând de ei! Dacă eram săracă fără 
îndoială, că nu te-ai fi căsătorit cu mine! 

Sărind brusc din fotoliul în care se odihnea, el a protestat 
cu o disperare pe care ea, necăjită, aproape nu a băgat-o 
de seamă. 

— Ba da!... M-aş fi căsătorit şi mai bucuros atunci cu 
tine! 

Cu un râs ironic, făcând câţiva paşi de dans ea a fredonat 
pe melodia unui cântec modern. 

— Este uşor de zis! Acum se poate spune fără riscuri 
aceasta! 

Palid, cu pumnii strânşi tânărul a strigat atunci fără să se 
mai gândească nimic: 

— Nu spun numai, ci îţi dovedesc! 

Apoi, cu o sforţare calmat. In felul acesta - cu toate 
rugăminţile ei de a fi iertată, tânărul a părăsit-o pe Isabell- 
Edith spre a o convinge că dolarii, cu toată puterea lor de 
cumpărare ce se multiplică în Europa, nu sunt o forţă destul 
de suficientă pentru a reţine un adevărat om. 

La drept vorbind. Frank s-a purtat cu încăpăţânarea unui 
suflet prea brusc şi prea adânc rănit, iar Isabell, după doua 
sau trei încercări de împăcare, fără succes şi-a simţit 
orgoliul de femeie bogată, tânără şi frumoasă prea umilit 
spre a mai reîncepe. Astfel, soarta i-a despărţit aruncându-i 
departe unul de altul f în timp ce ea s-a dus să-şi vadă o 
mătuşă în America şi apoi a trecut în Australia, el a fost 
azvârlit de destin pe coastele Australiei lipsit de bani şi cu 


sufletul gol... 
x 


* * 


Şaisprezece luni s-au scurs în felul acesta. Cu iniţiativa ce 
caracterizează rasa franceză, ajutat de distincţia sa şi de 
corpul său extrem de rezistent, Frank Geniu baron 
d'Iberville, a reuşit mai mult sau mai puţin să-şi câştige 
existenţa. Nefiind pregătit prin nici un studiu special unei 


cariere bine definite, a descoperit repede că dibăcia îi 
permite să facă cele mai neaşteptate meserii. 

Hotărât să-şi macine marea sa energie, s-a aruncat 
nepăsător în cele mai grele munci. A fost mai întâi minier la 
Bush, a făcut apoi un număr acrobatic la un circ ambulant 
de care s-a săturat repede; la Sidney, a devenit reporter 
pentru câteva luni la o gazetă foarte citită. Un scandal pe 
care la dat în relief, la silit să-şi găsească refugiul într-o 
bibliotecă din Melbourne unde în funcţia de bibliotecar nu a 
avut timp să mediteze prea mult, căci era atras de meseria 
de figurant de cinema. Când s-a plictisit şi cu aceasta, a 
făcut experienţe ca detectiv amator... 

Din viaţa sa de mai înainte nu regreta absolut nimic; 
luxul, automobile, cazinoul, petrecerile, risipa nu-l atrăgeau 
absolut deloc. Poate nici nu s-ar mai fi gândit la acestea 
dacă în scurtele viziuni asupra vieţii sale trecute, nu s-ar fi 
amestecat imaginea frumoasei Isabell-Edith; căci în ciuda 
goanei de sine însuşi, Frank nu se putea opri să păstreze 
soţiei sale o dragoste ascunsă şi nemărturisită nici faţă de 
el însuşi. Figura aceia curată şi copilărească având buze 
roşii şi frumos conturate, ochii ei limpezi, corpul suplu, 
fierbinte şi perfect, erau prea mari ispite spre a le putea 
uita vreo dată. 

„Şi acum!... lată că cea mai neaşteptată dintre 
întâmplări, îi punea unul în faţa celuilalt singuri, pe un 
pământ necunoscut. 

Viaţa este mai adesea decât îşi pot imagina oamenii o 
minunată creatoare de aventuri; şi aceasta, fără îndoială 
era una dintre cele mai extraordinare! Singura încurcătură 
pentru Frank era că nu ştia încă ce să gândească despre 
această întâmplare: Era oare plăcută, sau neplăcută? 
Şovăia să dea un verdict prea grăbit. 


CAPITOLUL IV 
Carnetul cu cecuri 


În timp ce tânărul se lăsa furat de aceste gânduri, 
răscolind printre filele amintirilor sale, vocea Isabellei l-a 
chemat din apropiere: 

— Frank. Vino te rog până la mine... 

De când debarcaseră pe această plajă, nu fusese 
schimbat nici un cuvânt între ei. În timp ce ea instalată la 
timbra unui arbore, căuta să-şi revină din emoția provocată 
de avalanşa de evenimente ce o aruncase unde se găsea, 
el rătăcise în lung şi în lat pe sub cocotieri în căutarea 
elementelor ce ar fi putut constitui un prânz. După ce 
adunase mai multe scoici şi o jumătate de duzina de nuci 
de cocos, se aşezase aşteptând ca ea să dea semnalul că a 
terminat cu gândurile... 

Aşa dar la chemarea lIsabellei s-a ridicat şi a venit lângă 
ea. A găsit-o întinsă pe spate căscând uşor şi întinzându-şi 
membrele perfecte în bătaia razelor soarelui ce se 
strecurau printre crengile arborelui. De fapt, ea nu prea se 
gândise mult şi acum se deştepta dintr-un nou somn 
reparator ce îi gonise cearcănele complet de la ochi. 
Văzându-l pe el venind, s-a ridicat din mijloc şi sa rezemat 
de trunchiul negricios al arborelui. 

În picioare, în faţa ei, tânărul a privit-o lung şi pentru 
prima oară de când erau iarăşi împreună, a îndrăznit să o 
cerceteze atent. S-a mirat găsind-o atât de identică cu 
amintirile ce le păstra despre ea. In adevăr, era cu totul 
asemănătoare Isabellei de altă dată, minunatei Edith, din 
primele lor întâlniri şi din timpul voiajului lor de nuntă. 

Cu toate că erau şaisprezece luni de când nu o văzuse, o 
regăsea în totul, până la cele mai mici dintre jocurile sale 
de fizionomie şi dintre atitudinile ce-i erau obişnuite. 
Recunoştea încruntarea aceia fugară a sprâncenelor 
arcuite, privirea ce se filtra turburătoare printre genele 
mătăsoase şi lungi, aşa cum regăsea familiară strângerea 
buzelor ei ce făcea o gropiţă în bărbie, sau felul în care îşi 


înclina capul spre umărul stâng de câte ori vorbea... 

Fără să aibă aerul că bagă de seamă privirea lui ascuţită 
ce o analiza, tânăra femeie i-a întins mâna pe care el a luat- 
o şi a strâns-o foarte distrat. 

— Nu ţi-am mulţumit încă - a început ea - pentru că m-ai 
salvat noaptea trecută... Trebuie să mă ierţi... este atât 
de... aşa de extraordinar tot ce s-a întâmplat!... înţelegi? Eu 
mă simt... sunt aşa de uimită... 

Cu un râs uşor, el a aprobat-o şi lăsându-i mâna, s-a 
aşezat pe pământ în faţa ei. 

— Da, te înţeleg! a murmurat el. Evenimentele s-au 
desfăşurat atât de repede!... Erai aşa dar pe „Neptun”? 

— Da... reveneam în Europa... Tu făceai la fel cred... Ceia 
ce nu înţeleg - a urmat Isabell încruntând sprâncenele în 
felul său familiar - este că nu ne-am întâlnit mai înainte, pe 
bord... 

Tânărul a surâs şi băgând mâna în buzunar, a scos o 
insignă aurie pe care i-a întins-o. 

Isabell a luat-o şi a citit mirată încrustarea făcută cu 
litere emailate: „Neptun” - „Special investigations”. 

— Ce este asta! a întrebat ea nereuşind să înţeleagă. 

— Aceasta înseamnă că ai fost salvată de detectivul şef 
de pe „Neptun”! a lămurit-o el. Şi cum în clasa întâi mi s-a 
comunicat că este linişte, iar pe de altă parte, aveam de 
supravegheat trei tipi periculoşi ce se îmbarcaseră la clasa 
a ll-a, este explicabil că nu ne-am întâlnit. Aproape tot 
timpul mi l-am petrecut la clasa l-a şi l-am lăsat pe ajutorul 
meu să aibă grijă de supravegherea celorlalte clase. 

Fără de voie tânăra femeie a tresărit. 

— Oh! a exclamat ea. Un baron veritabil detectiv pe 
bordul unui... 

— Şi de ce nu? a întrerupt-o el. Toate mijloacele - 
vorbesc de cele cinstite - sunt bune pentru a câştiga bani 
Tu însăţi odinioară... aminteşte-ţi, mi-ai repetat adesea că 
tatăl tău şi-a început cariera ca băiat de ascensor şi apoi a 
lucrat la o uzină de conserve din Chicago! 

S-a produs o tăcere grea, în timp ce Isabell privea roşie şi 


stingherită umbra arborelui ce tremura pe pământ. 

— Dealtfel - a reluat tânărul - aceasta importă prea 
puţin! Se pare că tu uiţi că pentru un moment eu nu mai 
sunt baron după cum tu nu mai eşti multimilionară. 
Suntem... lată! Suntem ca şi fiinţele din epoca preistorică. 
Un bărbat şi o femeie singuri şi reduşi la propriile lor 
resurse de viaţă pe un pământ necunoscut. Aceasta este 
situaţia scumpa mea! 

Fără a ţine seamă de ironia lui uşoară. Ea a ridicat 
privirea şi la privit drept în faţă: 

— Da - a spus ea în şoaptă - singuri împreună ca şi... Dar 
nu pentru multă vreme după cum cred! 

La întrebarea muta din privirea ei, el a răspuns ridicând 
din umeri: 

— Spre a putea să ne dăm seama, ar trebui cel puţin sa 
ştim în ce regiune a oceanului suntem... şi eu nu am nici 
cea mai mică idee. Poate că ne găsim undeva pe coasta 
vreuneia din insulele Sonde... Nu ştiu unde eram când s-a 
produs naufragiul! 

— Stai puţin! a spus ea gânditoare. Cred... da! Cred că 
ieri la prânz ne găseam la 117 grade longitudine estică şi la 
7 grade latitudine sudică... aproximativ... 

— Admirabilă precizie! a exclamat el privind-o uimit. Nu 
te credeam atât de tare în geografie... 

— Ah! a răspuns ea zâmbind. Este cu totul alta 
explicaţia! Am pierdut ieri un pariu în legătură cu locul 
unde ne găseam... de aceia îmi amintesc! Două sute 
cincizeci de dolari! 

— Preţioasă coincidenţă! Totuşi, deşi informaţia te-a 
costat aşa de scump, nu ne este de nici un folos, fiindcă 
fără de hartă nu putem să facem nimic. A fost o furtună 
puternică şi deci barca noastră a fost deviată... Atât curenţii 
cât şi vântul ne-au purtat în voia lor... Putem în orice caz să 
presupunem că ne găsim undeva în apropierea insulelor 
Java şi Borneo adică în drumul vapoarelor... Numai că nu 
ştim încă dacă am acostat într-o ţară civilizată sau într-un 
ţinut pustiu! Care este întinderea domeniului nostru? Ce 


avem de făcut? lată întrebări pe care le vom rezolva mai 
târziu! Pentru un moment, cel mai bun lucru ce-l avem de 
făcut, este să mâncăm... Spune-mi ţi-e foame? 

Tânăra femeie l-a privit cu un aer de uimire: 

— Foame! Nu... nu-mi este... dar îmi este sete! Aş dori să 
mergem în cel mai apropiat oraş cât mai repede posibil! 

Frank s-a ridicat cuprins fără voia sa de o veselie ciudată 
şi cu totul nepotrivită situaţiei lor. 

— Sunt de acord cu doamna! Mai mult chiar, doresc să 
văd un cadru civilizat tot atât de mult! Deocamdată însă, 
lăsăm această, preocupare pe planul al doilea! In aşteptare, 
să mâncăm! Am adus delicatesele! Tu pregăteşte masa! 
Câteva foi din acelea mari, vor servi minunat drept faţă de 
masă. 

S-a îndepărtat şi când a revenit peste câteva secunde, 
ducea cu sine haina pe care o transformase într-un fel de 
legătură plină de scoici şi nuci de cocos, Isabell, continua să 
stea visătoare, rezemată de arborele său. 

Tânărul a desfăcut haina şi căderea scoicilor şi nucilor la 
pământ a smuls-o pe tânăra femeie din reveria sa. 

Luând una dintre cele trei nuci de cocos pe care le 
adusese, Frank a scos din buzunar un cuţit de marinar cu 
lama uzată şi cu mânerul de lemn negru. 

— Noroc de nesperat! i-a explicat el. Am găsit vechitura 
aceasta de cuţit în fundul bărcii noastre! 

Desfăcând coaja de pe o nucă, a făcut cu îndemânare o 
gaură în învelişul mai tare din interior şi i-a întins-o apoi 
tinerei femei. 

Cu aviditate, ea şi-a lipit buzele pe învelişul verde, lângă 
gaură şi ridicând nuca, a început să bea. Sorbea lung şi 
nesăţios iar laptele proaspăt şi zaharat pe care îl înghiţea 
fără dibăcie, cu capul dat pe spate şi gâtul întins, se 
revărsa adesea pe la marginea gurii strecurându-se în două 
şuviţe subţiri de-a lungul bărbiei şi a gâtului; pe bluza ei în 
zdrenţe, în partea de sus a cămăşii roz, o pată umedă 
creştea vizibil în dimensiuni. Isabell, nu ţinea seamă de 
aceasta. Cu o plăcere imensă, sorbea din plin şi înghiţea cu 


riscul de a-şi pierde respiraţia. Tânărul, a trebuit să o 
oprească. 

Isabell, a aşezat fructul în faţa sa şi cu buzele umede, cu 
nasul pătat cu alb şi cu privirea strălucitoare, a oftat plină 
de mulţumire. 

— Oh! Ce minune! a exclamat apoi când respiraţia i-a 
revenit. Şi când te gândeşti că pe bord dispreţuiam laptele 
de cocos! 

Frank a râs plin de veselie privind-o puţin ironic. 

— Da, da! a murmurat el cu ton filosofic. Mai sunt multe 
alte lucruri pe care tu le dispreţuieşti acum, dar sunt sigur 
că încet, încet, te vei învăţa cu ele... 

A aşezat câteva scoici între ei pe mai multe frunze mari, 
smulse din apropiere şi desfăcându-le cu cuțitul, le-a 
împărţit cu ea. 

Cu o uşoară repulsie la început, ea a gustat cu vârful 
buzelor; apoi, obişnuindu-se cu mirosul crud şi salin al 
moluştelor, a început să mănânce cu poftă rugându-l să 
mai desfacă alte câteva. 

— Bun! Bun! a aprobat tânărul. Eşti o naufragiată de care 
sunt foarte mulţumit! 

Neînţelegându-l la început, ea i-a aruncat o privire 
şovăitoare. Remarcând apoi faţa lui murdară şi bărboasă, 
aerul de pasăre jumulită şi poziţia turceasca în care se 
aşezase, a izbucnit în râs la rândul ei. 

Orice încordare, dispăruse între ei şi au început să-şi 
spună în voie de toate... 

Odată masa terminată, Isabell-Edith s-a întins din nou pe 
pământul cald. Din haina sa strânsă. Frank îi făcuse o 
pernă; şi în timp ce ea privea visătoare cerul albastru, el se 
gândea la ceia ce avea de făcut. 

— Trebuie să prevedem orice posibilitate. Deîndată ce 
căldura se va duce, am să-ţi construiesc un adăpost cât mai 
bun pentru noapte. Mâine, voi căuta să ating vârful acelui 
munte pe care îl vezi spre interiorul ținutului. De acolo de 
sus, fără îndoiala că voi putea să descopăr ceva. În orice 
caz, vom putea să luăm o hotărâre. In aşteptarea acestui 


eveniment, să facem însă inventarul. 

Tot vorbind, a început să-şi caute prin buzunare întinzând 
pe pământ succesiv, o pipă, cuțitul său de marinar, un 
revolver Browning cu două cutii de cartuşe, o brichetă, un 
ceas şi un creion. 

— lată - a spus el, vesel. Acum este rândul tău! 

— Oh! Eu - a răspuns ea dezamăgită - nu am nimic... nu 
am putut să salvez nimic... Ah, ba da! lată! 

Din micul buzunar al jupei sale, tânăra femeie a scos o 
mică pudrieră, un carnet format din file de culoare verzuie 
şi un stilou de aur. 

— Carnetul de cecuri şi stiloul! lată ce mi-a rămas! a spus 
ea nemulțumită. 

Frank, a privit-o amuzat şi întrucâtva batjocoritor. 

— Cât despre carnetul de cecuri, poţi să-l arunci... dacă 
nu cumva preferi ca odată uscat, să-i foloseşti filele pentru 
încreţitul părului ca şi... 

S-a oprit brusc, dar Isabell a completat în gând odată cu 
el fraza neterminată. 

— ... Ca şi când eram împreună! 

Necăjită de a se simţi roşind fără voia sa, tânăra femeie a 
vorbit cu puţină răutate. 

— Oh! Nu se ştie niciodată ce se poate întâmpla! Când 
ne vom reîntoarce în locuri civilizate, acest carnet s-ar 
putea să ne fie folositor la amândoi! 

Intenţionat apăsase pe acest „la amândoi” pe care Frank 
îl înţelesese totuşi destul de bine. Faţa lui s-a întunecat. O 
crispare uşoară i-a contractat sprâncenele. Veselia sa a 
dispărut complet şi a răspuns aproape brutal: 

— Ai dreptate! Acest carnet s-ar putea să-ţi fie util! 

Întocmai ca ea, apăsase şi el pe cuvintele: „Să-ţi fie”. 

În tăcerea ce a urmat, el s-a gândit că ea rămăsese cu 
totul aceiaşi. La faţă, a corp şi la spirit; şi în tot cursul acelei 
după amieze, în timp ce a lucrat, intens pentru ea: acest 
gând l-a obsedat fără încetare... 


CAPITOLUL V 
Cearta 


Încă din zorii zilei, Frank, credincios planului ce-l făcuse, 
a pornit să urce muntele al cărui vârf părea că domină 
întreg acest ţinut necunoscut. 

Excursia până în vârful muntelui, fără îndoială că i-ar fi 
luat chiar peste două zile dacă nu ar fi descoperit realitatea 
cu mult mai înainte, adică atunci când nu urcase nici o 
treime din partea plină de stânci şi excavații ciudate. In 
adevăr, trebuise să ocolească uşor muntele într-o parte, 
astfel că acum putea să vadă bine în spatele lui, acolo unde 
de jos perspectiva îi era închisă şi ceia ce a văzut, l-a făcut 
repede să înţeleagă. Deocamdată, ascensiunea rămânea 
pentru el fără nici un interes: În toate părţile, până unde 
putea să ajungă privirea sa, imensitatea oceanului îşi 
întindea strălucirea sa albastră, înconjurând într-un azur 
dantelat parcă fin cu argint, insula îngustă pe care curenţii 
şi furtuna îi aruncase pe Isabell şi pe el... 

Nu a întârziat mult să privească la o panoramă ce 
distrugea în el orice urma de speranţă şi-i produce 
nelinişte. 

Nepăsător la frumuseţea multicoloră a acestor jocuri de 
umbră şi lumină, Frank a pornit să se înapoieze. În tot 
decursul lungilor ore în care revenea către locul unde 
Isabell, încă prea slabă să-l urmeze îl aştepta, gândurile 
obsedante nu l-au părăsit o singură clipă. 

Astfel, capriciile destinului, îl aruncase pe o insulă în 
mijlocul Pacificului fără nici un fel de resursă şi fără nici un 
mijloc de evadare. Fiindcă deşi nu avea nici ziduri nici 
acoperiş, închisoarea lor rămânea la fel de îngrozitoare ca 
şi cea mai adâncă şi mai bine păzită dintre temnițe. Nu 
aveau nici măcar consolarea atât de scumpă unui 
condamnat că pedeapsa lui se va termina. Deasemeni, 
planurile de a scăpa trebuiau lăsate la o parte. Căci, fără 
altă unealtă decât un cuţit de buzunar, cum s-ar fi putut 
gândi să construiască o ambarcaţie necesară plecării lor? Şi 


chiar dacă ar fi reuşit să întocmească o pirogă şubredă, 
unde aveau să se ducă? 

În jurul pământului lor, larg numai de vreo 2.000 de 
hectare după cum putuse aprecia, oceanul se întindea 
imens şi gol... Fără de busolă, fără hărţi, necunoscând 
decât foarte aproximativ zona în care se produsese 
naufragiul, cum puteau să se aventureze şi să treacă 
uriaşele întinderi lichide care îi separau de restul lumii? 

Trebuia sa rămână aici toată viaţa... 

— Da - a murmurat el - până la sfârşit, până când vom 
muri... 

Frank d'lberville, trăise întreaga sa viaţă într-un cadru 
civilizat şi la început, ca orice fiinţă pusă într-o lume nouă, 
se îngrozea. Puterea sa excepţională, energia tinerească, 
forţa de a trăi şi o moştenire strămoşească ce se 
redeştepta în sine, l-au făcut să treacă peste aceste ore de 
criză, regăsindu-se la sfârşit mai tare decât la început. 

— Haida-de! s-a mustrat el. Prea privesc lucrurile printr-o 
prismă pesimistă! Mai sunt vapoarele şi nu se poate să nu 
treacă pe aici vreunul într-o zi sau într-alta... Lumea este 
prea strâmtă în prezent, prea circulată în lung şi în lat spre 
a nu ne veni libertatea mai curând sau mai târziu! Până 
atunci... 

Chipul frumos al Isabellei-Edith i-a apărut o clipă aievea 
parca şi gândul că este numai cu ea la înveselit. Un fior 
plăcut a străbătut corpul lui voinic de sportiv şi a iuţit pasul, 
dornic să o revadă mai repede. 

Cu toată graba sa, noaptea la prins pe drum silindu-l să 
se caţere într-un arbore unde s-a instalat între mai multe 
crengi, cât a putut mai bine, aşa ca şi nu cada în somn. 
Până când să adoarmă, a surâs de mai multe ori fără voie 
amintindu-şi clasicele poveşti, cu Robinsoni pe care acum le 
trăia el însugşii. 

A doua zi de dimineaţă, s-a simţit şi mai vesel constatând 
că deşi era instalat atât de puţin confortabil, dormise foarte 
bine. În tot timpul nopţii, nici un zgomot, nici o chemare nu- 
| deşteptase. Privirea, i-a căzut pe revolverul agăţat cu 


precauţie de o creangă deasupra capului şi a început să 
râdă vesel văzând acest vestigiu al ultimei sale meserii; 
toate pregătirile de pază din seara trecută îi apăreau acum, 
la lumina vie a soarelui, ridicole, cu adevărat copilăreşti... 

Firea sa adevărată se năştea în acest mediu nou ce-i 
punea forţele la încercare şi o dispoziţie buna, ce nu sta să 
o analizeze, l-a îndemnat să pornească şi sigur de sine cu 
pas gimnastic. A înaintat repede spre plajă tot mai 
mulţumit, sorbind aerul proaspăt şi puţin salin pe care i-l 
aducea un vânt uşor de peste Ocean. 

— La urma urmelor - şi-a zis el ne vom descurca noi până 
când va trece vreun vapor... 

Isabell-Edith, privea însă lucrurile cu mult mai tragic. De 
departe, de cum îl zărise, se aruncase înaintea lui 
asaltându-l cu întrebări. 

Când el i-a povestit despre tot ce descoperise, tânăra 
femeie a trecut pe rând de la disperarea cea mai 
zgomotoasă la o mânie fără margini. 

Peste un timp, după ce ea a tăcut covârşită iarăşi de 
disperare, Frank s-a îndepărtat câţiva paşi şi a, luat câteva 
scoici pe care le-a desfăcut şi le-a mâncat. Sa întins apoi 
sub un copac moleşit de căldura şi de oboseala cursei 
forţate ce o făcuse. Isabell. A venit şi s-a aşezat lângă el 
fără să spună un cuvânt. Au stat aşa, gândind fiecare în 
felul său la situaţia critică în care se găseau, până când ea, 
nereuşind să se împace cu soarta aşa de uşor, a izbucnit 
iarăşi într-un fel cu totul neaşteptat. 

— Aşa dar - a strigat - este tot ce ai putut să găseşti? 

Tânărul, tocmai aţipise mângâiat de umbra arborelui şi 
fermecat de zgomotul monoton al valurilor. A deschis ochii 
şi a privit la faţa încruntată a Isabellei. 

— La naiba! exclamă el. Dar ce puteam să găsesc? 

Tânăra femeie s-a ridicat, gesticulând plina de furie şi la 
fulgerat cu privirea! 

— Ce să găseşti? a strigat ea. Voieşti să-ţi spun eu? Se 
vede bine ca eşti francez! 

Ridicându-se pe jumătate, el şi-a sprijinit cotul de 


trunchiul arborelui şi a murmurat foarte calm: 

— Nu pot să văd deloc ce rost are naționalitatea mea în 
afacerea aceasta! 

Isabell, a bătut nerăbdătoare din picior. 

— Sigur că are rost! a susţinut ea. Dacă ai fi fost 
american ai fi căutat şi ai fi descoperit. Însfârşit ai fi făcut 
ceva... pe când voi francezii sunteţi buni numai la... 

O poftă nebună la îndemnat pe Frank să o apuce de 
umeri şi să o scuture ca pe un copil rău şi neînţelegător, dar 
s-a stăpânit; singură faţa ce i s-a înroşit uşor, i-a trădat 
mânia. Ridicând din umeri, s-a întins iarăşi la pământ şi s-a 
mulţumit să-i răspundă cu un calm forţat: 

— Perfect scumpa mea prietenă. Pentru că tu eşti 
americană - şi încă din Chicago - descoperă... caută! Nu te 
voi împiedica absolut deloc; ba dimpotrivă. lar când vei fi 
găsit ceva, dacă voi putea să-ţi ajut la realizarea planurilor 
tale, îţi stau la dispoziţie cu plăcere. 

A închis apoi ochii şi timp de doua ore cât ea a strigat, a 
ameninţat sau a gemut şi a bătut din picioare, el s-a 
prefăcut că doarme fără grijă... 

Când sa convins prin tăcerea ce a urmat că ea însfârşit 
şi-a dat seama de realitate şi a început să se înveţe cu ea, 
sa ridicat. 

Figura răvăşită a tinerei femei, expresia aceia de 
disperare muta ce-i da aerul unei mici fetiţe nenorocite şi 
întreaga ei atitudine îndurerată, i-au provocat o milă 
profundă. 

— Haide Isabell, „cheer up!?” Situaţia nu este atât de 
îngrozitoare pe cât o vezi tu. Insula pare a fi tot atât de 
liniştită şi sigură ca şi Hyde-Park! Cu ajutorul scoicilor, al 
cocotierilor şi cu păsările ce se găsesc aici, suntem siguri că 
putem să trăim; în plus, climatul zonei în care ne găsim, 
este foarte plăcut şi sănătos, însfârşit, suntem pe drumul 
urmat de vapoare, astfel că într-o zi sau alta - poate foarte 
curând - va trece vreun vas ce ne va lua cu el... Totul este 
să aşteptăm răbdători fără a ne face sânge rău zadarnic... 


2 Cheer up! - Curaj! 


Cum ea, cu privirea întunecată şi cu fruntea plină de cute 
se încăpăţâna într-o tăcere chinuitoare, el s-a ostenit să o 
convingă de realitate ca pe un copil covârşit de necunoscut. 

— Isabell, tu nu eşti deloc cuminte! La ce bun să te 
consumi zadarnic în vaiete şi durere. In loc sa judeci 
situaţia pe care nu o putem schimba, spre a-i putea face 
faţă mai bine? Nu suntem nici unul vinovat că ne aflăm aici; 
iată-ne singuri pe o insulă pustie pentr-un timp a cărui 
durată nu o cunoaştem. Poţi foarte uşor să-ţi închipui că te 
găseşti în Vestul Americii. În regiunile unde îţi place atât de 
mult să faci excursii şi să poposeşti zile în şir! Nu blestema 
deloc soarta că a avut ironia să mă aleagă spre a-ţi ţine 
tovărăşie în cursul acestei vacanțe, puţin forţată, recunosc! 
să ne organizăm viaţa şi să începem să lucrăm! Tu ai să 
porţi grija... Caselor noastre... 

S-a întrerupt râzând vesel. 

— Se înţelege după ce am să le construiesc - a reluat el. 
Eu mă voi ocupa de aprovizionarea şi... cu toate că sunt 
francez, voi încerca să fac aşa ca viaţa să ne fie cât mai 
uşoară. De fapt, nevoile te învaţă; şi eu, iată, mă simt 
foarte capabil pentru orice lucru... Nu ştiu ce instinct 
ancestral se ridică în mine, dar sunt convins că voi putea să 
construiesc, să pescuiesc, să vânez, să ma urc în arborii cei 
mai netezi, să întind curse şi să lupt cu orice greutate sau 
cu orice duşman... Pot fi arhitect, pescar şi chiar poet 
pentru a te distra dacă va fi nevoie. De fapt, omul 
trecutului, fiinţa primitivă din epoca peşterilor care se află 
în străfundurile tuturor oamenilor civilizaţiei se deşteaptă în 
mine cuceritoare şi plină de energie. Este o ocazie, să o 
punem la probă! Voieşti să profităm? 

Ridicându-se de jos la rândul său, ea la privit lung după 
care, întorcându-i spatele i-a ripostat cu voce arţăgoasă: 

— Nu sunt absolut deloc dispusă sa fiu servitoarea ta! Nu 
te baza nicidecum pe aceasta! 

Dezarmat de o încăpățânare atât de persistentă, Frank a 
rămas o clipă fără grai. Plin de bunăvoință, s-a apropiat 
totuşi de ea şi i-a pus o mâna pe umăr. 


— Ascultă - a reluat el cu vocea sa cea mai 
convingătoare - eu nu doresc... 

Scăpând de mâna lui cu o întoarcere din mijloc, Isabell la 
întrerupt plina de dispreţ: 

— Zadarnic încerci să ma convingi.. Şi fii atent te rog să 
păstrezi distanţa impusă de bunăcuwviinţă. 

Stăpânindu-şi mânia ce încerca să-l cuprindă, tânărul s-a 
silit sa surâdă. 

— Foarte bine! a aprobat el. Te rog să-mi spui atunci care 
au să fie raporturile noastre în timpul cât vom şedea aici 
împreună? 

Isabell şi-a frecat obrazul nervoasă. 

— Este simplu! a exclamat ea cu răutate. Fiecare pentru 
sine şi... fiecare de partea sa... 

Frank, a privit-o o clipă având pe figură o expresie în care 
se amesteca mila şi ironia. Înclinându-se nu a mai răspuns 
ci sa întors şi a voit să se îndepărteze. Tânăra femeie la 
rechemat. 

— Înainte de a pleca, îmi vei da numai cuțitul acela! 

Tonul poruncitor ce marca această pretenţie, a reuşit să 
alunge calmul tânărului om. 

— Mii de regrete - a răspuns el - dar cred că este mai 
folositor pentru asociaţia noastră să rămână în mâinile 
mele. Zic „asociaţie” pentru că orice ai spune, prin forţa 
lucrurilor, fiind singuri aici şi reduşi la propriile noastre 
mijloace, suntem complet în dependenţă unul de altul. 

Isabell părea că nu a auzit ultima „parte din cele spuse” 
de Frank. 

— Aşa dar refuzi! a urmat ea. 

— Da. 

Tânăra femeie a ridicat capul, l-a privit dispreţuitor şi din 
vârful buzelor i-a aruncat cuvintele biciuitoare: 

— Ţi-l cumpăr atunci! Cât ceri pe el? Ştii că am încă la 
mine carnetul de cecuri! 

La început, el nu a înţeles bine dar când ea, cu un gest 
semnificativ şi-a reînnoit oferta afectând şi mai mult 
dispreţ, nu s-a putut stăpâni şi i-a apucat încheieturile. 


Gestul acesta, la făcut însă să-şi revină imediat şi 
mulţumindu-se să ridice din umeri, i-a întors spatele şi a 
început să fluiere o arie de music-hall pe care o auzise la 
Sidney cu cincisprezece zile mai înainte. 

Nu s-a îndepărtat totuşi destul de repede spre a nu mai 
auzi scrâşnetul Isabellei, ce nu s-a putut stăpâni să-i arunce 
printre dinţi: 

— Da! Du-te... pleacă... să nu te mai întorci... Nu voiesc 
să te mai văd niciodată... 


CAPITOLUL VI 
Cascada din munte 


Daca este un neadevăr în zicătoarea ca noaptea este un 
bun sfătuitor, este cel puţin exact că o idee fixă ce ar fi 
rumegata fără încetare în cursul orelor întunecate, duce 
mai totdeauna la cele mai ciudate hotărâri. Ori, în tot 
timpul nopţii ce a urmat, întins pe nisipul călduţ, sub lumina 
mângâietoare a lunei. Frank a întors pe toate feţele aceiaş 
unică idee: Cum să facă să zdrobească orgoliul nemăsurat 
al fermecătoarei Isabell şi să distrugă în sufletul ei un 
atavism prea american şi o educaţie menită a o face să 
divinizeze prea mult pe un zeu modern atât de iritant şi 
agresiv; Dolarul. 

Din meditaţia sa nocturnă, s-a născut un plan neobişnuit, 
dar plin de ispite ce l-a făcut pe tânărul bărbat nemulţumit, 
să ia hotărârea de a-l pune în practică începând chiar din 
dimineaţa următoare. Într-adevăr, imediat ce s-a sculat, s-a 
prefăcut că ignoră prezenţa fostei sale soţii şi s-a pierdut 
printre umbrele lungi ale cocotierilor. 

Mânuind cu dibăcie cuțitul său, el a tăiat pe rând şi a triat 
cele necesare construcţiei unei colibe. A cărat apoi întreg 
materialul pe un mic promotoriu din apropierea coastei şi a 
început construcţia. Către sfârşitul zilei a doua, coliba sa 
începea să apară; încă o zi de muncă şi era gata... Rotundă, 
înaltă, bine prinsă de acel pământ primitiv, construcţia lui 
Frank nu prezintă linii estetice dar era în schimb un adăpost 
comod şi sigur. 

Către capătul cellalt al promontoriului, Isabell-Edith - fără 
a avea aerul - urmărea plină de curiozitate mersul 
construcţiei. Când a venit ora culcării, l-a văzut pe Frank 
ducând câteva braţe de frunze proaspete în interiorul 
cabanei sale şi peste puţin timp când s-a întins şi ea pe 
nisipul cald, privea cu oarecare necaz la stelele sclipitoare 
ce parcă o priveau batjocoritor prin aerul transparent şi 
albastru. A doua zi, lucrurile au mers şi mai rău, căci spre 
nenorocul său, o ploaie puternică a început să biciuiască 


insula. 

Picăturile dese scoteau un zgomot neîntrerupt din 
acoperişul colibei lui Frank făcut din coji suprapuse jupuite 
de pe copaci. Tânărul a constatat cu mulţumire că în 
interior, nu se strecura nici cea mai mică şuviţă de apă. 
După un timp, cum şedea în adăpostul său, s-a gândit la 
tânăra femeie de afară şi o clipă a fost pe cale de a porni să 
o cheme. S-a oprit însă când a văzut-o adăpostită sub o 
stâncă ce în parte o apăra de a fi udată; apoi, era foarte 
cald şi ploaia, deasemeni caldă, nu putea fi o primejdie 
pentru sănătatea Isabellei. 

In zilele ce au urmat, au dus aceiaş viaţă, încăpăţânându- 
se şi unul şi cellalt să rămână despărțiți. Frank suferea mai 
puţin. Munca ce nu-i lipsea. li ajuta să-şi smulgă gândul de 
la această femeie atrăgătoare ce apărea în fiece clipă în 
faţa privirii sale. Ca un naufragiat conştiincios, hotărâse un 
program pe care se silea să-l urmeze. Şi-a fabricat mai întâi 
un arc rudimentar şi câteva săgeți. Oricât de primitivă era 
arma sa, prin îndemânarea lui fizică ce se aplica perfect în 
orice direcţie, a reuşit de la primele încercări să vâneze 
două păsări mai spre interiorul insulei. 

Odată asigurată hrana în felul acesta, s-a hotărât să 
cerceteze ce alte resurse mai ar fi putut să aibă insula. 

A început deci să o parcurgă, fără să se îndepărteze la 
început prea mult. A cercetat totuşi coastele, descoperind 
rând pe rând câte o vale ce se pierdea spre munte şi o 
cascadă cu apă proaspătă unde a fost de mai multe ori 
ispitit să se răcorească întocmai ca sub un duş natural după 
munca istovitoare a zilei. 

Într-un mic sân de mare, a descoperit un bogat banc de 
stridii, iar printre pietrele unui izvor ce curgea liniştit, 
numeroşi raci comestibili. Insfârşit, sub umbra deasă a unui 
mic crâng a găsit numeroase ciuperci foarte bune pe care 
însă din lipsă de foc nu le putea încă gusta; deasemeni, a 
fost foarte mulţumit când a descoperit într-o poiană o 
adevărată cultură naturală de fragi. Insula lor era o 
adevărată pepinieră de produse neexploatate încă... 


Era ceva însă care ispitea tot mai mult spiritul aventuros 
ce începea să-l anime pe tânărul om. Voia să exploreze 
muntele uriaş din mijlocul domeniului lor, ce se întindea ca 
un ţinut necunoscut şi fermecat pe jumătate din suprafaţa 
insulei. În prima sa excursie, atunci când voise să cerceteze 
unde se găsesc, nu urcase nici un sfert din înălţime, când, i 
se deschisese perspectiva coastei opuse aceleia pe care se 
oprise barca lor. Acum, voia să meargă mai departe spre 
regiunile împădurite ce se întindeau ca un brâu pe mijlocul 
înălţimii şi să găsească origina numeroaselor ape ce se 
îndreptau spre ocean prin văile adânci ce le descoperise în 
cursul călătoriilor sale treptate de-a lungul coastei ce 
înconjura insula. 

Intr-o dimineaţă, când soarele nu răsărise încă, a învins 
sentimentul care îl oprise până atunci să se îndepărteze 
pentru mai multe zile de Isabell-Edith şi luându-şi proviziile 
de alimente şi săgeți pregătite de mai multă vreme, 
împreună cu revolverul său din care nu consumase nici un 
singur glonţ, a pornit la drum. Prima parte a călătoriei sale, 
la dus la terasa naturală unde se oprise prima oară. 
Această terasă ce se întindea ca o panglică îngustă ce 
ocolea un sfert din partea de jos a muntelui, lăsa liberă la 
capătul său - opus locului de unde pornise tânărul 
explorator, o splendidă perspectivă peste întinsul 
oceanului. Deşi trecuse de prânz, Frank a rămas încântat în 
faţa acestei perspective rare pe care nu o putuse 
contempla în voie data trecută şi a pierdut aproape o 
jumătate de oră rătăcind cu privirea peste miile de sclipiri 
ale valurilor albastre. A mâncat apoi ceva şi s-a smuls cu 
părere de rău din contemplarea sa spre a porni mai 
departe. Drumul ce a urmat, a fost cu mult mai greu şi 
tânărul a fost de mai multe ori ispitit să renunţe şi să revină 
pe promontoriul din apropierea plajei unde Isabell-Edith era 
singură. 

Nu a cedat însă acestor îndemnuri, ci a continuat să-şi 
facă drum cu greutate prin pădurea ce începuse chiar de la 
marginea terasei pe care poposise. A tăiat fără încetare 


liane şi crengi căutând a menţine aceiaş direcţie, adică spre 
vârf. Când soarele era aproape de Apus, a căutat un copac 
uriaş în care s-a căţărat cu agilitate până aproape de vârf. 

De acolo de sus, a avut mulţumirea să constate că a 
parcurs mai mult de jumătate din brâul de pădure deasă ce 
înconjura vârful muntelui. larăşi oceanul i-a aruncat 
sclipirile sale ispititoare, numai că de data aceasta uriaşa 
întindere de apă căpătase o culoare albastră cu mult mai 
profundă - aproape violetă. 

Frank, împins de un nou elan, a pornit iarăşi, dar în 
curând umbrele înserării l-au silit să se gândească la 
căutarea unui adăpost pentru noapte. S-a oprit într-o 
poiană cu iarbă multă şi fără a se mai gândi să se urce în 
vreun copac şi-a aranjat un culcuş lângă doi arbori ale căror 
trunchiuri lipite unul de altul, îi acopereau spatele de orice 
primejdie. Deşi extrem de obosit, nu a adormit imediat ci a 
contemplat departe, pe bolta cerească stelele ce se vedeau 
printre frunze licărind ca nişte ochi luminoşi ai cerului... 

A doua zi, a pornit iarăşi; după alte câteva ore de mers, a 
ajuns la marginea pădurii unde a fost salutat de razele aurit 
şi fierbinţi ale astrului zilei. S-a oprit câteva clipe să se 
odihnească după această noua sforţare şi a urcat apoi o 
bucată din costişă spre a se orienta. 

Departe spre vale, putea să vadă bine coasta încreţită a 
insulei. 

Soarele strălucitor reflectat de întinsul apelor nesfârşite, 
la înveselit pe Frank făcându-l să uite o clipă chipul 
obsedant al femeii lăsată departe, pe plajă. 

S-a bucurat ca un copil când a văzut brâul lat de pădure 
pe care reuşise să-l treacă şi un val de entuziasm l-a făcut 
să renunţe la contemplarea minunatei panorame din faţa 
sa şi să pornească iarăşi la drum. lnălţimea era parcursă 
mai mult de jumătate şi el voia ca în ziua aceia să ajungă în 
punctul final al călătoriei sale. 

Înaintând prin vegetaţia ce continua să rămână şi dincolo 
de pădure tot bogată şi încâlcită, urechea lui Frank a fost 
lovită deodată de sunetul neîntrerupt al unei căderi de apă. 


A înaintat privind curios peste iarba înaltă şi în curând a 
ajuns la o vale puţin înclinată în fundul căreia unduia un 
râuleţ limpede ce părea un şarpe argintiu pe verdele închis 
al locului, încântat tânărul a început să coboare: panta lină 
spre vale şi în curând s-a oprit fermecat de frumuseţea 
regiunii. Se afla pe un fel de pajişte acoperită cu muşchi fin, 
verde şi mătăsos peste care din loc în loc, creşteau ferigi şi 
flori multicolore. Mai jos puţin, acolo unde se strângea apa 
micului râu. Era un mare bazin natural săpat în terenul 
stâncos; era mărginit de numeroase pietre netede ca nişte 
lespezi peste care creştea acelaş covor fermecat de muşchi 
fin. În apa limpede şi adâncă, Frank a putut să vadă fundul 
minunatului lac pardosit cu plante de apă şi cu pietricele 
colorate. 

In afară de zgomotul îndepărtat al căderii de apă, pe care 
nu o descoperise încă, o linişte profundă domnea în 
întreaga vale amintindu-i tânărului răcoarea şi seriozitatea 
unei catedrale, fapt care contrasta puternic cu căldura 
copleşitoare ce domnea aproape peste tot în insulă. 

Frank, sa apropiat impresionat de apă, păşind uşor 
întocmai ca într-un vis, iar când a ajuns la marginea de 
piatra a bazinului şi-a contemplat imaginea în apa de cristal 
întocmai ca într-o oglindă vrăjită. 

O dorinţă de nestăpânit, la îndemnat să-şi apropie buzele 
de puritatea cristalină ce se întindea în faţa sa şi să soarbă 
adânc lichidul înviorător. A fost apoi ispitit să se dezbrace şi 
să facă o baie în acest incomparabil bazin, dar o timiditate 
ce nu şi-a putut-o explica, l-a oprit să profaneze puritatea 
cristalină şi virginală a lacului. 

Din nou gândul i s-a întors către coastă, la Isabell-Edith 
pe care ar fi dorit-o să fie aici, alături de sine, spre a gusta 
aceiaş bucurie divina faţă de acest nou paradis terestru. 
larăşi ispita de a renunţa şi de a cobori lângă ea spre a 
încerca o nouă împăcare, s-a ivit puternică în conştiinţa sa, 
dar amintirea defectelor ei, la făcut să strângă dinţii 
hotărât... Nu va cobori, ci va merge mai departe, până la 
capăt! Isabell-Edith să se descurce până atunci cum va 


putea. Este adevărat că gândul la proviziile ce le lăsase 
lângă coliba sa ca „din întâmplare”, l-a făcut să se mai 
liniştească. Ştia că Isabell în lipsa lui va face „inspecţia” 
locului şi era convins că nucile de cocos, fragii, scoicile şi 
celelalte produse ale insulei, îngrămădite acolo, puteau să-i 
ajungă tinerei femei mai mult de o săptămână; apoi, era 
convins ca nici un fel de primejdie nu putea să o amenințe 
pe fosta lui soţie. 

Mai împăcat cu sine prin aceste gânduri, a mai rămas, 
puţin pe marginea bazinului şi apoi, ca atras de o forţă 
necunoscută, a pornit să urce de-a lungul cursului micului 
râu spre a-i descoperi izvorul. 

Cu cât înainta pe covorul moale, cu atât se auzea mai 
distinct zgomotul acelei căderi de apă ce îl atrăsese în 
partea aceasta. Paşii săi se cufundau uşor în timp ce 
înainta, făcând ca mersul să-i fie odihnitor şi parcă ireal ca 
şi acela dintr-un vis. Peste un timp, mica şuviţă de teren 
neted din fundul văii, s-a îngustat într-atât încât Frank a 
fost silit să sară pârâul într-un loc unde nu era mai lat de 
doi metri şi să meargă mai departe pe partea cealaltă. 
Fiindcă înaintarea devenea tot mai grea prin fundul văii, 
după ce a mai mers câteva sute de paşi, a urcat panta 
malului pe care sărise şi a ajuns pe un teren stâncos de 
unde se auzea şi mai distinct zgomotul căderii de apă. Sus, 
terenul era presărat cu palmieri, arbori pitici şi stufişuri 
dese. Căldura se simţea iarăşi puternică, deşi era mai 
redusă decât aceia de pe coastă. 

Drumul era anevoios şi în curând Frank a trebuit să facă 
un scurt popas. Era în apropierea acelei cununi de arbori 
care se vedea din depărtare chiar de pe întinsul oceanului 
şi ştia ca dincolo de ea, era vârful muntelui. 

Soarele ajunsese la Zenit revărsându-şi întreaga sa 
splendoare peste minunata panoramă ce se întindea ca un 
ţinut al basmelor la picioarele tânărului bărbat. Frank, se 
simţea cuprins de o adevărată beţie în faţa neasemuitei 
minuni realizată de natură departe de mediile civilizate şi o 
plăcere nouă i-a cuprins fiinţa şi l-a făcut să umple pieptul 


cu mândrie, la gândul că este printre primii oameni care 
descoperă acest paradis fără de seamăn. 

A pornit iarăşi şi peste încă o bună oră de mers, trecuse 
de ciudata cunună de arbori ce-i ascundea priveliştea spre 
vârful muntelui. A rămas iarăşi pe loc să se orienteze. In 
faţa sa, pe cerul albastru, se profilau trei vârfuri deosebite 
tăiate între ele de văi adânci. Verdeaţa le cuprindea pe 
toate trei până aproape de vârf şi tânărul şi-a dat seama că 
deşi înălţimea era destul de mare, căldura era destul de 
puternică spre a permite dezvoltarea vegetalelor pe piscuri 
în tot cuprinsul anului. A mai înaintat puţin şi în curând a 
ajuns pe un platou la marginea căruia a dat de un şir de 
stânci ce înconjurau un fel de crater foarte adânc. In fundul 
lui îndepărtat. Se vedea apa întunecata a ţinui lac ce era 
fără întrerupere răscolită de valurile unei cascade repezi. 
Apa înspumată se avânta în formă de torent din vârful 
muntelui sărind cu furie din stâncă în stâncă şi apoi căzând 
de la o mare înălţime până în fundul craterului. O şuviţă din 
vijelioasa apă de munte, se abătea din drum pe lângă 
crater curgând în valea fermecată spre a forma acel 
minunat bazin cu apă de cristal. 

Aici zgomotul cascadei era foarte puternic. Ecourile 
răspundeau avântului vijelios al apelor repercutându-se da 
mii de ori în pereţii stâncoși ai craterului ce părea un puț de 
dimensiuni uriaşe. Frank s-a aşezat pe un colţ de stâncă 
spre a se odihni şi privirea sa a început să rătăcească 
încântată şi veşnic însetată după noii amănunte ale 
priveliştilor încântătoare şi măreţe ce se întindeau pline de 
farmec în jurul său. În faţă, avea torentul ce venea din 
partea de sus a muntelui, iar la dreapta, printr-o spărtură 
naturală în pereţii uriaşului puț, apa lacului formal în fund, 
năvălea spre vale dând naştere unui râu ce îşi fa cea loc 
vijelios şi înspumat printre stâncile răspândite în partea 
aceia. Dincolo de stânci, pe partea cealaltă a râului astfel 
format, se întindea un teren nisipos ce se continua în 
desişuri tot mai dese de verdeață. 

În susul torentului, se înălța restul muntelui cu cele trei 


piscuri ale sale care puteau fi atinse foarte repede. 
Călătoria tânărului era deci aproape de sfârşit. 

Deşi erau numai două zile de când nu o văzuse pe 
Isabell, Frank simţea un dor nespus în singurătatea aceasta 
să o aibă alături de sine. Altfel ar fi privit şi ar fi gustat 
aceste minuni, dacă frumoasa femeie l-ar fi însoţit. 

Urmând din ochi mersul spumos şi sălbatec al râului, 
privirea lui Frank a putut prinde printre verdeţuri şi stânci, 
sclipirea de safir a oceanului scăldat de ultimele raze ale 
soarelui ce apunea. 

Intrebându-se de unde putea veni acest torent de apă, 
tânărul om a ridicat capul şi deodată privirea sa a fost 
atrasă de o ieşitură de stâncă ce se contura lângă şuvoiul 
căzător al apei. Era o lespede uriaşă ce forma un fel de 
balcon natural; deasupra ei, acoperita în parte de verdeață, 
era o deschizătură de abia vizibilă, Frank s-a ridicat neştiind 
ce să creadă; să fi fost o iluzie provocata prin jocurile de 
umbră şi lumină, sau era într-adevăr o deschizătură în 
peretele aproape drept ai stâncii. 

A cercetat aproape o oră vreun mijloc de a ajunge la 
lespede, dar spre ciuda sa nu a reuşit să găsească nici o 
cale. Seara se lăsase şi el a trebuit să renunţe. 

A doua zi, a fost deşteptat de răpăiala ploii ce îşi unea 
zgomotul cu acela asurzitor al cascadei; cu nervii frânţi de 
atâta zgomot, udat până la piele şi nemulţumit Frank a 
renunţat să meargă mai departe. 

Gândul la Isabell era de nesuportat şi fără să mai ţină 
seama de glasul raţiunii, a pornit vijelios la vale. 

Soarele ce nu a întârziat să se ivească dintre nouri, i-a 
uscat foarte repede hainele, înainte chiar de a ajunge în 
valea cu micul pârâu ca o panglică de cristal. Cu ferma 
hotărâre de a se înapoia înarmat cu o frânghie şi poate 
însoţit şi de Isabell, a grăbit paşii alergând de câte ori 
putea. Coborârea s-a făcut mult mai uşor şi după un popas 
nocturn în apropierea marelui brâu de pădure pe care îl 
trecuse înapoi, Frank pornit în zori iarăşi la drum. 

După un bun mers, i s-a părut că va tăia distanţa trecând 


printr-o mică pădure ce nu o explorase încă şi spre 
surprinderea sa, a descoperit printre copaci un alt lac micuţ 
şi limpede alimentat de o altă şuviţă de apă ce cobora de 
pe culmile muntelui. Racii se ascundeau din abundență 
printre pietre, iar sub o stâncă verzuie, apa limpede era 
străbătută în toate direcţiile de numeroşi peşti cenuşii sau 
colorați în diferite culori. Cu gândul de a duce noii provizii 
tovarăşei sale de naufragiu, Frank nu a putut rezista ispitei 
de a-şi face un harpon şi o plasă din crengile flexibile de 
liană. După ce a reuşit să prindă cu ajutorul harponului 
numeroşi peşti a ieşit din lac, ale cărui ape nu erau adânci 
şi a pornit dornic şi vesel către colibă. 

Felul în care Isabell - încruntată şi înfumurată - s-a 
îndepărtat de el fără a-i spune cel puţin un cuvânt de bun 
venit la manifestarea lui veselă de a o revedea, l-a făcut să 
se închidă înciudat în sine şi să-şi jure că va zdrobi această 
rezistenţă chiar dacă sforţarea sa i-ar frânge inima... 


CAPITOLUL VII 
O afacere rentabilă 


Peste câteva zile, Frank a luat însfârşit contact cu Isabell 
aşa cum dorea el. Nu-i mai dăduse nimic de mâncare, pe 
tăcute, cum făcuse mai înainte şi ea, toată suferinţa ce i-o 
provoca purtarea lui, a rămas hotărât. Era înarmat pentru 
luptă şi sigur că va putea să-şi pună în aplicare planul său 
venit în cursul unei nopţi fără somn, atunci când ea îl rănise 
adânc prin cererea de a-i da cuțitul. Renunţase la acest 
plan în cursul minunatei sale excursii, dar acum după 
purtarea ei când revenise, era mai hotărât ca oricând să îl 
aplice. Totul a pornit de la ea şi aşa cum a dorit el, tânăra 
femeie a venit fără să-şi regrete atitudinea din trecut, ci 
obosită, flămândă şi hotărâtă să recurgă la un compromis. 

Se simţea dealtfel că acest demers care era silită să-l 
facă, îi rănea adânc orgoliul la care nu voia să renunţe cu 
nici un preţ. Venise să ceară şi cu toate că vorbele sale 
păreau întrucâtva îndulcite prin umilinţă şi înţelegere, tonul 
cu care le spunea, îşi păstra toată asprimea şi nota de 
comandă. Rugăminţile sale, aveau sonorități de ordine. 

Seara începea să se lase. Moleşit de atmosfera fierbinte 
ce-l înăbuşise în tot cursul zilei, pământul se redeştepta sub 
mângâierea brizei răcoroase a crepusculului. 

Pe oceanul uriaş, cu sclipiri de oglinda şi cu dorinţi 
exprimate în şoapte neînţelese de mici valuri lovite de 
stânci, ultimele raze de soare se mai avântau ca dintr-un 
izvor magic. Plaja aurie, căpăta reflexe roşcate care 
contrastau cu verdele de smarald ce colora oceanul. 
Deasupra soarelui aproape apus, panglica lată a unui nour 
albăstrui devenea tot mai întunecată. Numeroase păsărele 
piuiau şi cântau completând acest decor minunat al unui 
apus de soare pe ocean. 

Aşezat în faţa colibei sale, Frank îşi pregătea cina. 

Reuşise să găsească, o cale de a aprinde focul scăpărând 
cu ajutorul cuţitului şi al unei pietre, în câlţii făcuţi dintr-o 
bucata smulsă din căptuşeala hainei sale. La flăcările 


jucăuşe, faţa sa ce începuse să se bronzeze părea aceia a 
unui zeu în luptă cu forţele necultivate ale naturii. De când 
era în insulă, privirea îi devenise mai vie, mai sigură, iar 
trăsăturile luaseră un caracter mai energic. Mai plin de 
vigoare bărbătească. 

Tânărul, tocmai se pregătea să frigă produsele 
pescuitului şi vânătorii sale: Un fel de cocoş, mai mult un 
fazan sălbatec, ucis cu o săgeată cu o zi înainte şi un peşte 
prins în harpon chiar în dimineaţa aceia. 

Umbra tinerei femei ce s-a apropia de el la făcut să ridice 
capul. 

În picioare, cu braţele încrucişate pe piept, aşa ca să-i 
ascundă goliciunea pe care veşmintele nu mai reuşeau sa o 
acopere, Isabell-Edith Warren îi privea intens. O clipă, ochiii 
lor sau întâlnit; apoi întorcând capul, s-au salutat. 

Contrastul între acest banal schimb de cuvinte atât de la 
locul lui într-un salon din universul civilizat şi situaţia lor 
prezentă, a adus un surâs cea murit însă repede pe buzele 
lui Frank. 

Naturaleţea şi sângele rece cu care Isabell a început 
vorba, a îndepărtat repede încordarea ce domnea între ei. 

— Îmi vei da să mănânc, nu este aşa? l-a întrebat ea. 

Tonul autoritar cu care a fost pusa întrebarea şi care îi da 
chiar nuanţa unui ordin, i-a produs lui Frank o stranie 
plăcere. Remuşcările ce începeau să strige în el în faţa 
acestei frumoase femei cu ochii obosiţi şi buzele palide, au 
fost alungate îndată. Învinsă fizic, Isabell aşa dar, îşi păstra 
în schimb întregul său orgoliu. Chiar de data aceasta, când 
avea nevoie de el, în loc să vină să-l roage, dimpotrivă 
venea aproape să pretindă. 

Continuându-şi operaţia sa culinară, el i-a răspuns 
simplu: 

— Nu, n-am să-ţi dau! Îţi voi ceda însă cu plăcere o parte 
din proviziile mele... 

Isabell, a crezut că a înţeles greşit. 

— Ce spui? Îmi vei ceda? 

Liniştit, Frank a răsucit peştele ce se fripsese pe o parte 


şi s-a întors spre tânăra fată. Cu un zâmbet ce nu era deloc 
apreciat de fosta sa solie, el şi-a precizat gândul: 

— Îţi voi vinde tot ce-ţi va trebui... 

O expresie de completă neînțelegere a apărut pe faţa 
Isabellei şi a repetat cele spuse de el ca şi când cuvintele 
nu ar fi avut nici o semnificaţie pentru ea: 

— Îmi vei vinde.... Tot ce...?! Nu, aceasta nu este posibil! 

Luând coaja unei nuci goale de cocos, tânărul şi-a turnat 
pe mâini apa din ea pentru a se spăla. 

— De ce nu? a întrebat-o el. Te-ai oferit doar şi mai 
înainte să-mi cumperi cuțitul! Nu văd de ce nu ai cumpăra 
de la mine hrana de care ai nevoie precum şi toate 
obiectele ce ţi-ar fi absolut necesare... 

Stăpânindu-se cu greu să nu-şi lase iritaţia sa se vadă, ea 
abia a putut să pronunţe: 

— Eu... tu... nu... banii pentru tine, dar însfârşit, aici într- 
o insulă pustie... noi singuri... ah! 

— Ce importă aceasta? a reluat ei blajin. Tu... eu şi o 
insulă pustie. Nu ai tu cu tine carnetul de cecuri? 

Isabell-Edith nu a mai putui răbda şi i-a strigat mânioasă: 

— Să cumpăr totul de la tine? Aceasta niciodată!... Auzi? 
Niciodată... aş dori mai bine să mor... îţi jur că... 

Frank a ridicat indiferent din umeri. 

— Nu jura - a întrerupt-o el. Astupă-ţi mai bine acest gât 
perfect şi marmorean, pe care necazul tău la lăsat cu totul 
gol... dealtfel, la ce bun sa te iriţi de pomana? Eşti liberă să 
cumperi ce ai nevoie sau să nu cumperi. Aşa cum ai stabilit 
singură atât de bine, noi vom avea grijă fiecare de sine 
rămânând în partea sa. Altfel, te rog să-mi permiţi să întorc 
peştele acesta fiindcă altfel se arde. 

Ultima lui fraza, a căzut însă în gol, Isabell-Edith, nebună 
de furie şi plângând de ruşinea suferită, fugise pierzându-se 
în întunericul tot mai opac. 

Frank, gânditor a privit mult timp departe către capătul 
plajei albe pe care luna ce tocmai răsărise o arginta uşor; 
acolo se vedea silueta unei stânci roşcate sub care soţia sa 
se lăsase să cadă suspinând ca un copil orgolios şi dojenit. 


x 
x x 

O altă săptămână s-a scurs zi după zi. În dimineaţa ce a 
urmat, adică în a şaptesprezecea zi de la naufragiul lor, 
sprijinindu-se hotărât pe picioare şi încercuind cu braţele 
trunchiul zgrunţuros şi roşcat al unui cocotier, Isabell-Edith, 
ex-baroană d'lberville şi-a început „ascensiunea” spre 
nucile de cocos. Cu fruntea asudată, făcând sforţări din 
mijloc, ea a reuşit să se ridice pe trunchi până la o înălţime 
de aproximativ... un metru. O mişcare nedibace, a făcut-o 
însă peste câteva clipe să alunece şi să piardă acel sărman 
metru atât de greu cucerit. Căzută la pământ, eu o 
zgârietură pe faţă şi cu nasul învineţit, a rămas un timp 
nemişcată spre a-şi recăpăta respiraţia. Când însfârşit s-a 
ridicat  învinsa, după această ultimă încercare de 
independenţă, a rămas gânditoare şovăind o secundă 
înainte de a se hotăra ce să facă. Privirea sa, s-a îndreptat 
către coliba pe pragul căreia: Frank jumulea o pasăre. 

Încă din seara când Frank îşi exprimase intenţia de a-i 
vinde cele necesare vieţii, Isabell nu mai voise să se 
apropie de fostul ei soţ. Fixată la cellalt capăt al plajei, se 
încăpăţânase să nu-l bage în seama. Tânărul bărbat, la 
rândul său, se ferise bine să încerce cea mai mică 
apropiere. 

Insfârşit, hotărându-se ea l-a chemat: 

— Frank... 

Fără să se întoarcă şi continuând a-şi vedea de treabă, 
baronul d'lberville şi-a întrerupt fluieratul cântecului său 
preferat. 

— Busy? - a răspuns el scurt. După care, a reînceput să 
fluiere. Cu fruntea încruntată şi gura strânsă, aşa cum 
făcea când era mâniată, ea a înaintat spre el şi cu voce 
şuierătoare, l-a întrebat repede: 

— Poţi să stai puţin de vorbă cu mine? 

Frank, a ridicat privirea către ea şi s-a prefăcut că nu 
remarcă tremurul de furie care o zguduia din cap până în 


3 Ocupat. 


picioare. 

— Cum să nu! a spus el. Te ascult cu multă plăcere! 

Isabell a făcut un pas spre el şi a întrebă cu cel mai 
mândru şi dispreţuitor ton ce-i era posibil: 

— Această glumă are să mai dureze oare multă vreme? 

Nepăsător, Frank a smuls un smoc de pene din pasărea 
ce o avea în mană şi le-a aruncat în vânt. 

— Ce glumă? a întrebat el prefăcându-se că nu înţelege. 

Fără a se mai putea stăpâni, Isabell Warren a bătut 
furioasă din picior. 

— Oh! Te rog, dacă vrei, nu fii stupid şi nu te mai face că 
nu înţelegi. Ştii prea bine ce voise să spun... acest lucru 
idiot, această vânzare de care vorbeai... 

— Stai nu aluneca! a întrerupt-o el. Prin ceia ce spui 
desfiinţezi chiar legile fundamentale ale grandoarei 
americane... renunţi la aşa zisele „afaceri”, cărora întreaga 
ta naţiune le datoreşte situaţia sa în lume! 

Isabell-Edith, era pe cale să cada pradă unei crize de 
nervi. 

— Ah! a exclamat ca cu un ton de plâns în voce. Aceasta 
este sălbăticie curată... neghiobie de om nesimţit... 

— Eh! a răspuns Frank fără să se supere de asprimea 
cuvintelor. Neghiobie şi sălbăticie! Dar scumpa mea, 
acestea sunt bazele solide a ceia ce în lumea civilizată se 
numesc „afaceri”. Sentimentalismul sau chiar cavalerismul 
şi galanteria, nu au ce căuta aici. Căci atunci - O Mercur! - 
comerţul nu ar mai fi posibil! Nicio negustorie nu se 
potriveşte cu viscerul emotiv posedat de toţi şi numit 
inimă! 

— Dar, însfârşit. Cred că nu voieşti să mă laşi să mor de 
foame şi de sete! 

Cu o privire ce a măsurat-o de la umerii goi până la 
picioarele ei frumoase dar zgăriate, el i-a răspuns convins: 

— Ar fi tare păcat... eu nu m-am gândit niciodată la 
aceasta. 

— Ba da - a susţinut ea. Te încăpăţânezi să-mi vinzi 
viaţa! Voieşti să-ţi cumpăr ce am nevoie! 


Ridicându-se, el a privit-o lung. Faţa lui îşi schimbase 
expresia. Surâsul batjocoritor şi amuzat ce-l păstrase pe 
figură până în clipa aceia, a dispărut, privirea sa cenuşie a 
căpătat sclipiri de metal și trăsăturile i s-au înăsprit. 

— Da! a răspuns el. Mă încăpăţânez Dealtfel trebuie să 
recunoşti că ideea aceasta nu mi-a venit mie. Nu m-aş fi 
gândit să încep acest fructuos comerţ până tu nu mi-ai fi 
sugerat calea ce o am de urmat. Aminteşte-ţi scumpa mea 
prietenă că te-ai oferit singură să-mi cumperi - acesta este 
cuvântul, cuțitul pe care nu voiam sa ţi-l încredinţez Cred 
că vei recunoaşte aceasta! 

— Ah! a făcut ea. Te înşeli dacă socoteşti că îmi pot 
aminti de un cuvânt spus într-o clipă de furie! 

Frank, a ridicat din umeri. 

— Într-adevăr, tu poţi răni prea uşor cu vorba. Dar nu 
numai la atât se reduce toată problema; fiindcă astăzi eşti 
dispusă să mă asculţi, îmi voi permite să-ţi clarific etapele 
noii mele vocaţii ce mi-am descoperit-o aici pe insulă. În 
această regiune pustie, unde trăiesc singuri şi fără resurse 
un bărbat şi o femeie, tu - ca o demnă fiică a Americii - ai 
semănat fructul „negoţului”. Eu recunosc, nici nu mă 
gândeam că aceasta şi îţi mărturisesc că în prima clipă, 
oferta ta m-a jignit. Reflectând însă, am înţeles că tu aveai 
perfecta dreptate. Este foarte normal ca acel care posedă, 
să cumpere de la acel care munceşte. Acesta a fost punctul 
de plecare pentru noua situaţie fructuoasă pe care mi-am 
creat-o. Unic comerciant al insulei, am devenit graţie 
ingenioasei tale idei, furnizorul particular şi exclusivist, al 
unicei sale locuitoare. Baronul Frank Genin d'Iberville, ţine 
deschisă o tarabă unde miss. Isabell-Edith Warren (din 
Chicago) vine să-şi facă târguielile sale zilnice. 

Cu un uşor rânjet de răutate, ea a pronunţat mustrător: 

— Nu te ştiam deloc atât de interesat şi cu atât spirit 
negustoresc! 

Tânărul a dat din cap aprobator. 

— Nu este aşa? Nici eu nu credeam, dar se pare că 
amândoi avem resurse încă de nebănuit. Tu într-o măsură, 


m-ai făcut să mă descopăr chiar pentru mine însumi; nu 
ştiu cum aş putea să-ţi fiu mai recunoscător pentru 
aceasta! 

Tânăra femeie, a bătut iarăşi din picior iar figura i s-a 
crispat; pe buza de jos pe care şi-a muşcat-o cu furie, a 
apărut o picătură de sânge. 

— Aşa dar - a spus ea cu voce joasă - va trebui să 
plătesc o nucă de cocos cu suma de... 

Tânărul a râs încet, cu ironie. 

— Consultă tariful! a îndemnat-o el. 

Cu degetul, i-a arătat spre trunchiul unui arbore din 
apropiere unde, întocmai ca o placardă, agăţase cu ajutorul 
unui cui de lemn, o bucată de scoarță de copac tăiată 
pătrat. 

Uimită, tânăra femeie a făcut un pas către acel straniu 
afiş. 

— Ce mai este şi asta? a întrebat ea fără voie. 

—O mică perfecţiune! i-a explicat el cu un aer 
batjocoritor. Cursul zilei. Preţurile sunt afişate în cifre 
cunoscute. Vezi că mă supun cu totul legilor celor mai 
stricte ale comerţului cinstit şi civilizat! 

Cu mâinile la spate, ea s-a apropiat de bizara placardă şi 
a citit pe dosul alb al scoarţei, scrisă cu creionul, lista 
următoare: 


Comestibile: 


Nuci de cocos: 75 de dolari bucata. 

Scoici asortate: 125 de dolari măsura conținând 
50 de bucăți. 

Fructe: (Cu nume necunoscute dar plăcute la 
gust şi garantate neprimejdioase după încercare) 
25 de dolari bucata. 

Lemne pentru încălzit: 70 de dolari grămaaa 
(durată de aproximativ două ore). 

Cocoş de pădure (fript gata): Aripa 30 de dolari; 
o jumătate 80 de dolari, în întregime 150 de dolari. 


Rădăcini (de genul  napilor; garantate 
neprimejdioase şi hrănitoare după încercare) 80 de 
dolari bucata. 

Masă completă: Peşte, o portie de carne, o portie 
de legume, fructe, o nucă de cocos; 150 de dolari. 


— Şi trebuie sa remarci - a insistat Frank. Nu abuzez de 
loc de situaţie, căci în fond, eu fiind unicul comerciant din 
această lume în care ne-a aruncat Dumnezeu, aş putea 
graţie monopolului meu. Să măresc aceste preţuri de 8 sau 
10 ori. Dacă însă ea ţin să fac avere, nu voiesc nicidecum 
să te ruinez. Ori, pentru scurta vreme ce urmează să 
vieţuim împreună, adică doi sau trei ani, înţelegi... 

Isabell-Edith, a tresărit revoltată: 

— Cum? Doi sau trei ani? 

— Cine ştie! a spus el cu un aer resemnat. Poate vom 
rămâne până în ziua în care „părul nostru blond va deveni 
păr alb”! 

— Oh! a exclamat ea cu o voce frântă... păr alb! 

Bărbia sa a tremurat, în timp ce făcea un efort ca să nu 
plângă. În faţa acestei sărmane figuri de copil îndurerat, 
Frank s-a simţit ciudat de emoţionat. Era tocmai pe cale să 
renunţe la rolul ce-şi jurase să-l joace până la capăt, adică 
până când orgoliul frumoasei Isabell-Edith. Acel orgoliu al 
averii sale, al rasei şi al superiorității sale, va fi fost zdrobit 
definitiv. 

Un gest al Isabellei la oprit însă în timp. Stăpâna pe ea, 
tânăra femeie i-a aruncat o privire de sfidare. 

— Foarte bine - a acceptat - iau a masă întreagă în 
dimineaţa aceasta. Poftim un cec de 150 de dolari! 

Tânărul, a luat mica hârtie verzuie pe care ea scrisese 
grăbită cu stiloul formulele obişnuite şi a privit semnătura. 

Rece şi corect s-a înclinat: 

— Serviciul va fi gata în două ore! 

Spunând acestea, nu a mai dat nici o atenţie femeii din 
faţa sa. Ci a reînceput foarte calm să jumulească pasărea 
ce o lăsase la o parte. 


În felul acesta, o lună după naufragiu, dacă situaţia între 
Frank şi Isabell nu ne ameliorase, era în schimb ferită de 
chinurile nesiguranţei.. 


CAPITOLUL VIII 
Isabell se schimbă 


Cu timpul, noul obicei introdus de Frank, a fost acceptat 
ca ceva natural. Tânărul baron vindea, iar Isabell cumpăra, 
întotdeauna contra plată, Frank reuşise să dea fostei sale 
soţii un confort relativ prin ingeniozitatea sa şi printr-o 
muncă intensă. 

Tânăra femeie, îşi avea după o vreme căminul său, un 
hamac făcut din liane înodatee, iar drept vestminte, şuviţe 
de piele împletite, ce aminteau rochile femeilor din Havai. 
Este foarte adevărat că totul o costase pe Isabell-Edith mai 
mult decât o locuinţă modernă sau decât cele mai scumpe 
toalete. Totuşi, încet-încet. Această situaţie o mulțumea. 

Frank, la rândul său, se specializase în captarea hranei. 
Reuşise să construiască curse pe care le răspândise pe sub 
arborii pădurilor din apropiere. Cu timpul, s-a învăţat să 
păstreze orice animal viu. Mai ales iepurii ce se dovediseră 
a fi din belşug în insulă, erau păstraţi pentru reproducție. 
Tânărul, construise pentru ei cuşti speciale. 

În felul acesta, din cucerire în cucerire, viaţa lor se 
organizase. Fiecare îşi aveau locuinţa sa. Frank, le 
construise în apropiere una de alta, aşa ca la nevoie, 
ridicând vocea, puteau să-şi vorbească fără să iasă din 
interiorul colibelor. Aceste două colibe gemene, mai întâi 
foarte simple, încetul cu încetul fuseseră transformate şi 
înfrumuseţate. De îndată ce tânărul descoperea la ele vreo 
nouă lipsă, se silea să o remedieze. 

A construit astfel câte o gaură în tavanul colibelor, pentru 
ca fumul sa poată ieşit punând deasupra lor care un 
acoperiş conic susţinut de stâlpi subţiri. Apoi, unica uşă a 
fiecărei colibe, dovedindu-se a fi prea mică şi deci 
insuficientă pentru lumina şi aerisire, Frank a tăiat în câte 
un perete al fiecărei cabane, câte o fereastră rudimentară 
ce se putea închide sau deschide cu un oblon ce mergea pe 
două şanţuri în sus şi în jos. 

Aşezase ferestrele pe pereţii colibelor ce se găseau faţă 


în faţă, aşa ca atunci, când le ţineau amândoi deschise sa 
poată - fără să-şi părăsească adăpostul să se vadă şi să-şi 
vorbească. 

La început, nu s-au folosit deloc de ele, dar într-o zi, 
Isabell ridicând oblonul său, atunci când îl auzise pe Frank 
că l-a deschis pe acel ai colibei sale, i-a urat un bun pescuit 
pentru acea zi. De atunci şi-au luat obiceiul ca dimineaţa să 
schimbe de la ferestre tradiţionalele formule de politeţe 
matinală. 

Ori, aceste formule, barometru al relaţiilor dintre membrii 
straniei perechi, au suferit o ciudată evoluţie. 

În timp ce din partea lui Frank - care continua să-şi joace 
cu îndârjire rolul impus - de aveau aceiaş formă politicoasă 
şi corectă, luau la Isabell-Edith un caracter din zi în zi mai 
prietenos şi mai apropiat. 

Frank remarca acest fapt cu o bucurie secretă. Cât 
despre lIsabell-Edith, nu părea deloc să noteze această 
transformare de sentimente care o covârşea fără ca ea să- 
şi dea seama; era că în realitate, inconştientul său lucra 
fără ca ea să remarce. 

Nu avusese de altfel niciodată vreo înclinare pentru 
analize sufleteşti şi cu atât mai puţin pentru introspecţia 
stării ce o trăia în prezent. 

Poate că ar fi fost suficient un singur cuvânt din partea 
lui Frank pentru a o face să se înţeleagă pe ea însăşi, dar 
tânărul se păzea bine să nu pronunţe acel cuvânt... 

Astfel, a trecut sezonul ploilor; când zilele frumoase au 
reînceput, după terminarea mesei, în loc să se retragă 
fiecare în coliba sa, se duceau şi se întindeau alături sub 
câte un arbore. Atâta timp cat ţinea arşiţa orelor din miezul 
zilei, rămâneau acolo întinşi pe pământul cald, din care 
emana efluvii plăcute ce-i îndemna la visare. In faţa lor, 
oceanul oglindea la nesfârşit azurul nepătat al cerului, iar 
briza ce venea dinspre larg, mişca uşor frunzele mari ale 
cocotierilor şi măreaţa vegetaţie, sub dulcea sa mângâiere. 

Cam pe la ora patru, când căldura: mai trecea, se duceau 
împreună în căutarea vânatului, vizitau cursele, sau se 


ascundeau în stufişuri de îndată ce vedeau apropiindu-se 
vreun cocoş sălbatec sau altă pasăre comestibilă, pe care 
Frank se învățase atât de bine să le vâneze cu arcul său 
primitiv. 

Crepusculul îi regăsea iarăşi în faţa colibei lor unde îşi 
luau cina. Apoi, aşezaţi pe plajă unul lângă altul, vorbeau 
de toate în timp ce ziua murea spre a se naşte noaptea. 
Câte odată, când seara era prea greoaie şi îi înăbuşea cu 
căldura sa, se avântau în valurile oceanului unde înotau 
încet, lăsându-se mângâiaţi de unde şi pătrunşi de 
prospeţimea binefăcătoare a apei. Apoi, încă umezi şi cu 
pielea impregnată de săruri, reveneau în colibe şi se lăsau 
furaţi de un somn pe care oboselile zilei îl făceau să fie 
profund şi dulce. 


CAPITOLUL IX 
Lupta 


Evenimentul ce urma să provoace o puternică tulburare 
în viaţa lor şi în schimbe cu totul faţa lucrurilor, sa produs 
brusc, fără ca cei doi tineri să se fi gândit la această 
posibilitate. 

A cincea lună a captivităţii lor în insulă, era pe sfârşite. 
După o zi foarte caldă, briza marină aducea o boare plăcută 
şi răcoritoare. Frank, având arcul său pe umăr tocmai sosea 
pe „Palm Beach”, aşa cum botezaseră locul unde erau 
construite colibele lor. Avea în braţe doi iepuri pe care îi 
scosese din curse şi care se zbăteau furioşi. După ce era 
închis în rezervele construite mai departe de casă, a pornit 
la un mic lac din apropiere, unde instalase o plasă pentru 
peşti. Odată ajuns, a lucrat repede şi recolta s-a dovedit a fi 
foarte bună. 

Noaptea, începea să se lase şi Frank, a pornit grăbit către 
colibe pentru ca ea să nu-l prindă pe drum. Era stăpânit de 
o mulţumire profundă şi le lăsa în voie înlănţuit de 
beatitudinea fizică provocată de plăcerea de a trăi. 

Hotărât! Viaţa lor se organiza! Traiul era mai puţin aspru, 
mai uşor de câştigat decât se temuse. Ziua aceasta, printre 
altele, fusese foarte bună: doi peşti străpunşi cu harponul în 
zori; un cocoş în pădure, doi iepuri şi cincisprezece raci 
prinşi în cursul după amiezei. Acum, prinsese cu plasa alţi 
doi peşti. 

Era mai mult decât le-ar fi trebuit pentru următoarele 
trei-patru zile. In plus, în vreme ce rătăcea prin pădure, 
urmărind din arbore în arbore zborul unei găinuşe sălbatece 
pe care o scăpase, descoperise la baza unui copac, nişte 
stufişuri pline de fructe necunoscute. O încercare făcută 
imediat, îi descoperise ca ele sunt dulci, uşor acrişoare şi 
înviorătoare. In coşuleţul său de paie împletite, adusese 
aproape o duzină. Era o schimbare plăcuta în masa lor ce 
ameninţa să devină monotonă. Purtase tot timpul coşuleţul 
cu sine şi acum, când se înapoia spre casă, s-a gândit cu 


mulţumire la veselia cu care descoperirea sa va fi primită 
de Isabell. 

— la să vedem - s-a gândit el - cu ce preţ le voi tarifa 
pentru Isabell-Edith? Treizeci de dolari bucata? Hm... este 
prea mult! Fiecare fructă nu este mai mare ca o prună... 
trebuie să fiu negustor cinstit... Aşa dar, douăzeci de dolari 
sau cincisprezece? Hai, să zic cincisprezece şi să nu mai mă 
gândesc la chestiunea aceasta! La preţul acesta, cu toate 
„cheltuielile” mele generale, tot am un câştig. 

Mulţumit de raţionamentul său, a izbucnit în râs aşa, de 
unul singur. 

În faţa lui, uşor la stânga, colibele lor îşi profilau pe cerul 
albastru-întunecat acoperişurile conice printre siluetele 
elegante ale cocotierilor. Noaptea tot mai apropiată, 
amesteca puţin cenuşiu în albul luminos al zilei, departe, 
deasupra oglinzii nesfârşite a oceanului, globul roşu al 
soarelui cufundat mai mult de jumătate, arunca puţine raze 
arămii peste plaja netedă. Uimit că nu o vede pe Isabell- 
Edith, Frank a grăbit pasul către colibe. O uşoară nelinişte 
se amesteca în mirarea lui. Când plecase, după masă, 
tânăra femeie se plânsese de oboseală şi de o uşoară 
indispoziţie ce o încerca încă din zori. Culcată sub arborele 
unde obişnuiau să-şi facă siesta, ea îi lăsase să plece 
singur. Acum, când nu o vedea, tânărul se simţea tot mai 
neliniştit. Aproape alergând, a aruncat în pripă cele ce 
aveau cu sine în faţa uşii colibei sale şi tocmai se pregătea 
să o strige pe dispărută, când în aceiaşi clipă, un țipăt de 
groază s-a auzit sfâşietor la cealaltă extremitate a plăjii. 

Recunoscând vocea Isabellei, Frank a alergat stăpânit de 
o mare nelinişte în direcţia zgomotului. Chemările se 
auzeau tot mai apropiate, tot mai ascuţite şi Frank 
grăbindu-şi mai tare cursa, după promontoriul stâncos ce 
se ridica la Nord, a observat-o pe aceia pe care o căuta. 

Sărind peste blocurile de stâncă, ea alerga strigând tot 
timpul nebuneşte. In spatele ei, venea în salturi mari o 
fiinţă care în semi-întunericul ce începuse să se lase, era 
greu de distins. 


Faţă de această apariţie neaşteptată, Frank a rămas o 
secundă împietrit de uimire. Cine era acest năvălitor de 
care Isabell fugea urlând de groază, în penumbra tot mai 
deasă a amurgului, părea a fi ceva formidabil mai ales 
atunci când silueta sa înaltă şi masivă se proiecta pe cerul 
aproape obscur. 

Cu braţele întinse către prada sa feminină, el fugea în 
sărituri enorme şi pline de agilitate. Era un urangutan sau o 
gorilă? Acest gând ce a trecut fulgerător prin mintea lui 
Frank - deşi era de necrezut - a prins rădăcini. De altfel nu 
avea nici o clipă timp să cugete. Isabell, cu un ultim salt 
disperat, reuşise să ajungă pe plajă. Picioarele sale, acum 
se înfundau în nisip sau alunecau neputincioase. In 
sforţarea sa, s-a împiedicat şi a căzut la pământ; chemarea 
ei de groază a răsunat atunci mai chinuită ca oricând. 

Cu un nou elan, Frank şi-a mărit viteza, a începând să 
strige la rândul său, cuvinte de încurajare. La intervenţia 
acestei voci, fiinţa necunoscută a arătat o ezitare şi s-a 
oprit la rândul ei pentru câteva clipe. In picioare, pe o mică 
movilă, a întors capul către pădurea de cocotieri părând a 
voi să le pătrundă întunecimea. 

Frank, ţâşnind din umbra lor, a apărut pe plajă fără a-şi 
întrerupe fuga. Fiinţa ciudată şi-a reluat atunci şi ea goana, 
astfel că au sosit în acelaş timp lângă tânăra femeie. Frank, 
extrem de uimit şi-a dat seama în clipa aceia că are în faţa 
lui un om... 

Baronul d'Iberville era un bărbat voinic, s-ar putea spune 
chiar excepţional de bine pregătit pe domeniul fizic; omul 
din faţa lor, era însă formidabil. Zdrenţele ce-i ţineau loc de 
pantaloni, îi lăsau partea de sus a corpului complet goală. 
Bustul său încadrat de linieri masivi, prezintă un piept păros 
şi plin de muşchi ce ar fi făcut cinste unui campion de lupte. 
Era foarte înalt, dar prin lăţimea sa enormă, părea de 
proporţii normale. Deasupra gâtului său cilindric şi scurt, un 
gât de gladiator, se mişca încoace şi încolo un cap enorm. 

Craniul, pe care creştea în dezordine un păr aspru, negru 
şi încâlcit, faţa plata, năpădită de o barbă ţepoasă, fruntea 


strâmta, ochii mici şi ca vinişoare de sânge, nasul mare şi 
cărnos şi buzele groase şi roşii redau în întregime o mască 
barbară, o fizionomie de căpcăun, respingătoare şi de 
temut. 

Balansându-şi braţele lungi pe care muşchii se 
încolăceau fără armonie ca nişte otgoane, omul a întins o 
mână uriaşă cu degete pătrate şi cu pielea plină de 
cicatrice. 

— Fără mofturi - a mormăit el - sunteţi doi vasăzică! 
Vocea lui răguşită, avea în sine ceva bestial; s-ar fi putut 
spune că este mormăitul neprietenos al unui animal cu faţă 
de om. 

Fără să-i răspundă, Frank i-a ajutat Isabellei să se ridice; 
şi cum ea tremura, cu pupilele dilatate de groază scoțând 
tot timpul un gâfâit surd, el i-a mângâiat umărul cu un gest 
foarte dulce spre a o calma. 

Omul, a făcut un pas înainte. 

— Aşa vezi - a spus el - nu te ruşina. Cu un râs prostesc 
a lăsat să se vadă nişte dinţi mari şi galbeni. 

Frank, pe nesimţite, a îndepărtat-o pe Isabell-Edith şi a 
aşezat-o în spatele lui. 

— Să vedem - a spus el - cine eşti dumneata? Ce voieşti? 
Pentru ce urmăreai pe această femeie? 

Râsul omului a încetat brusc, figura sa a luat o nuanţă de 
fiară de pradă.. Cu capul scos uşor înainte, a rămas tăcut 
câteva clipe; apoi ridicând din umerii săi largi, a răspuns în 
sila: 

— Ne găsim în lumea mare... Trebuiesc prezentări! Sunt 
Ernest Ropart, zis Nenesse, născut la Pantruche. Acum eşti 
mulţumit? Ce voiesc? Pe micuța! Să o împărţim în două! 

Ochii săi au strălucit în semi-întuneric. 

În spatele său, Frank a simţit fiorii nervoşi ce o scuturau 
pe Isabell-Edith. Agăţată de umărul său, ea se sprijinea de 
el spre a nu cădea la pământ, frânta de oboseală şi de 
groază. Tânărul bărbat, a privit atent la ciudata brută din 
faţa sa. 

— Eşti nebun? a întrebat el liniştit. 


Cellalt a ridicat iarăşi din umeri fără să se supere. 

— Nebun! Numai atât spui tu! De cinci luni de când nu 
am mai văzut femeii! Desigur! Se înţelege că sunt nebun! 
Nu mai este nevoie să faci pe civilizatul sau pe dezgustatul! 
Ţie îţi vine uşor fiindcă ai avut-o lângă tine. S-o împărţim în 
două, atâta vreau! 

Bruta şi-a mişcat ameninţător braţele enorme, Frank şi-a 
simţit muşchii încordându-se. Mânia în valuri începuse să-i 
cuprindă fiinţa. Era pe cale să se arunce asupra acestui 
degenerat murdar; avea o poftă nebună să lovească 
această masă de carne, să turtească sub pumnul său 
buzele rânjite obraznic. Cu o sforţare ce a adus o uşoară 
tremurătură în degetele sale, el s-a stăpânit şi cu voce 
calmă, în aparenţă, a pronunţat clar: 

— Ascultă... încep să înţeleg că la fel ca şi noi, ai 
naufragiat pe această insulă... 

Cu un mormăit de nemulţumire, omul i-a tăiat vorba: 

— Da şmecher mai eşti! Ai ghicit aşa, la iuţeală! Eu sunt 
Robinson şi am scăpat de pe „Neptun” acum cinci luni! 

Fără a clipi, Frank l-a lăsat să vorbească. Când el a tăcut, 
i-a ripostat încă plin de bunăvoință: 

— Voiesc să cred că singurătatea, izolarea, lipsurile, 
mizeria pe care trebuie să le fi îndurat la fel ca şi noi, te-au 
zdruncinat puţin. Poate... 

— Lasă gura! a intervenit Nenesse brutal. Ajunge!... Nu 
ne trebuie atâtea discursuri! Spune: Vrei sau nu vrei să 
împărţim păpuşa? 

Încă liniştit în aparenţa, dar simțind că răbdarea sa se va 
sfârşi din clipă în clipă, Frank l-a întrebat: 

— Este un fapt serios atunci? Nu voieşti deloc să înţelegi 
situaţia? 

— Nu, sigur! Ce să înţeleg? Tu nu-ți închipui? Domnul se 
bucură de grațiile tinerei persoane, în timp ce bietul 
Nenesse se uită la el! Crezi că o să rabd asta? ţi închipui 
poate că dacă am prins-o pe micuță şi am scăpat-o din 
mână am alergat aici numai ca să ţi-o las ţie? Imediat... 

A fost rândul lui Frank să-i taie vorba. 


— Destul! 

Scurt, autoritar şi calm, cuvântul l-a zăpăcit o clipă pe 
colos. A rămas fără glas fixându-l mirat pe Frank. 

Deşi înalt, acesta era cu un cap mai scund decât el şi 
poate de două ori mai uşor. Delicateţea tânărului care cu 
toate că era oţelit îşi păstrase supleţea formei, l-a făcut să 
mormăie dispreţuitor. 

A mai făcut un pas înainte şi a şuierat lângă faţa lui 
Frank. 

— Destul zici tu? Eşti nebun? Da, numai o mână să pui pe 
tine şi cazi jos! Hai, dă-te la o parte şi dă puica-ncoa! 

A voit să-l împingă pe tânăr, dar mişcarea sa a sfârşit cu 
un gemăt. Cu o destindere bruscă de dreapta, Frank îl 
lovise fulgerător sub bărbie. Era o lovitură ce rare ori da 
greş, acest upercut atât de bine studiat de el, dar Nenesse, 
nu era un adversar dintre cei obişnuiţi. O clipa, a scuturat 
zăpăcit capul dar aproape în acelaş timp, mâinile sale lungi 
au prins pe tânăr de sub umeri şi într-un avânt de furie l-a 
ridicat deasupra capului în strigătul de groază ai 
fermecătoarei Isabell. 

Pentru un altul decât Frank, aruncătura aceia la pământ 
ar fi putut avea urmări grave, dar tânărul nu şi-a pierdut 
deloc sângele rece şi Nenesse, a văzut uimit cum acest 
diavol, căruia voise să-i sfărâme capul de pământ, întinde 
braţele şi făcând o întoarcere din mijloc, revine din nou în 
picioare la câţiva metri distanţă. 

Lupta ce a urmat la lumina palidă a lunei, sub ochii 
îngroziţi ai unei femei ce se ştia drept miză a acestei 
întreceri, nu poate fi descrisă. 

Frank şi-a dat repede seama de forţa colosală a brutei 
din faţa sa; de aceea, a căutat să dea bătăliei o iuţeală 
ameţitoare şi să se ferească în acelaş timp de a fi prins în 
braţele lungi ce ascundeau în ele forţa unei gorile. 

Planul său improvizat a reuşit atât de bine, încât 
marinarul Nenesse de pe răposatul „Neptun”, nici nu a 
înţeles bine cam ce se întâmplă cu el. Pumni lui Frank 
loveau sigur, ştiinţific, umerii, plexul, ficatul, pieptul, într-un 


vârtej înspăimântător, astfel că marinarul, care căuta să 
prindă, să apuce din zbor pumnii vijelioşi sau mijlocul 
adversarului ce aluneca repede din locul unde spera să-l 
înlănţuie, nu a mai putut „marca” nici măcar o singură 
lovitura. Cum în clipa aceia s-a întors cu faţa spre lună, 
Frank i-a văzut figura din plin. Braţul său s-a destins într-o 
directă de mare efect ce a zguduit bărbia colosului făcându- 
| să dea înapoi câţiva paşi, să şovăie şi să sfârşească prin a 
se prăbuşi în nisip. Zăpăcit, el a încercat să se ridice 
luptând împotriva leşinului care îi cuprindea membrele şi îi 
răvăşea creierul... 

Calm şi uşurat prin această „execuţie”, Frank a aşteptat 
ca el să se ridice; iar când Nenesse a fost în picioare 
păstrându-şi eu greu echilibrul, el l-a luat de braţul gol şi l-a 
împins către stânci: 

— Cară-te! i-a ordonat el aspru. Şi dacă nu voieşti să 
termini şi mai rău, nu mai încerca niciodată să revii! Ai 
înţeles?... 

Şovăind, cu mâna frecându-şi bărbia îndurerată, omul a 
spus câteva cuvinte neînţelese. Apoi brusc, pornind mai 
sigur s-a ridicat, pe stânci şi a dispărut printre ele înghiţit 
de întunericul nopţii. 


CAPITOLUL X 
Răpirea 


De când Nenesse dispăruse înghiţit de bezna nopţii, 
Frank şi Isabell au dus o stranie existenţă. Groaza - o 
groază ce nu o cunoscuse niciodată până atunci - aceia de 
a-şi simţi întreg corpul ameninţat de o bestie, a cuprins 
fiinţa tinerei femei. Deşi Frank se silea să o încurajeze, ea 
nu reuşea nicidecum să-şi stăpânească tremurul care o 
scutura la fiece zgomot sau fâşâit de vânt. 

Cu toate acestea, îşi reluaseră viaţa obişnuită, numai că 
Isabell, nu-l mai părăsea nici o clipă pe Frank. Deşteptându- 
se totdeauna prima, aştepta nerăbdătoare chemarea lui de 
dimineaţă. 

In pădure, la pescuit sau pe plajă, era tot timpul alături 
de el, ascultând cu nelinişte miile de zgomote din jur. 
Zadarnic îi demonstrase el că întocmai ca orice brută ce nu 
este dresată decât prin brutalitate, strania vizită a omului 
din seara aceia, era greu să se mai repete. Omul trebuie că 
fugise spre vizuina sa îndepărtă de unde nu avea să mai 
revină; zadarnic o încuraja, căci ea continua să tresare la 
cel mai mic joc de umbre, la cea mai redusa şoaptă a 
frunzelor mişcate de briză. Noaptea o îngrozea şi venirea 
crepusculul era de nesuportat; nopţile sale pline de 
coşmare, întrerupte de deşteptări şi tresăriri, erau pentru 
ea un chin de care abia ziua reuşea să o scape în parte. 
Adesea, stăpânită de o spaimă de neînvins, îşi petrecea 
noaptea ghemuită într-un colţ al colibei sale, cu ochii 
deschişi în întuneric şi cu urechile la pândă. Scăldată toată 
într-o sudoare rece, asemenea unui animal urmărit, aştepta 
apropierea de neînlăturat a brutei; a acelei brute care îi 
apăruse brusc înainte în timp ce, plecată în întâmpinarea 
lui Frank, tocmai ocolea un stufiş. Carnea sa înfiorată, mai 
păstra încă amintirea acelui contact nesuferit şi creierul său 
reproducea - cu toată voinţa ei de a o da uitării - scena 
aceia de coşmar când Nenesse o trântise la pământ şi când 
numai printr-o revoltă fizică ce îi dăduse puterea necesară 


reuşise să scape şi să fugă. 

Tot timpul îl rugase pe Frank să poarte revolverul la sine 
şi el, spre a o linişti, îl ştersese şi îi făcuse o teaca în care îl 
ducea. 

Au trecut totuşi zece zile fără a se putea spune că 
marinarul de pe „Neptun” a renunţat la intenţiile sale. Nu 
reapăruse niciodată. Totuşi, un instinct obscur, un fel de 
intuiţie îi trăda Isabellei continua lui prezenţă. 

Fie că îl însoțea pe Frank în drumurile sale, fie că 
rămânea alături de el pe plajă, avea în fiece clipă impresia 
că o privire lacomă, arzătoare, o devora şi adesea, fără voia 
sa. Cu o tresărire, se întorcea repede spre a controla 
împrejurimile. Totul era întotdeauna pustiu şi Frank, atunci 
când ea i-a împărtăşit aceste temeri, a ridicat din umeri 
neîncrezător şi fără grijă. 

Tânărul nu se mai gândea aproape deloc la incidentul 
avut cu marinarul. Totuşi, pentru a preîntâmpina orice 
surpriză, îşi fixase câteva reguli de prudenţă pe care le 
ţinea cu stricteţe. Fără să-i mărturisească Isabellei, era şi el 
câteodată uşor neliniştit de totala dispariţie a brutei. | se 
părea nenatural ca un om să-i evite complet pe ceilalţi, mai 
ales când este singur. Se aşteptase ca odată acea nebunie 
senzuală risipită, colosul să se reîntoarcă alături de ei. Mai 
mult ca alţii, prin firea sa primitivă, el simţea nevoia de 
semeni. Or, tocmai această abţinere - încăpăţânarea de a 
lupta împotriva unui instinct ce-i domină pe oameni, îl 
neliniştea pe Frank. Se temea ca bruta, după aspra lecţie 
ce o primise să nu pună la cale vreo lovitură neaşteptată... 


În general era totuşi destul de calm... 
x 


* * 


Realitatea era că amândoi tineri aveau dreptate. 
Nenesse, după lupta care o pierduse, ajunsese după două 
zile de marş la peştera unde îşi fixase locuinţa. Timp de 
şase zile, se mulţumise să părăsească văgăuna numai 
pentru a-şi căuta hrana şi revenea morocănos pipăindu-şi 
faţa tumefiată de lovituri. In cursul acestor opt zile, singura 


impresie ce a domnit în creierul său rudimentar, a fost cea 
rămasă în urma luptei desfăşurată departe, pe plajă. Bruta, 
stăpânită prin forţă reţinea lecţia. Odată cu sentimentul 
acestei inferiorităţi neaşteptate faţă de adversarul său, s-a 
născut teama şi un respect nemărturisit pentru perechea 
de pe plajă. Apoi, puţin câte puţin, scenele şi-au pierdut 
tăria în memoria sa devenind şterse şi îndepărtate. Numai 
imaginea tinerei femei, frumoasă şi demnă de dorit, a 
rămas vie şi i s-a impus ca o obsesie. O nouă deşteptare a 
dorințelor, l-a făcut să aibă adevărate halucinaţii. Evoca 
strângerea în care o prinsese pe tânăra femeie; se revedea 
aplecat peste ea, stăpânind-o gata să răspundă dorințelor 
lui. Aceasta îl înnebunea şi îi biciuia carnea. 

Încă o zi a rătăcit cu faţa aprinsă, scuturat de fiori şi 
strângând fără încetare mâinile în gol. 

Însfârşit, nemaiputând să reziste, a pornit la drum spre a 
se reîntoarce la ei. Cu respiraţia fierbinte şi cu ochii aprinşi 
de dorinţă, a mers în fugă spre a o revedea. Drumul care 
până la grota sa de pe înălţimi îi luase mai bine de două 
zile, l-a făcut la înapoiere în mai puţin de o zi şi o noapte. 
Zorile nu se iviseră încă în clipa când a ajuns în apropierea 
celor două colibe. 

Acoperit de sudoare, înfometat şi având gâtul uscat, el s- 
a strecurat din arbore în arbore până în apropierea țintei 
sale. 

Luna, ce aluneca pe cerul palid, lumina cele două 
cabane, Nenesse, care le recunoscuse fiindcă le văzuse de 
departe în seara luptei peste umărul lui Frank, era pe cale a 
se avânta asupra acestui slab obstacol, dincolo de care se 
afla obiectul dorințelor lui. Planul său, pe care îl rumegase 
fără încetare în tot cursul marşului său forţat, îi apărea 
simplu şi sigur în acelaş timp: Va intra în colibă, va cuprinde 
femeia în braţe şi o va răpi. În întuneric, celălalt bărbat 
surprins şi brusc deşteptat, va pierde cu siguranţă câteva 
minute cu dibuieli. Acest timp, lui îi va fi suficient să se 
refugieze în pădure şi să dispară încărcat cu prada sa. 

Concentrându-se în el însuşi, era pe cale să sară. Cele 


două colibe, erau atât de aproape de el încât le-ar fi putut 
atinge cu mâna. 

În clipa când să se avânte, a rămas nedumerit. O 
încurcătură neprevăzută îl oprea în ultimul moment. Nu ştia 
în care dintre cele două colibe se găsea tânăra femeie! 

O clipă, surprins de această piedică neaşteptată, s-a 
simţit îndemnat să meargă la întâmplare, dar viclenia a 
reuşit să-l oprească. Şi-a dat seama că în cazul când ar fi 
intrat în coliba bărbatului şi încercarea sa ar fi dat greş, a 
doua oară răpirea ar fi devenit imposibilă. Astfel, cu un 
mormăit surd, un fel de oftat ce i-a umflat vinele gâtului, s- 
a resemnat să amâne operaţia pentru seara viitoare. 

A dat înapoi la umbra unui arbore şi ascuns în dosul 
trunchiului său, a aşteptat stăpânit de fiorii dorinţei ivirea 
zilei. Nu a avut de stat mult, căci foarte devreme „ea” a 
ridicat oblonul ferestrei sale spre a-i spune bună dimineaţa 
tânărului din cealaltă colibă. Aceasta, a fost o indicație 
suficientă pentru bărbatul care şedea la pândă. Ştia de 
acum înainte că femeia locuia în coliba din stânga. De 
teama de a fi surprins, el s-a refugiat în pădure; nu însă 
prea departe, ci într-atât ca să poată spiona mişcările 
perechii ce tocmai se sculase. 

L-a văzut făcându-şi baia de dimineaţă şi apoi 
îndepărtându-se către cel mai apropiat lac, unde Frank îşi 
avea plasele. La distanţă, profitând de cele mai uşoare 
ridicături de teren spre a se ascunde, Nenesse i-a urmărit. 
La întoarcere când au revenit pentru masă, el s-a înapoiat 
cu ei. 

În cursul siestei lor, s-a îndepărtat spre a-şi căuta hrana. 
Cele câteva scoici pe care le luase când îşi părăsise 
peştera, le devorase în timpul drumului şi de atunci, nu 
mâncase absolut nimic. 

Când a revenit la locul de unde îi pândea, ei tocmai 
plecau din nou şi el a pornit în urma lor. De departe, le 
supraveghea gesturile, le urmarea vocile şi le studia 
trăsăturile. 

Cellalt bărbat nu-l interesa deloc şi ochii săi rămâneau 


vrăjiţi pe silueta feminină a cărei graţie se reliefa plină de 
ispită în acel decor fermecat. La fiecare dintre gesturile ei, 
la fiecare dintre atitudinile care îi scoteau în relief armonia 
liniilor, supleţea şi frumuseţea corpului, un fior puternic îl 
scutura făcându-l să strângă umerii. 

Seara s-a lăsat pe nesimţite. Din colţul său, Nenesse a 
fost martor la cina şi apoi la plimbarea lor pe plajă. Chinul 
aşteptării îi rodea nervii. Când însfârşit, ea a intrat în colibă, 
el a scos un aspru suspin de destindere; se simţea uşurat 
să nu mai aibă sub ochi acea siluetă fascinantă şi 
aţâţătoare. Bucuria că se apropia momentul când o va răpi, 
abia îl mai lăsa să se stăpânească. A mai aşteptat ca pe 
ghimpi aproximativ încă trei ore, care au fost mai 
chinuitoare decât întreaga zi ce trecuse... 

Când totul i s-a părut tăcut, adormit şi lipsit de primejdii, 
s-a hotărât să intre în acţiune. Cu prudenţă, a înaintat 
metru după metru până la colibă. Ajunse la 20 de paşi, la 
zece, apoi la cinci; însfârşit, degetele sale au atins uşa. În 
„aceiaşi clipa” a simţit în gât pulsaţiile distincte ale inimii. 
Avea mâinile umede de sudoare, buzele uscate şi în capul 
său se zbăteau nebune tot felul de gânduri josnice. 

O flacără a jucat în faţa ochilor lui şi nu a mai fost decât 
bestia murdară ce se avânta înnebunită de chemarea 
sexului opus. 

Cu o lovitură de picior, a deschis uşa colibei şi s-a 
avântat în interior; dar în aceiaşi clipă, vocea femeii a 
strigat sfâşietor: 

— Frank! Vino! Ajutor!... Frank! 

Nu dormea. Chinul privirii ce o simţise toată ziua asupra 
ei, o făcuse aproape să se aştepte la acest eveniment. 
Numai prin acest fapt, în clipa când ela intrat şi a început 
să pipăie prin întuneric, nu a găsit-o îndată. Amuţită de 
groază, ea încetase să mai strige şi tăcerea, i-a ajutat fără 
ca să urmărească special aceasta. Ghemuită într-un colţ, 
ţinându-şi cu greu respiraţia gâfâitoare, ea îl auzea 
horbocăind şi mormăind furios. Lovindu-se de hamac, bruta 
a rupt legătura ce-l susţinea. Apoi, dând peste obiectele din 


încăpere s-a împiedecat şi a căzut. Furia şi pasiunea şi-au 
atins apogeul, delira spunând cuvinte de chemare sau 
înjurând ordinar. 

Brusc, în mişcarea lui i-a lovit o coapsă, cu piciorul. 

Îmblânzit de această atingere, a început să bâlbâie 
cuvinte de dragoste s-a aplecat şi a cuprins-o. Tânăra 
femeie s-a zbătut o clipă şi a leşinat în mâinile sale. 
Aceasta i-a alungat o clipă beţia simţurilor ce-l făcuse să 
uite de planul construit cu atâta îngrijire, iar zgomotul de 
alături, i-a amintit de tovarăşul femeii. Brusc, a ieşit în prag 
având povara aceia caldă în spate, exact în clipa când 
Frank ieşea pe cealaltă uşă. Acţiunea, bogată în fapte, nu 
luase de la început până la sfârşit decât câteva secunde. 

Tânărul om, a văzut silueta aceia grotescă fugind în 
salturi mari spre pădure. Atunci, numai cu mâinile goale, 
uitând să se mai întoarcă să-şi ia cuțitul sau revolverul, s-a 
avântat după ei; în curând întunericul profund ai acelei 
nopţi tropicale fără lună, i-a înghiţit pe toţi trei... 


_ CAPITOLUL XI 
Imbrățişarea morții 


Încă din prima clipă, Frank şi-a dat seama că urmărirea 
era foarte grea. Totuşi tenace, reproşându-şi amarnic 
nepăsarea sa de a nu fi avut mai multa grijă de Isabell- 
Edith, a reuşit sa ajungă foarte aproape de răpitor, care 
alesese drumul încâlcit al pădurii. 

Tânărul, se întreba neliniştit dacă are vreo cale spre a-şi 
folosi inteligenţa, această arma superioară brutei ce gonea 
tot timpul spre a scăpa de el. De la început şi-a dat seama 
de marea greşeală ce o făcea marinarul, fugind fără 
întrerupere. Propriu zis, trecerea prin pădure nici nu mai 
putea fi numită fugă; era mai mult un marş forţat cu 
poticneli, cu loviri de cioturi, de stufişuri sau de crengi, care 
provocau un zgomot destul de puternic spre a fi auzit. Dacă 
urmăritul ar fi rămas pe loc, ar fi avut mai multe şanse să 
scape, dar în felul acesta, Frank ştia tot timpul că îl are 
înainta sa. Totuşi, Nenesse auzind şi el zgomotul făcut de 
adversarul său, reuşea prin rezistenţa sa colosală şi prin 
iritarea produsă de corpul cald al femeii ce atârna în 
nesimţire peste umărul său, să menţină distanţa între ei. 
Câteodată, Frank rămânea mai în urmă; alte ori era numai 
la câţiva paşi de răpitorul Isabellei, dar totdeauna uriaşul 
marinar reuşea cu o nouă sforţare să recâştige spaţiul 
pierdut. După câteva ore de fugărire, drumul ce se făcuse 
în urcuş, a început să fie tot mai anevoios: atât urmăritul 
cât şi urmăritorul, îşi auzeau reciproc respiraţia gâfâitoare. 
Mergeau acum aproape la pas, dar de câte ori Frank 
încerca să se apropie. Nenesse mărea şi el pasul spre a nu 
fi ajuns. De mai multe ori, tânărul, exasperat, încercase să 
înainteze cât de repede putea, dar întotdeauna trebuise să 
renunţe la această tactică şi să se mulţumească numai cu 
urmărirea. Întunericul era atât de profund, încât nu reuşise 
niciodată să-i vadă măcar silueta celuilalt, iar zgomotul ce-l 
făcea el, când înainta mai iute, era prea mare spre a mai 
auzi paşii răpitorului şi trecerea lui prin tufişuri. Astfel, că 


prin încercările sale de a-l prinde pe cellalt înaintând brusc, 
pierduse de mai multe ori vremea, fiind silit să se oprească 
spre a stabili direcţia fugii lui Nenesse. 

Frank se îngrozea la gândul că s-ar putea să piardă urma 
acelei sălbăticiuni omeneşti ce o târa pe Isabell către 
înălțimile muntelui. S-a mulţumit, de aceea, să continue 
urmărirea cu foarte multă prudenţă şi atenţie, renunțând 
pentru un moment la gândul de a-şi ajunge adversarul 
imediat. Planul sau, era simplu. Va aştepta ziua şi la lumină, 
când va putea vedea conturul masiv al brutei, va face o 
supremă sforţare spre a-l ajunge - iar atunci va vedea... 

Nenesse avea şi el un plan ce se fixase în creierul lui 
primitiv cu tenacitatea unei obsesii. Deşi era îndemnat de 
chemarea simţurilor să-şi lase prada jos şi să uite de tot ce- 
| înconjura, ca o licărire slabă, îi revenise în minte lupta cu 
tânărul acela suplu din care el ieşise înfrânt. Nu se va opri 
deci spre a fi ajuns din urmă, ci va continua să înainteze 
până când va ajunge la peştera sa. Acolo, se simţea tare, 
era în domeniul său; putea primi şi lupta dacă era nevoie, 
dar poate până acolo sus unde era el stabilit, tovarăşul 
femeii îi va pierde urma. Înainte deci! - suna continuu în 
conştiinţa sa - înainte până la peşteră! 

După un timp, întunericul a început să fie mai puţin 
profund; apoi, rând pe rând stelele au pălit de la răsărit 
către apus şi primele raze ce anunțau zorile au început să 
se ivească. 

Nenesse, privind neliniştit înapoi, cu o nouă sforţare a 
pornit mai repede, dar Frank deşi simţea cum oboseala îi dă 
asalt spre a-l răpune, l-a urmat în acelaş ritm. 

Marşul lor fantastic în noapte fusese un adevărat record; 
în mai puţin de cinci ore, trecuseră de prima terasa a 
muntelui, adică acolo unde se oprise Frank în prima lui 
recunoaştere. Şi se afundaseră adânc în brâul de pădure ce 
mergea în costişă spre culmea muntelui. 

În alte dispoziţii, Frank ar fi fost înclinat să admire 
rezistenţa extraordinară a colosului ce reuşise să facă acest 
drum greu într-un timp atât de scurt, ducând cu sine 


greutatea împovărătoare a femeii. Cu toată forţa sa 
neobişnuită, Frank se simţea aproape sleit de efortul făcut. 
Nu mai ştia dacă îşi va putea pune în aplicare planul făcut 
în timpul nopţii, dar îşi da seama că până când nu se va 
sfârşi cu pădurea, avea puţine şanse să se apropie mai 
mult de marinar. Când s-a ivit luminişul dincolo de care se 
găsea valea cea minunată cu bazinul său plin de apă 
cristalină, soarele abia răsărise. Frank distingea acum bine 
la mai puţin de 200 de paşi înaintea sa, făptura masivă a lui 
Nenesse. Simţea o ciudă puternică văzându-l atât de 
aproape şi fiindu-i totuşi imposibil să-l ajungă. Nenesse, se 
dovedise un alergător extraordinar cu toată construcţia 
greoaie a corpului său, Frank era tot mai chinuit văzând 
corpul nemişcat al Isabellei pe umărul masiv al brutei. Era 
oare numai leşinată sau acel monstru îi făcuse ceva? Cât 
regreta acum că nu a luat cu sine revolverul, sau cel puţin 
arcul său cu săgeți pe care se învățase să-l mânuiască atât 
de bine! Ar fi terminat aşa de repede! Un val de mânie l-a 
făcut sa nu mai simtă pentru un timp durerea îngrozitoare a 
picioarelor şi a pornit în goană după răpitor. 

Nenesse, gâfâind a început să coboare panta văii şi în 
curând a sărit grăbit panglica argintie a râului fugind parcă 
reîmprospătat pe acelaş drum pe care îl urmase Frank în 
excursia sa pe munte. Acest nou tempo rapid de fugă a 
ţinut aproape două ore Frank Genin d'lberville îşi simţea 
rezistenţa complet sleită şi numai ideea fixată că trebuie... 
că Isabell fără de el este pierdută, îl mai făcea să mute 
automat picioarele pe care de mult de nu le mai simţea. Cu 
ochii fixaţi pe silueta monstrului, care era când mai 
aproape când mai departe de el, nu vedea unde au ajuns; şi 
fapt extraordinar, când soarele începuse să coboare către 
asfinţit, ei erau pe platou! La marginea căruia vuia cascada 
şi râul de munte ce pornea din lacul aflat în fundul 
craterului cu formă de puț uriaş. 

Nenesse se vedea la ţintă şi entuziasmul că avea victoria 
atât de aproape, l-a făcut să iuţească iarăşi pasul; el însuşi 
era la capătul puterilor. Pe frunte, părul încâlcit i se lipise 


într-un amestec de sudoare şi murdărie. Umărul îl durea, iar 
picioarele îi erau rănite în mai multe locuri. Nu mai avea 
decât să ajungă la peretele de stâncă din fund şi cursa 
aceasta îngrozitoare era sfârşită; acolo, putea să-şi aştepte 
adversarul căci avea cu ce să-l întâmpine. Atunci, s-a 
produs un fapt neprevăzut. Extraordinarul leşin atât de lung 
în care căzuse frumoasa Isabell-Edith a cedat şi cu un 
suspin profund, tânăra femeie a deschis ochii. La început, 
nu şi-a dat seama ce este cu ea, dar peste o clipă a început 
sa ţipe şi să se zbată îngrozită în strângerea lui Nenesse. 
Acesta, mai întâi a voit să meargă mai departe, dar cu o 
smucitură puternică fata a reuşit să-şi ridice mâinile şi să-i 
apuce părul; apoi l-a lovit în faţă, l-a zgâriat, zbătându-se 
tot timpul şi plângând convulsiv. 

Acest fapt neprevăzut, a fost un nou stimulent puternic 
pentru Frank d'Iberville, care nemaisimţindu-şi starea fizică 
atât de mizerabilă, a pornit, în salturi mari, câştigând vizibil 
teren. 

Nenesse, era dezorientat; în fiinţa sa se luptau furia, 
dorinţa de posesiune a fiinţei ce se zbătea în braţele sale şi 
teama de omul ce nu mai avea decât vreo cincizeci de paşi 
ca să-l ajungă. Bestial, a strâns şi mai tare braţul în jurul 
corpului fragil al Isabellei, dar ea cu puterea ce o dă 
disperarea, îi smulgea părul, îi lovea fruntea, ochii, orbindu- 
|, exasperându-l şi silindu-l până la urmă să-i dea drumul 
spre a-i apuca mâinile. 

În clipa când tânăra femeie a atins pământul, Frank a 
reuşit să ajungă lângă ei. 

Cei doi bărbaţi s-au privit o clipă ca două fiare de pradă. 
Frank, zgâriat, însângerat şi murdar nu mai simţea nici o 
oboseală, nimic decât nevoia organică să se avânte de 
gâtul lui Nenesse, să-l zgârie, să-l lovească, să termine într- 
un fel sau altul cu acest coşmar... 

Uriaşul marinar, era monstruos: pe faţa bărboasă, i se 
scurgeau picături mici de sânge provocate de zgârieturile 
Isabellei. Sudoarea cu praful ce-i acopereau tot corpul, îi 
făcuse o mască hidoasă din care numai ochii mici şi răi 


aminteau că fiinţa acea este un om. Cu un vânt, ela 
împins-o pe Isabell departe şi un rânjet de fiară i-a dezvelit 
dinţii laţi şi galbeni. Prezenţa sa în acel decor splendid 
scăldat în lumină, i-ar fi stârnit lui Frank în alte condiţii 
scârba; ar fi socotit pe fiinţa din faţa lui drept o 
monstruozitate sfidătoare a frumosului; o excrescenţă 
bolnavă a naturii ce-i profana armonia. Dar aşa, cum era 
Frank acum, nu vedea în Nenesse decât un om ca şi el. Un 
adversar pe care îşi da seama că de nu îl va învinge, va fi 
ucis. Şi-a stăpânit de aceea primul impuls de a se avânta 
de gâtul omului; aici era momentul să-şi folosească 
inteligenţa ce până acum nu putuse juca nici un rol în 
goana lor animalică. 

Se aflau numai la vreo cincizeci de metri de stâncile ce 
mărgineau  uriaşul crater în care se avânta într-o 
neîntreruptă avalanşă, apele torentului de munte formând 
cascada înspumată ce o răscolea apele lacului întunecat, 
din adâncimea puţului gigantic. 

Lupta între cei doi bărbaţi, a fost de data aceasta scurtă. 
Nenesse, a scos gâfâind din buzunar un cuţit mare 
marinăresc şi cu o mormăitură de fiară, s-a avântat el 
primul la atac. Din zbor, Frank a reuşit să prindă uriaşa 
mână înarmata şi punându-şi într-un efort întreaga energie, 
a reuşit printr-o strângere ce o învățase într-o şcoală de 
luptă japoneză să-l silească pe Nenesse să dea drumul 
armei. Aceasta însă, l-a adus în braţele colosului care cu un 
rânjet animalic l-a ridicat gâfâind şi a pornit cu el în mers 
repede, dar nesigur către marginea platoului, unde dincolo 
de un şir de stânci scunde, se descindea îngrozitoarea 
prăpastie formată de crater. 

Cu o sforţare supraomenească, Frank a reuşit să atingă 
pământul cu picioarele şi să-şi elibereze o mână cu care a 
lovit odată de două ori, faţa monstruoasă a adversarului 
său. O arcadă a colosului a fost spartă orbindu-l de sânge, 
dar a avut darul să-i redeştepte toate instinctele de furie, 
ură şi sete de a ucide. Erau acum înlănţuiţi pe marginea 
prăpăstiei şi Frank simţea că rezistenţa sa este la capăt. 


Avea faţa umflată şi roşie, cu vinele ieşite şi cu pielea 
acoperită de sudoare amestecată cu pământ şi sânge. 

Nenesse şi-a reluat planul său iniţial de a-şi azvârli 
adversarul în prăpastie şi încet, dar implacabil, Frank 
simţea cum pierde teren. Acum, vedea bine numai la cinci 
paşi marginea primejdioasă a stâncii şi gândul că Isabell- 
Edith va rămâne la bunul plac al acestui monstru, l-a făcut 
sa scoată un urlet ce nu mai avea nimic omenesc într-însul. 
Un val de energie proaspătă i-a permis să lovească iarăşi 
faţa lui Nenesse de data aceasta destul de tare spre a se 
elibera; colosul, l-a prins iarăşi, dar Frank s-a smucit, l-a 
împins şi Nenesse, nici nu şi-a dat seama când a pierdut 
terenul de sub picioare. Un strigăt de groază i s-a strecurat 
printre buzele vinete; mâinile sale s-au întins înainte spre a 
se agăța de Frank, dar acesta s-a lăsat cu riscul de a se răni 
sa cada înapoi, ferindu-se de îmbrăţişarea mortală a 
colosului. 

Marinarul, într-o supremă sforţare a încercat să se agaţe 
de stâncă, dar aceasta era netedă şi în pantă. Corpul uriaş 
a dispărut în timp ce un strigăt continuu sfâşia văzduhul, 
întrecând vuietul cascadei. Apoi, după ce trupul aceluia 
care fusese Ernest Raport, zis Nenesse, s-a lovit de câteva 
ori de colţurile de stâncă, totul a reintrat în linişte, iar când 
apele lacului întunecat sau închis asupra masei de carne ce 
mai rămăsese din el, nici o urmă nu trăda tragedia 
desfăşurată în acest decor sălbatec. 


CAPITOLUL XII 
A doua comoară 


Frank nu şi-a dat seama când a trecut noaptea; căzut 
între doua stânci, a rămas într-un fel de amorţeală specifică 
totalei epuizări fizice. Sforţările ce le făcuse, depăşise cu 
mult energia sa şi numai starea de aţâţare în care se găsise 
tot timpul, reuşise să-l ţină pe picioare şi în stare să se 
lupte. 

Primul său gând, când a devenit iarăşi conştient de cele 
ce îl înconjurau, a fost la Isabell-Edith. Ce se făcuse? Unde 
era? 

Cu greu, s-a ridicat şi a înaintat pe platou, spre interior. O 
exclamaţie de uşurare i-a scăpat când a văzut-o întinsă în 
acelaş loc unde o îmbrâncise răpitorul său; deşi era 
mulţumit că o vede, o nelinişte puternică se năştea tot mai 
vie în pieptul său, faţă de totala ei nemişcare. A grăbit paşii 
cât a putut şi a ajuns lângă ea. 

Isabell, era leşinată dar în curând sub îngrijirile lui, a 
deschis ochii. Foarte repede însă, în urma emoţiilor şi 
chinurilor prin care trecuse, a fost cuprinsă de un tremur 
nervos unit cu un plâns convulsiv. 

Frank, neliniştit, a căutat un adăpost şi nu peste multă 
vreme, a găsit o mica peşteră în care soarele pătrundea 
foarte bine şi unde. Puteau să-şi facă un adăpost provizoriu 
până când ar fi recăpătat suficientă rezistenţă să se 
înapoieze pe plajă. 

Deşi se simţea încă zdrobit de oboseală, Frank a făcut un 
culcuş moale de frunze în mica excavaţiune a stâncii unde 
a adus-o şi a culcat-o pe Isabell. A pornit apoi în căutarea 
hranei şi a avut norocul să găsească mai mulţi raci şi 
numeroase fructe răcoritoare din cele pe care le cunoştea. 

A strecurat zeama de fructe printre buzele Isabellei, care 
căzuse iarăşi într-un leşin ce în starea sa era binefăcător. Şi 
apoi, reuşind să scapere cu cuțitul scăpat de Nenesse, a 
făcut un foc la care şi-a pregătit şi el mâncarea, adică a 
fript câţiva raci curăţiţi. 


Tocmai când el mânca, tânăra femeie s-a deşteptat şi el 
i-a dus mai multe fructe pe care ea cu greutate a reuşit să 
le mănânce. Apoi, cărându-şi şi el câteva braţe de frunze şi- 
a făcut un culcuş aproape de intrarea peşterii şi sa întins. 

Isabell adormise din nou şi tânărul, având lângă sine 
cuțitul marinarului a adormit la rândul său... 

Au trecut astfel trei zile în care timp Frank şi-a revenit cu 
totul la vechea sa formă fizică. Isabell, era încă slăbită şi îşi 
petrecea timpul la soare în faţa peşterii neputând să umble 
decât foarte puţin. 

A patra zi, în cursul dimineţii, Frank ieşise ca de obicei pe 
platou. Isabell mai dormea câteva ore în plus şi se învățase 
să nu-l găsească în apropierea ei când se scoală, deoarece 
tânărul pleca dimineaţa după hrană înainte de a fi surprins 
de arşiţa zilei. 

De data aceasta, frumuseţea naturii îl oprise pe Frank 
alături de aceiaşi stâncă de unde mai contemplase şi 
altădată minunata cascadă. Părea uimitor, dar nu se mai 
gândise de loc la episodul Nenesse. Cu Isabell nu avusese 
niciodată vreme să discute despre aceasta şi nu încerca nici 
un regret pentru moartea acelei brute. 

Acum, pentru câteva clipe, a retrăit în minte scena finală 
a luptei lor şi apoi totul s-a estompat. 

Privirea sa, a căzut din întâmplare pe ieşitura de stâncă 
de lângă şuvoiul de apă ce cădea din munte şi atunci şi-a 
amintit de dorinţa sa de a ajunge în acea deschizătură abia 
vizibilă ce se vedea în peretele drept al stâncii. 

Tot atât de intrigat ca şi atunci când cercetările sale 
fuseseră întrerupte prin venirea nopţii şi apoi a ploii ce-l 
silise să coboare, tânărul a căutat iarăşi modalitatea de a 
ajunge acolo sus. Peretele de stâncă deasupra căruia se 
ridicau majestuoase cele trei piscuri ale muntelui, era 
aproape neted şi se terminase în dreapta cu căderea de 
apă dincolo de care el se rotunjea uşor către celălalt 
versant al muntelui. La stânga, Frank făcuse cercetări 
amănunțite încă dinainte şi descoperise un drum accesibil 
spre piscurile muntelui, dar acest drum se îndepărta de 


balconul acela ciudat de stâncă ce-l intriga atât de mult. Se 
gândea tocmai să-şi împletească o frânghie din liane cu 
care să se lase apoi pe lespedea în formă de balcon după 
ce ar fi făcut ascensiunea muntelui prin poteca ce pornea la 
stânga, când i-a venit în minte să se apropie cât mai mult 
de căderea de apă. 

In cursul deceniilor, apa rosese piatra tare şi stufişuri 
dese se întindeau la baza stâncii acoperind complet colţul 
de platou ce mergea până lângă apă. Făcându-şi loc printre 
aceste desişuri, Frank a ajuns alături de peretele de stânca 
numai la câţiva paşi de şuvoaiele de apă ce curgeau vuind. 
Zgomotul era îngrozitor şi o pulbere fină de picături de apă 
uda fără încetare verdeaţa şi îmbiba aerul. Imediat lângă 
cascadă, stânca era deasemeni acoperită de stufişuri dese, 
care se ridicau până la o înălţime de câţiva metri. 

Spre a înainta încă puţin, aşa ca să vadă şi regiunea de 
perete săpată în stâncă de şuvoi, Frank s-a sprijinit de 
trunchiurile de plante de lângă perete. 

Atunci, a observat prin jocul întâmplării ceia ce nu găsise 
în câteva ore de căutare asiduă. 

Era o deschizătură de înălţimea unui om foarte bine 
ascunsă de vegetaţia îngrămădită acolo. 

Dând la o parte plantele, Frank a văzut începutul unei 
scări săpată în piatră pe care intemperiile o tociseră 
aproape complet. A şovăit o clipă, dar plin de curiozitate a 
făcut câţiva paşi în interior. Departe în sus, căci scara 
mergea în sus, se vedea o zare de lumină. 

A înaintat pe trepte, care erau din ce în ce mai bune şi în 
curând printre deschizătură ce se găsea la baza ciudatului 
balcon remarcat de jos, a ieşit iarăşi la lumina zilei. 

Aşa cum văzuse de jos, în stânca dreaptă, era o altă 
deschizătura întunecată şi puţin ospitalieră. Gura de unde 
începea scara, fiind în partea de jos a stâncii, nu putuse fi 
văzută de Frank tocmai de pe platou, fiind ascunsă de 
lespedea orizontală ce forma ciudatul balcon natural. 

Din ce în ce mai curios, Frank, a înaintat prin intrarea din 
faţa sa şi găsit într-un fel de gang, destul de înalt, în care 


lumina din afară pătrundea în cantitate suficientă spre a-i 
arăta drumul. 

La capătul lui, a descoperit o uşă solidă de lemn. 

Surprins, Frank s-a apropiat de ea şi a examinat-o atent. 

Era construită din bârne groase cioplite rudimentar, care 
erau strâns legate între ele prin bare solide de lemn puse 
transversal şi prinse cu cuie mari de fier. 

În partea de sus a uşii, cam la o înălţime de un metru şi 
jumătate de la pământ, era o mică deschizătură iar sub ea, 
numeroase urme de gloanţe. 

Tânărul şi-a dat seama ce era cu acea deschizătură. 
Odată, în acel loc fusese o broasca rudimentară sau un 
zăvor pe care cineva, odinioară, le distrusese prin lovituri 
de gloanţe. 

A împins uşa gânditor; se deschidea greu, cu un scârţâit 
sinistru, ce a făcut să treacă un fior prin spatele tânărului. A 
păşit într-o încăpere răcoroasă de o formă neregulată dar 
foarte spațioasă şi înaltă. Lumina pătrundea în interior 
printr-o crăpătură strimtă şi lungă din tavan. 

Datorită unui fenomen ciudat de refracție, sau mediului 
prin care trecea, lumina ce venea pe acolo, avea o culoare 
verzuie dulce şi foarte plăcuta pentru ochi mai ales pentru 
cine venea din lumina vie a soarelui torid de afară. 

În tăcerea ca de mormânt a acestui loc ciudat, nu se 
auzea altceva decât vuietul înăbuşit al cataractei din 
apropiere. 

Frank, a privit minunat în jur. Lângă peretele din dreapta, 
era făcut un pat din piei şi blănuri diferite, în mare parte 
roase şi stricate iar în spre mijloc, se găsea o masă 
construită rudimentar pe care trecerea vremii îşi înscrisese 
urma sa de neşters. 

Suflând praful gros acumulat pe masă, Frank a văzut 
restul unei lumânări alături de care era şi o pană de scris, 
aşa cum se obişnuia cu două secole înainte. Mai multe 
bucăţi de pergament nescrise dovedeau că poate acel care 
îşi pregătise toate acestea pentru o spovedanie sau o 
scrisoare, nu mai avusese vreme să facă nimic, surprins de 


cine ştie ce evenimente întunecate pe care le evocau 
gloanţele înfipte în uşă. 

După ce s-a mai învârtit puţin în încăpere, tânărul a 
descoperit pe un fel de poliţă ce se găsea deasupra patului 
- sub un strat de praf la fel de gros ca şi cel de pe masă - 
mai multe lumânări şi o cremene cu fitil şi amnar. 

Aprinzând fitilul, a reuşit după puţină osteneală să dea 
foc cu el unei bucăţi de pergament de la care a aprins apoi 
o lumânare. 

Semiîntunericul ce domnea în încăpere, a fost răspândit 
şi la flacăra jucăuşă a lumânării, Frank a descoperit în 
scurtă vreme două lucruri noii; primul l-a făcut să se 
retragă impresionat şi îngrozit până când a reuşit iarăşi să 
pună stăpânire pe sine, iar al doilea, a avut darul să-i aţâţe 
şi mai mult curiozitatea. 

Într-un colţ al marei încăperi de piatră, la stânga mesei, 
în fund, era întins schelet omenesc având craniul rezemat 
de perete aşa cum îi surprinsese moartea pe cel care îl 
purtase pe pământ. 

În faţa primei grămezi de oase, era un alt schelet 
menţinut tot aşa de întreg prin pacea netulburată de 
nimeni a acestui mormânt straniu. 

Omul căruia îi aparținuse al doilea schelet, căzuse mort 
cu faţa în jos, aşa cum mărturisea elocvent ultimele vestigii 
doveditoare ale trecerii sale pe pământ. 

Printre oasele uscate şi albe, se vedea acolo unde trebuie 
că zăcuse mâna fiecăruia, câte o spadă lungă pătată de 
rugină. 

Frank era puternic impresionat; departe, în trecutul 
întunecat, un duel pe viaţă şi pe moarte, o luptă 
necruțătoare se desfăşurase între cele două fiinţe din care 
nu mai rămăsese decât resturile macabre ale oaselor 
descărnate. Cine ştie ce pasiuni care clocoteau odată în 
spaţiul acum gol al toracelui, i-a împins la o luptă 
implacabilă - şi ironie a destinului - se loviseră amândoi de 
moarte. Frank, s-a cutremurat şi s-a îndepărtat neştiind cât 
de aproape de sine era enigma morţii celor doi oameni... 


Al doilea fapt ce-l observase la lumina palidă a lumânării, 
era o firida în peretele din fund opus uşii; aceasta, se găsea 
la o înălţime de aproape trei metri de la pământ şi părea a 
se continua în interiorul stâncii ca un tunel scund. 

Într-un colţ al încăperii, erau mai multe lădiţe şi 
numeroase mici butoiaşe goale făcute din lemn tare ce 
rezistase perfect timpului. Realizând un fel de schelărie 
destul de solidă, în dreptul firidei ce o descoperise, Frank a 
reuşit să ajungă cu mâinile până la marginea ei de jos şi să 
se tragă apoi cu totul înăuntru. Lumânarea, avusese grijă 
să o lipească mai înainte într-o parte a firidei la bază, aşa 
ca să nu cadă să se stingă. 

Odată sus, a luat lumânarea în mână şi a înaintat printr- 
un coridor îngust şi scurt, la capătul căruia s-a lovit de o 
piatră în formă de lespede ce bara înaintarea. Tânărul şi-a 
dat repede seama că piatra aceia era în realitate un fel de 
uşă şi a încercat să o îndepărteze. După un timp, apăsând-o 
la marginea din dreapta, lângă perete, a reuşit să o 
împingă câţiva centimetri. S-a odihnit puţin şi cu o nouă 
sforţare, a mai deplasat lespedea încă o bucăţică. l-a luat 
mai bine de o jumătate de oră pana când să facă un spaţiu 
destul de larg spre a-i permite să se strecoare. 

Cu inima bătând, a luat lumânarea ce se consumase 
aproape pe jumătate şi a trecut dincolo de piatră. 

Totul se sfârşea într-o încăpere mică, o peşteră naturală 
de proporţii foarte reduse. Nu era nimic acolo decât o ladă 
mare şi grea, un fel de cufăr de forma veche cu baloturi 
groase de fer pe la muchii. 

Tânărul Frank Genin, baronul d'Iberville, simţea aceiaşi 
emoție pe care o simţise poate şi strămoşul său d'lIberville 
când pusese pentru prima oara steagul francez în mai 
multe regiuni ale Lumii Noii. Ştia la ce să se aştepte când 
va deschide capacul greu al lăzii masive şi inima îi bătea cu 
putere făcând să-i tremure mâna în care ţinea lumânarea... 

Însfârşit, alungând un val de praf, a ridicat capacul şi a 
rămas ca vrăjit... 

Erau acolo îngrămădite până la gură, bijuterii, pietre 


scumpe, perle, aur şi o mulţime de monede vechi cele mai 
multe de argint şi de aur; era aşa cum adesea îi apăruse în 
vis că trebuie să fie tezaurul unui pirat al vremurilor apuse; 
aşa cum îşi imaginase el în copilărie o comoara imensa ce 
nu poate fi preţuita... 

Frank, tremura uşor căutând să străbată prin negurile 
trecutului. Ce tragedie se desfăşurase pe vremuri în aceste 
locuri stranii ce  mărturiseau vestigiile pe care le 
descoperise el rând pe rând? 

Emoţionat ca niciodată, a ieşit din încăperea unde se afla 
comoara şi a tras cu greutate piatra la loc. Când a ajuns jos 
afară, la lumina soarelui care îl orbea, era înclinat să creadă 
că totul nu a fost decât un vis, dar o perlă ce o luase cu 
sine, i-a dovedit pe loc că minunea există într-adevăr... 

întâmplarea sau... soarta, făcuse din el, sărman 
naufragiat, poate unul dintre cei mai bogaţi oameni din 
lume... 

Un zâmbet ciudat i-a apărut atunci pe figură. Va veni 
vreodată vremea să se folosească de acele bogății? Şi cu 
acest gând a pornit repede către stânca sub care se 
odihnea încă frumoasa lIsabell-Edith, femeie a pe care se 
hotărâse să o îmblânzească în schimbul oricărui preţ... 
Pentru ea, ar fi renunţat la comoara ce abia o descoperise. 


CAPITOLUL XIII 
Isabell dispare... 


Planul pe care şi-l schiţase Frank pentru a face din Isabell 
o adevărată femeie, ar fi putut să sufere dacă i-ar fi spus 
ceva de minunata comoară ce o găsise în munte, astfel, că 
deşi a fost adesea ispitit să-i vorbească despre aceasta, a 
reuşit întotdeauna să se stăpânească la timp. Când tânăra 
femeie a fost destul de tare să suporte drumul, s-au 
înapoiat la cabanele lor şi vechea viaţă a reînceput... 

In felul acesta, şaizeci de zile s-a scurs una câte una şi 
primăvara s-a ivit iarăşi pe insulă, plăcută şi ispititoare. 

Farmecul acestui climat care în sezonul frumos 
împodobea întreaga insulă într-o mantie vrăjită de 
vegetaţie şi flori, impresiona profund sufletele celor doi 
tineri care o locuiau. 

Amintirile aventurii tragice desfăşurată sus pe munte, se 
ştergeau odată cu trecerea timpului. Frank şi Isabell evitau 
să-şi vorbească despre aceasta, lăsând uitarea să-şi facă 
opera sa de curăţire a impurităților. Simţeau însă ca prin 
moartea lui Nenesse, o legătură noua îi unea. O legătură de 
nedesfăcut, aceia a sângelui. 

Astfel, în faţa oceanului nemărginit, între dulceaţa zilelor 
şi incomparabila vrajă a nopţilor calde şi transparente, sub 
un cer nepătat pe care soarele îl umplea de lumină iar luna 
îl ţesea într-o pânză de raze palide, unul lângă altul, Frank 
şi Isabell, îşi duceau viaţa lor leneşă şi uşoară lăsându-se 
neîntrerupt stăpâniţi de splendoarea ei. 

În seara aceia, întinşi pe nisipul afânat şi cald, priveau 
visători înceata ridicare a lunei pe înălțimile albastre ale 
cerului. Marea, lenevită şi ea de căldură abia se legăna 
scoțând un murmur neîntrerupt şi dulce. 

Isabell, culcată cu faţa în jos pe nisip şi cu bărbia 
susţinută în mâini, privea tremurul uşor al valurilor sub 
razele lunei. Din timp în timp, ritmic, bătea nervos cu 
picioarele ei goale. 

Moleşită, ea s-a lăsat să alunece pe spate şi cu degetele 


afundate în nisipul cald, a murmurat visătoare: 

— Cât este de plăcută noaptea aceasta! 

Frank, culcat alături, cu faţa ascunsă în scobitura 
braţului. Său îndoit, nu a răspuns nimic. Fraza ei, i-a 
deşteptat totuşi o mulţime de senzaţii şi de gânduri noii. 
Mai dulce, mai liniştită ca de obicei, divina noapte orientala 
îşi exercita pe insulă splendoarea şi vraja sa de nedescris. 

În aerul nemişcat, plin de parfumuri şi de fermecatele 
şoapte ale oceanului pluteau parcă mii de dorinţe 
nedefinite încă. 

Un timp, cei doi, au mai rămas tăcuţi şi nemişcaţi. Apoi, 
puţin cam brusc Frank s-a întors pe o parte şi s-a lăsat pe 
spate. Cu ochii către cer, el a privit câteva momente 
clipirea de argint a stelelor. 

— Este tare cald... a şoptit el. 

Aproape de urechea lui, vocea fermecătoarei Isabell a 
răspuns la fel de şoptit. Era atât de aproape, încât el a 
simţit pe obraz respiraţia tinerei femei şi în timp ce se lăsa 
stăpânit de un fior ce-i străbătea fiinţa, a închis ochii. 

— Frank - a spus ea. Crezi că vom mai rămâne aici încă 
multă vreme? 

Tânărul, s-a îndepărtat uşor şi dând din cap spre ea, a 
răspuns: 

— Cine poate şti? lată că începe a şaptea lună a 
robinsonadei noastre şi nici un vas nu a trecut încă pe 
lângă insula noastă. Dacă ne-am fi găsit în drumul 
vapoarelor, ar fi trebuit sa vedem vreunul încă de multă 
vreme! Nu putem deci să ne bazam decât pe întâmplare, că 
vom fi descoperiţi; şi îmi este tare teamă că vom mai avea 
încă multa vreme de aşteptat! 

— Ah! a murmurat ea visătoare. Cu atât mai bine! 

Isabell, a vorbit atât de repede şi încet, încât el nu era 
sigur dacă a auzit bine. S-a uitat deci curios spre ea, dar cu 
faţa îndreptată către cer şi cu ochii numai pe jumătate 
deschişi, ea nu a mai spus nimic şi el nu a putut să vadă 
decât un profil nemişcat. La rândul său, a întors capul şi a 
privit iarăşi stelele tremurătoare. lar când din întâmplare, 


ea mişcându-se i-a atins cu mâna coapsa fierbinte, el a fost 
străbătut iarăşi din cap până în picioare de acelaş fior 
încercat mai înainte. 

Ridicându-se dintr-un salt, el s-a scuturat ca pentru a 
goni obsesia ce încerca să-l înlănţuie. Apoi, a făcut câţiva 
paşi către ocean spunând: 

— Voiesc să fac o baie. 

Ridicându-se la rândul său, Isabell i-a strigat: 

— Aşteaptă-mă, vin şi eu! 

A ajuns lângă Frank în fugă şi în vreme ce el se lăsa încet 
în apă, ea s-a aruncat dintr-un avânt. Într-un ochi înspumat, 
liniştitul ocean s-a închis peste corpul ei gol. În timp ce 
înainta cu părul ud lipit de faţă la observat pe Frank alături 
de sine. Cu o mână şi-a eliberat figura aruncându-şi şuviţele 
pe spate, apoi, arătând un vârf de stâncă mare şi negru 
care îşi profila masa întunecată mai departe, în larg, i-a 
strigat tânărului cu veselie: 

— Să mergem până la insuliţă... 

— Dacă vrei! a răspuns Frank înăbuşit. 

Am pornit unul lângă altul. Înotători perfecţi, cele şase- 
şapte sute de metri pe care le aveau înaintea lor, erau un 
joc de copil. 

înaintau fără grabă, înotând pe în parte şi ridicând 
braţele într-o cadență perfectă şi plină de supleţe. 

De-a lungul trupurilor, apa aluneca călduţă şi mătăsoasă 
provocându-le un fior plăcut. Oglinda aproape nemişcata a 
oceanului, reflectând lucitoarea faţă a lunei, le lumina 
figurile destul de bine. 

La jumătatea drumului, Isabell s-a răzgândit capricioasă: 

— Să ne înapoiem... 

Fără să-i răspundă, Frank, s-a întors într-o puternică 
mişcare a coapselor. 

Reveneau încet către plajă. Din când în când, cu o 
mişcare leneşă, Isabell sa întorcea pe spate şi cu braţele 
întinşi în forma de cruce, se lăsa legănată de hula marină. 

Au rătăcit astfel, aproape o oră prelungind plăcerea de a 
simţi pe trupurile lor prospeţimea acestei ape a cărei 


atingere trecătoare îi învăluia în întregime într-o nespus de 
plăcută mângâiere. 

Pe neaşteptate, Isabell-Edith plictisită de tăcere şi de 
pace, s-a cufundat pe furiş. Inotând către Frank între doua 
ape, l-a apucat de un călcâi şi l-a tras în unde. Luat pe 
neaşteptate, el s-a scufundat sorbind fără voie o înghiţitură 
de apă amară. Pe jumătate sufocat, el s-a zbătut în timp ce 
Isabell-Edith amuzată rezista cu tărie. O clipă, s-au luptat 
înlănţuiţi. Apoi Frank, cu o scuturătură, s-a desprins din 
strângerea braţelor care îi cuprindeau mijlocul. 

Inotând repede către țărm, el a atins fundul, a ieşit din 
apă şi s-a aşezat pe nisip. 

Isabell-Edith, râzând încet dar nervos şi în mici cascade, 
s-a apropiat de el. 

— O bună înghiţitură Frank, hai? l-a întrebat ea. 

Neaşteptata dulceaţă şi blândeţe din vocea ei, l-a uimit. 
A întors capul către ea spre ao privi. 

In picioare, alături de el, superbă în goliciunea ei, femeie 
a îl fixa intens cu o privire ciudată. Corpul ei umed, lucea 
uşor şi paloarea luminei trimisă de lună, îi da ici şi colo 
umbre pline de mister. Gândul că în timpul acelei lupte de 
sub apă el a avut lângă sine acest corp de femeie armonios 
şi plin de farmece, la făcut să se înfioare şi să se ridice fără 
voie. 

— Nu prea este înţelept ce faci! a spus el nesigur. 

— De ce? l-a întrebat la fel de dulce femeia cu un uşor 
gest care i-a descoperit tremurul involuntar al mâinilor. 

Privirile lor s-au întâlnit turburate. În pupilele lui, ea a 
citit în spaţiul unei străfulgerări, dorinţa şi a fost mulţumită. 
Abandonându-se cu totul acestei bucurii a cărnii care o 
cuprindea irezistibil, a deschis braţele. Intreaga sa fiinţă 
exprima chemarea şi cum el rămânea pe loc aproape învins 
de vârtejul ce-i aprindea simţirea şi-i învăluia creierul; ea a 
făcut un pas spre el. 

Frank ştia că totul ar fi fost pierdut, dacă ceda acum. De 
aceia, închizând o clipă ochii, cu o sforţare imensă, a reuşit 
să-şi revină. 


— Noapte bună! l-a aruncat el reped îndepărtându-se. 

În timp ce el fără să privească în armă o singură dată 
intra în coliba, Isabell-Edith întinsă pe nisip în prada unei 
crize nervoase, se zbătea şi se rostogolea muşcându-şi 
adânc carnea arzătoare a braţului. 

În tăcerea nopţii calde şi argintii ea a suspinat chinuită 
până târziu... 

x 
x x 


A doua zi în zori, Frank a deschis oblonul ferestrei sale ca 
de obicei. Scena din ajun era încă vie în memoria sa. |n 
timpul orelor calde şi grele ale liniştitei nopţi tropicale, el se 
răsucise tot timpul în hamac fără să-şi poată găsi odihna. 
Imaginea femeii de pe țărm văzută sub puterea ciudată a 
razelor lunii, îl obseda fără încetare. Chemarea mută a 
femeii ce i se oferise, revenea cu tărie îl asalta tiranic şi 
pentru a rezista ispitei ce îl ocolise până la ivirea zorilor, 
spre a nu se avânta către adăpostul atât de apropiat în care 
era sigur că lIsabell-Edith îl aştepta, a trebuit să-şi aducă în 
minte unele de manifestări jignitoare ale fostei sale soţii, 
toate chinurile nespuse pe care Isabell i le provocase cu 
zâmbetul pe buze. Rațiunea sa, ce reuşise să rămână 
stăpână, îi spunea că deşi gata să capituleze Isabell-Edith 
nu era încă învinsa complet, dar că momentul în care 
obosita de luptă se va curba complet, era foarte aproape, 
înţelegea bine forţa pe care i-o da această aliată nouă ce se 
unea cu sine în înfrângerea nefemeninului din Isabell: 
Pasiunea cărnii. 

Zorile, scutindu-l de inactivitate şi de cortegiul ei de 
viziuni aţâţătoare, i-a redat complet calmul. Hotărârea sa 
odată luată, s-a decis să-şi joace rolul până la capăt şi să 
continue să simuleze aceiaş totală indiferentă care-l costa 
în realitate atât de mult. 

Cu capul aplecat în afară, el a strigat ca de obicei: 

— Good Morning, Isabell! 

Nu i-a răspuns nici o voce. Tăcută şi parcă tristă sub 
zorile care o scăldau sub o lumină roză. Coliba frumoasei 


Isabell-Edith îşi ridica spre cer acoperişul ascuţit în vârful 
căruia se desprindea sistemul de aerisire în forma unei 
ciuperci uriaşe. Oblonul ferestrei sale, rămânea închis şi 
tăcerea se prelungea neliniştitoare. 

Încă odată şi mai tare, Frank şi-a repetat chemarea: 

— Hei! Isabell.. Vino, soarele a răsărit! 

Apoi, neprimind nici un fel de răspuns şi-a închipuit că 
tânăra femeie era supărată pe el şi pe figura lui. A trecut un 
surâs amuzant la gândul că în supărarea ei se amesteca 
poate o mânie neputincioasă şi o uşoară ruşine. 

leşind din coliba lui, a rămas o clipă pe loc salutând cu 
tot corpul său gol - acoperit numai la mijloc cu o bucată de 
piele, croită în formă de mici pantaloni de baie - soarele 
cald ce se ridicase o bună bucată pe cer. Apoi, alergând 
către valurile ce se zbăteau nervoase pe țărm, s-a cufundat 
în unda lor înfiorat de plăcere. Peste muşchii săi puternici şi 
supli, apa proaspătă aluneca înviorătoare ca un balsam 
fermecat şi lină ca untdelemnul; şi în timp ce înota încet, 
gândurile care-l stăpâneau atât de complet, au revenit pe 
nesimţite. 

— La urma urmelor - şi-a zis el - poate că nu este 
supărată ci doarme, foarte simplu. Fără îndoială că noaptea 
a fost şi pentru ea tot atât de chinuitoare ca şi pentru mine. 
Astfel că de judec după oboseala mea, ea trebuie să fie 
frântă... 

Întorcându-se pe spate, s-a lăsat uşor legănat de valurile 
ce veneau neîncetat să lovească uşor ţărmul. Mut, a privit 
cerul limpede ce devenea tot mai luminos şi râzând încet, a 
murmurat aproape tare: 

— Nimic nu consumă mai mult un motor decât să-l 
„accelerezi” în gol! 

— Încă de două ori s-a cufundat brusc spre a simţi iarăşi 
mângâierea incomparabilă a apei călduţe de-a lungul 
corpului său. 

Revenind apoi la colibă, a dejunat în grabă. Baia şi 
prospeţimea dimineţei îi redase complet energia şi buna 
dispoziţie. 


Cum soarele se ridica tot mai sus. Tânărul şi-a luat 
harponul şi a pornit spre micul lac descoperit la înapoierea 
din prima sa cercetare a înălțimilor muntelui. 

Ghemuit pe stânca ce domina apa, cu harponul în mâna 
dreaptă, cu ochii fixaţi în lichidul transparent, pândea zig- 
zagurile argintii ce le lăsa peştii în urma lor, înotând numai 
la câţiva paşi sub locul unde se găsea el. 

Din timp în timp, din frunza răsucită în formă de cornet, 
în care aduna râme în fiecare după amiază, atunci când îşi 
făcea plimbarea prin pădure, lăsa sa cadă câte doi-trei 
viermi cu multă precauţiune. 

Peştii, avântându-se către această hrană atât de 
apreciată stârneau în apă adevărate fulgere şi un clipotit 
uşor, caracteristic. 

In două, trei rânduri. Frank şi-a ridicat arma gata să o 
arunce, dar de fiecare dată, în clipa destinderii finale, îşi 
suspenda mişcarea observând ca era prea târziu. Preocupat 
fără voia sa de tăcerea şi neapariţia singurei sale tovarăşe 
din insulă, era prea puţin atent la pescuit. Reflexele sale se 
resimţeau. Unul după altul, a scăpat doi peşti mari ce se 
mişcau fără grabă în jurul unei alge; şi pentru prima oară 
de când descoperise lacul, se întorcea spre plajă cu mâinile 
goale. 

Sub soarele arzător, mergea cu paşi mari grăbindu-se 
fără să-şi dea seama de a reveni mai repede la colibe. Când 
a ajuns pe plajă, aproape alerga. O uşoară ruşine 
copilărească, l-a făcut să-şi reducă iuţeala. Privirea sa însă 
a cercetat grăbită locurile obişnuite căutând instinctiv acea 
siluetă suplă frumoasă şi elegantă a cărei imagine nu-l 
părăsise nici o clipă, din ajun. A fost uimit să nu o vadă, mai 
ales când a ajuns lângă micul lor aşezământ. Voind să nu 
dea aerul că o urmăreşte atât de intens, a pregătit în grabă 
masa şi când totul a fost terminat, s-a hotărât să o cheme. 
Mergând până lângă coliba ei a strigat: 

— Alo, Isabell! Prânzul este servit! Poftiţi vă rog! 

Cum nu a primit nici un răspuns, a deschis uşa cabanei şi 
a pătruns în interior. Ochii săi neobişnuiţi încă bine cu 


întunericul au cercetat încăperea; era goală. Mergând la 
fereastră, el a ridicat oblonul. Valuri de lumină au pătruns 
în colibă gonind semiobscuritatea. 

Era prima oara când Frank privea mai bine - plin de 
curiozitate - interiorul cabanei ei. Deşi era întru totul 
asemănătoare în ceea ce priveşte construcţia cu propria sa 
colibă, miile de nimicuri cu care Isabell o împodobise, au 
produs o puternică impresie asupra tânărului bărbat. 

Florile care îşi aplecau corolele mirositoare din coaja unei 
nuci de cocos, scoicile agăţate de pereţi, lavoarul primitiv 
pietruit cu sute de cochilii sidefii pe care îl construise 
făcând o gaură chiar în pământul colibei, celelalte toate şi 
însfârşit, mirosul fin şi plăcut ce domnea peste tot, trădau 
în această vizuină umană prezenţa unei femei. 

Toate aceste  imponderabile, atmosfera aceasta 
impregnată de atâta feminitate l-au turburat pe Frank 
puternic, mai violent decât putuse să facă aceasta, însăşi 
Isabell-Edith. 

Adânc impresionat, el s-a avântat afară. O dorință 
puternică de ea, de prezenţa ei, de voce ei, sa ridicat în el 
irezistibilă, chinuitoare. Alergând prin toate locurile unde ea 
obişnuia să se retragă, el a chemat-o repetat: 

— Isabell... Isabell... Alooo... Isabell!... 

Nemişcat cu urechea la pândă, aştepta un răspuns. 

A străbătut astfel plaja de la un capăt la cellalt şi a căutat 
printre stâncile de la capătul său. Apoi, a cercetat pădurea 
de cocotieri, suişurile şi locurile cu umbră unde Isabell se 
întindea cu atâta plăcere în timpul orelor calde. 

Obosit de aceste zadarnice căutări, ai simţit născându-se 
în sine o ciudată mânie şi s-a îndreptat către coliba sa. 

— Ah! şi-a zis al înciudat. Este ceva prea prostesc... 
Dacă-i place să facă pe supărata n-are decât! 

A mâncat totuşi fără nici o poftă. Fără să-şi 
mărturisească, era în acelaş timp plictisit, nervos şi uşor 
neliniştit. Odată masa sfârşită, s-a întins la umbra deasă a 
unui arbore unde obişnuiau să stea împreună. 

închizând ochii, s-a forţat să nu se mai gândească la 


Isabell. Ar fi dorit să uite, să poată dormi, dar la cel mai mic 
zgomot, tresărea aşteptându-se să o vadă în faţa lui. 

Timp de doua ore a rezistat dorinţei puternice de a-şi 
reîncepe cercetările, însfârşit, ne mai putând să rabde, s-a 
ridicat şi a pornit în fugă, la întâmplare, neoprindu-se decât 
din timp în timp, spre a striga pătruns de nelinişte: 

— Isabell... Alooo... Isabell!... 


CAPITOLUL XIV 
Visul 


Noaptea se lăsase uşor, în timp ce el o caută încă plin de 
perseverenţă şi pasiune. In tot cursul după amiezei ce 
trecuse, mersese în lung şi în lat, chemase, cercetase totul. 
infometat, stors de energie prin tensiunea puternică sub 
care trăise în ultimele ore, Frank nu mai mergea decât cu 
greutate, înfiorat de briza proaspătă ce începuse să bată 
odată cu venirea umbrelor serii. 

Tânărul, cercetase încă odată toate locurile unde 
obişnuiau să se ducă împreună, răscolise apoi printre 
stânci, mersese din arbore în arbore, din tufiş în tufiş, prin 
toate părţile pe o întreagă porţiune dl teren apropiată de 
locuinţele lor. Peste tot, imaginea tinerei femei îl urmărise 
cu un cuvânt spus în cutare situaţie, cu un hohot de râs, cu 
ultima privire plină de flăcări catifelate. Pe care i-a 
aruncase pe plajă. 

Prins în hora acestor viziuni, care rând pe rând îi apăreau 
din decorurile unde atât de des ea se mişcase cu miile sale 
de graţii alături de sine, Frank a simţit crescând în el 
dragostea pentru ea, amorul pe care reuşise să-l 
stăpânească, dar nu reuşise niciodată în trecut să-l alunge 
din inima sa. 

Descurajat, cu sufletul chinuit, cu trupul greu, s-a lăsat să 
alunece la rădăcina unui arbore. Copleşit, incapabil să-şi 
adune gândurile, a rămas nemişcat pentru un timp. Apoi, 
capul i s-a aplecat pe piept şi încet, încet, a alunecat la 
pământ cu totul. Asaltat de o toropeală de neînvins, a căzut 
într-un somn greu, scuturat de spasmuri nervoase şi 
populat de coşmare. 

Mai întâi, trebuia să alerge împreună cu Isabell departe, 
tot mai departe, pe un munte de urcat... Apoi cu un râs 
batjocoritor, ea a dispărut. Atunci el s-a revăzut în camera 
cu comoara, acolo sus pe munte. Aurul şi pietrele scumpe 
scânteiau, ispititoare şi el voia să le ia. Atunci batjocoritor, 
a apărut în faţa sa un pirat ce l-a privit cu un rânjet pe 


buzele sale groase. Avea o sabie ascuţită în mână şi chipul 
lui Nenesse. 

— Haide - i-a spus acesta - ia comoara! Ridic-o! 

Chinuit, Frank s-a supus mirându-se cum poate să ducă 
un cufăr atât da greu. 

— Haide! Haide! îi striga piratul duşmănos - împingându-l 
cu vârful săbiei sale ascuţite. A mers aşa împins spre vale şi 
într-un luminiş, piratul cel răutăcios i-a spus să pună cufărul 
jos. Atunci, a venit Isabell. Se uita la el cu un zâmbet 
batjocoritor în timp ce piratul cu chipul lui Nenesse, râdea 
cu hohote de neputinţa lui. 

— Ei - i-a spus el. Eşti între două comori! Pe care o alegi? 
Nu-ţi dau decât una! Haide, alege! Alege, repede! 

Atunci tânărul, a simţit că îl cuprinde o furie puternică. 
Rupând parcă nişte lanţuri invizibile a strigat cu hotărâre: 

— Pe amândouă le voiesc! De ce te amesteci tu? 

Din nou s-a luat la luptă cu Nenesse sub forma acelui 
pirat îngrozitor şi iarăşi Fa văzut cum se prăbuşeşte în puţul 
uriaş de pe munte până în apele negre ale lacului acela 
misterios. Apoi, a revenit lângă Isabell care l-a chemat cu 
sine şi s-a văzut împreună cu ea în salonul din locuinţa lor 
de la Neuilly, unde se instalaseră a doua zi după ce se 
căsătoriseră. În acel salon, domnea parcă o lumină ireală şi 
verzuie. Întocmai ca în încăperea cu cele două schelete; o 
claritate palidă ca într-un fund de ocean. 

Şedea într-un fotoliu, având comoara găsită pe munte 
lângă el iar în celelalte fotolii şi pe pernele celor două 
divane din încăpere, şedeau şapte Isabelle ca şapte păcate; 
şapte tinere femei identice, şapte surori gemene îmbrăcate 
cu aceiaşi rochie şi având aceiaşi faţă palidă şi trasă cu 
ochii întunecaţi ce îl priveau cu aceiaş asprime duşmănoasă 
pe care o cunoştea aşa de bine. Rând pe rând, fiecare 
dintre cele şapte arătări au vorbit; prima a spus: 

— Eu sunt orgoliul ei. 

A doua: 

— Eu sunt mânia ei. 

Apoi succesiv celelalte cinci au mărturisit duşmănos: 


— Şi eu frumuseţea sa. 

— Şi eu educaţia sa. 

— Şi eu atavismul său. 

— Şi eu senzualitatea sa. 

— Şi eu ignoranţa sa. 

Ridicându-se, ele au venit toate în jurul său 
amenințătoare şi revoltate; dar o a opta umbră, a ieşit 
dintr-un colţ întunecat unde el nu o remarcase şi le-a 
îndepărtat pe toate cu un gest delicat şi plin de bunătate. In 
picioare, în faţa lui, ea la privit lung cu un aer trist şi umilit. 
Dar în timp ce el o privea uimit să o descopere la un loc, 
atât de asemănătoare şi totuşi atât de deosebită de 
celelalte şapte spectre care o înconjurau. Cu faţa ei 
luminată şi cu ochii aceia tandri care exprimau timiditatea 
şi adorarea, Isabell cea de-a opta i-a spus cu voce dulce: 

— Şi eu, eu pe care tu nu m-ai cunoscut niciodată... eu 
sunt sufletul său. 

În clipa când el a făcut un gest să o cuprindă dornic, ea a 
dispărut şi tânărul s-a deşteptat uluit. Un timp a mai rămas 
prizonier al ciudatului său vis. Apoi, dezmeticindu-se 
complet, a privit în jurul său. 

Luna, ce se ridicase sus, trimetea printre crengile 
arborelui o dungă de lumină chiar la picioarele sale. 
Noaptea caldă şi luminoasă, era plină de vocea îndepărtată 
a oceanului care îşi murmura încet şoaptele, în limba lui 
ciudată. 

Brusc, Frank s-a ridicat în picioare şi s-a întors cu faţa 
spre pădure ascultând plin de încordare ceva ce i se păruse 
el, s-a auzit peste uruitul oceanului, un plânset omenesc. 

Câteva clipe ca nişte secole, au trecut în aşteptare, el 
neştiind dacă auzise într-adevăr acel suspin sau dacă el nu 
era decât un joc al imaginaţiei sale. 

Pentru a doua oară, plânsetul a fost adus de zefir şi Frank 
uitând de tot, s-a avântat în pădure strigând cu disperare: 

— Isabell! Oh! Isabell! 

Din loc în loc. La fiecare chemare a sa drept răspuns 
răsunau tot mai aproape vaietele tremurătoare tăind 


tenebrele nemişcate din interiorul pădurii. 

Condus de gemete, Frank a ajuns până la malul unui 
râuleţ pe marginea căruia printre frunze, ierburi şi liane, 
zăcea  lIsabell-Edith cu faţa murdară de noroi şi cu o 
zgârietură însângerată pe frunte. Văzându-l, ea a încercat 
să se ridice dar mişcarea i-a scos un nou geamăt şi sfârşită 
de puteri, a căzut la pământ. 

Cu ochii închişi, ea s-a lăsat în voia lui. 

Îngenunchind lângă ea, Frank i-a ridicat capul şi luând cu 
o mână apă din şuviţa râuleţului ce curgea pe lângă el, i-a 
spălat faţa cu grijă şi delicateţe. 

Sub prospeţimea apei care-i inunda figura şi-i aluneca 
de-a lungul gâtului gol pana pe piept, ea a ridicat pleoapele 
şi a suspinat: 

— Îmi este atât de rău... Mă simt atât de chinuită... 

Prinzând-o de la subţiori şi pe sub genunchi, el a ridicat-o 
de jos. 

Brusc, agăţându-se de el, tânăra femeie i-a strâns gâtul 
violent suspinând: 

— Voi muri Frank... 

— Hai, hai! i-a spus el ducând-o gingaş. Am să te culc în 
coliba ta şi am să te îngrijesc... În două-trei zile nu va mai 
rămâne nici o urmă din gândurile acestea... Cheer up 
Isabell. Nu se va întâmpla nimic... 

Deodată însă, în faţa ochilor închişi, a palidităţii feţei ei, a 
bruştei îngreunări a corpului şi a balansării capului ce 
căzuse într-o parte, el a tăcut înțelegând că ea leşinase... 

Luna ce a urmat a fost plină de tristeţe şi de regrete 
pentru tânărul baron d'lberville... În primele opt zile Isabell, 
zguduită de friguri, cu nervii zdrobiţi şi fizicul chinuit, a 
delirat tot timpul. Apoi, timp de alte cincisprezece zile, 
sleită complet şi mai slabă decât un copil, ea a rămas într-o 
neliniştitoare stare de inconştienţă şi nemişcare, incapabilă 
sa spună un cuvânt sau să facă cel mai neînsemnat gest. 

Ros de nelinişte, Frank şi-a petrecut aceste trei 
săptămâni la căpătâiul tinerei femei. Adesea, era cuprins 
de o mânie neputincioasă faţă de izolarea sa. De 


imposibilitatea da a vindeca această suferinţă ale cărei 
cauze numai le bănuia. 

Pe cât s-a priceput, a reuşit totuşi să uşureze întrucâtva 
pe bolnavă în cursul crizelor sale nervoase, avea apa rece 
cu care alunga frigurile şi durerile de cap prin compresii 
schimbate des, sau prin frecţii. În tot timpul primei 
săptămâni de delir, Frank aşezat pe pământ alături de 
bolnavă, nu a părăsit-o decât să aducă apă sau ceva pentru 
hrană. 

Când criza frigurilor a trecut şi ea a rămas slăbită, el a 
făcut totul să-i redea rezistenţa printr-un regim întăritor. 

lepurii, cele câteva păsări prinse şi o broască ţestoasă, 
au fost sacrificate pe rând pentru supe întăritoare sau 
pentru carne. 

Astfel, încetul cu încetul, natura lucrând cu forţele sale 
vii, Isabell a început să-şi revină. 

Intr-o dimineaţă, s-a deşteptat din lunga în toropeală şi 
când a deschis ochii, a întâlnit faţa neliniştită a lui Frank 
aplecată peste a sa şi un uşor zâmbet i-a apărut atunci pe 
buzele palide. 

Din ziua aceia, o ciudată bucurie a apărut ca o rază de 
speranţă în viaţa lui Frank. Acest surâs, primul pe care la 
văzut înflorind pe faţa ei chinuită, a plutit fără încetare în 
faţa privirii lui redându-i încrederea în viitor. 

Văzând suferind pe această femeie pe care o iubea, 
fusese cuprins de remuşcări pentru purtarea sa aspră. 
Fiecare dintre crizele care o încercau, fiecare dintre 
crispările care îi chinuiau faţa şi o făcea să suspine de 
durere, provocau asupra lui o suferinţă de nesuportat. A 
retrăit în aceste zile lungi, întreg trecutul lor, toate orele de 
neuitat trăite împreună şi la sfârşit şi-a spus cu amărăciune 
că dacă acest trecut nu fusese aşa cum visase, vina nu era 
poate numai a Isabellei. 

Fusese fără îndoială nedrept să opună orgoliului ei pueril 
de americană, orgoliul său aspru de nobil sărac. Poate că în 
loc de a o răni, de a o brusca şi de a se separa de ea atât 
de brutal, ar fi făcut mai bine să încerce o cale de educaţie 


sentimentală şi intelectuală la care recunoştea că atunci, în 
trecut, nici nu se gândise. După toate aparențele, aceasta 
era datoria sa şi poate, dacă ar fi putut-o, în deplin, ar fi 
fost răsplătit. Aceasta cale pe care nu o aplicase decât 
după debarcarea lor în insulă împins de ciuda sa - poate cu 
prea multă asprime - fără îndoială că ar fi trebuit să o 
înceapă odinioară, din primele zile ale căsătoriei lor. 

inteligentă, înzestrată cu un spirit net şi fără complicaţii, 
Isabell, cu timpul, ar fi înaintat pe adevărata cale, s-ar fi 
transformat... 

Când însfârşit Isabell-Edith a reuşit să se ridice şi când, 
pentru prima oară, a ieşit din colibă, spre a merge să se 
întindă la soare pe plaja afânată şi călduţă, Frank încă 
stăpânit de teama ce-l chinuise în cursul zilelor lungi de 
mizerie şi suferinţă ce abia se sfârşiseră, a constatat uşurat 
că mila sa, mai puternică decât mândria, ucisese în el orice 
dorinţă de a mai fi aspru. 

Bucuria adâncă ce-i umfla pieptul, alungase din spiritul 
său orice tendinţă de luptă. 

Ce-i păsa dacă ea era orgolioasă, autoritară şi chiar 
răutăcioasă ca lIsabell-Edith de odinioară? Partea care Îi 
interesa mai mult, îl pasiona chiar, era că tânăra femeie era 
acolo, în faţa lui şi prin trecerea fiecărei zile revenea la 
viaţă, se rumenea la soare şi pe obraji îi înfiora iarăşi 
robusta ei sănătate de odinioară. 

Fiecare raza de soare, fiecare adiere a  brizei 
regeneratoare ce venea din larg, îmbiba de forţă şi 
frumuseţe corpul său ce se luptase cu moartea şi o biruise. 

Reînvierea ei, această înapoiere la frumuseţe şi sănătate, 
era urmărită de Frank în progresul său zilnic cu o bucurie 
pe care tânărul nu căuta deloc să o ascundă. 

In prezent, el numai avea decât o singură dorinţă, o 
unică idee îl consuma: Aceia ca ea să fie totdeauna acolo, 
în faţa lui, aproape de el. Tot restul - până şi comoara din 
munte - îi era cu totul indiferent; ţinea numai ca ea să nu 
observe această dragoste ce renăscuse în el cu mult mai 
puternică şi mai despotică decât mai înainte. Căci dacă îşi 


recunoştea incapacitatea de a reîncepe împotriva ei o luptă 
în care se simţea învins de mai înainte, dorea totuşi 
fierbinte ca ea să nu descopere acest lucru. 

Astfel, în timp ce cu ochii fixaţi departe, către orizontul 
îndepărtat, ea surâdea vag cu acea imensă bucurie de a 
trăi pe care o simt convalescenţii, el a luat hotărârea să 
evite de acum înainte orice ciocnire cu ea. De teama că 
tânăra femeie să nu afle de o victorie prea uşoară, 
câştigată prin forţa nouă şi de neînvins pe care i-a da 
împotriva lui. Propria ei slăbiciune. 


CAPITOLUL XV 
Mărturisiri 


Din marea criză ce se abătuse asupra celor doi locuitori 
ai insulei, a rămas totuşi ceva. In cursul lunei ce a urmat 
completei însănătoşiri a lsabellei, carnea lor nedibaci 
stăpânită, i-a făcut să se poarte jenaţi şi neîncrezători. 
Evitau sa mai stea tot timpul împreună, creând astfel o 
uşoară distanţă în existenţele lor atât de strâns legate cu 
câteva săptămâni înainte. 

Cu această redeşteptare a instinctului ancestral, le-a 
revenit şi sentimentul de pudoare, acea pudoare pe care în 
viaţa lor atât de apropiată de natură, o aruncaseră mai 
înainte ca pe o tară a civilizaţiei creată prin prejudecăţi. 
Acum, se observau, evitau gesturile prea libere şi nuditatea 
aproape totală ce le-o impusese atmosfera atât de fierbinte 
a minunatei insule. 

Apoi, încetul cu încetul, zi după zi şi oră după oră, acest 
rău s-a risipit. Au trebuit trei luni întregi până când şi-au 
reluat vechea lor camaraderie. 

In acest timp, Frank şi-a pus în aplicare un plan pe care îl 
concepuse de mult. Dar pe care fusese totdeauna silit să-l 
amâne din cauza evenimentelor. 

Şi-a construit mai întâi un fel de sanie solidă şi uşoară, 
apoi a pornit pe munte. 

Împins de un sentiment creştinesc, a îngropat într-un colţ 
al platoului oasele celor doi oameni rămase de secole şi a 
cioplit o cruce de lemn pe care a pus-o înfiptă în pământ 
deasupra lor. Apoi, a transportat afară pe rând bogăţiile 
acumulate în cufărul din peştera cea mică; la început a fost 
pentru el o problemă în ce să pună această imensă avere 
pe care nu o putea transporta într-un singur drum pe plajă. 
S-a gândit atunci la materialul din care făcuse schela în 
interiorul primei încăperi din munte, atunci când 
descoperise firida din care pornea gangul ce ducea la 
comoară. Fără nici o întârziere, a scos afară mai multe lăzi 
şi butoiaşe şi s-a hotărât să le întrebuinţeze pe cele din 


urmă, fiind mult mai potrivite pentru scopul său. A umplut 
pe rând patru butoiaşe cu tezaurul găsit în munte pe care 
le-a înfundat cu grija. Şi apoi, la primul drum, a transportat 
cu ajutorul vehiculului său primitiv două din ele. 

A ajuns pe coastă în timpul nopţii, astfel că a putut să 
pună la adăpost în coliba sa cele două butoiaşe fără ca 
Isabell să observe ceva. Lipsise patru zile şi tânăra femeie 
era îngrijorată, dar el reuşise să o liniştească. Cel de-al 
doilea transport, a fost făcut şi mai repede la vreo două 
săptămâni după primul şi a decurs fără nici un incident de 
seamă. În felul acesta, Frank îngrămădise în coliba sa, o 
avere fabuloasă ce nu aştepta decât ocazia spre a fi 
valorizată. Un sentiment ce nu era definit bine nici pentru 
el, îl oprise să-i comunice deocamdată ceva frumoasei lui 
însoţitoare asupra minunatei sale descoperiri şi viaţa şi-a 
reluat pentru ei cursul normal.. 

Pentru tânărul om care îşi vedea cu râvnă de munca sa 
zilnică spre a înăbuşi orice revoltă a cărnii, lupta în cursul 
celor trei luni trecute fusese mai uşoară. In schimb, pentru 
Isabell, care era mai puţin ocupată şi mai des pradă 
gândurilor şi imaginaţiei, examenul fusese mult mai greu. 

Dealtfel, în elanurile care o împingeau irezistibil spre 
Frank, nu era vinovat numai strigătul cărnii. O schimbare 
profundă se operase încetul cu încetul în fiinţa ei. Fiind silită 
să trăiască singură zi după zi cu fostul ei soţ, a trebuit să-şi 
mărturisească faptul că nu-l cunoscuse deloc, chiar în 
timpul cât fuseseră căsătoriţi. Pe atunci, ea îşi închipuia că 
nu are nimic de descoperit la el, nici sufletul şi nici firea. 
Aici dimpotrivă, fiecare oră îi aducea o nouă descoperire 
fiecare dintre ele contribuind să modeleze adevărata 
fizionomie şi adevăratul suflet al acestui om ce-i apărea 
întocmai ca o surpriză. 

Mai întâi de toate, ea a recunoscut un fapt pe care Frank 
nu reuşise niciodată să o facă să-l înţeleagă în trecutul lor 
comun: 

Şi-a dat seama fără putinţa de a se înşela, ca tânărul - cu 
toate sforţările sale făcute de la începutul naufragiului - să 


pară avid de bogăţie, rămânea nepăsător în faţa banilor; şi 
acest fapt, printr-o revenire naturală asupra trecutului lor, îi 
producea o bucurie profundă, provocată de mândria că el 
căutase, iubise şi voise în ea, numai femeia, adică trupul, 
inima şi sufletul ei - nu banii ei. 

Apoi, o mulţumire nemărturisită i-a produs faptul că 
Frank, aceasta fiinţa civilizată, delicată uneori chiar servilă 
se ridicase în faţa ei energică şi aspră, aproape brutală, 
fără voia sa, deşi ea fusese victima noii lui manifestări, 
simţea pentru el o vie admiraţie. 

Obişnuită mai înainte să-l vadă înclinându-se la orice 
dorinţă a ei şi să-i suporte orice capricii, se încăpăţânase 
să-i reziste şi fusese învinsă. Odată această înfrângere 
recunoscută, ea se descoperise chiar sieşi un suflet nou, un 
suflet necunoscut pe care dragostea puternică îl ajuta să se 
afirme. 

Urmărind viaţa lui Frank, veselia şi ingeniozitatea lui, ea 
a simţit crescând tot mai puternică pentru el o dragoste 
completă, la care lua parte inima sa, mintea şi simţurile. 

Această transformare, fără să-i scape complet tânărului, 
nu-i apăruse niciodată în toată intensitatea ei adică totală, 
aşa cum era în realitate. 

Şi-a dat seama despre ea odată cu prezentarea „notei de 
plată” lunară, pe care i-a adus-o ca de obicei cerându-i să-i 
dea un cec. 

— Ştii Isabell - i-a spus el serios - ei semnat până acum 
cecuri de 230.000 dolari! 

Întinsă pe nisip la partea de jos a plajei, astfel că orice 
val venea îi mângâie picioarele goale, ea a răspuns 
distrată: 

— Ah, aşa!... 

Apoi rămânând dusă pe gânduri, a reluat râzând uşor şi 
armonios în perfect acord cu vasta frumuseţe crepusculară 
a naturii: 

— Ştii la ce mă gândesc? 

Cum el aştepta privind-o fără să răspundă, cu acea 
privire lungă şi intensă ce o avea acum pentru ea, Isabell a 


continuat: 

— Cred că de vom urma să trăim aici încă un an, nu voi 
mai avea din ce să-ţi plătesc! 

Tânărul, continua să păstreze tăcerea. Întorcând privirea, 
a început să se joace pe nisip cu un mic crab ce fugea în 
zig-zag spre apă. 

Ridicându-se, ea a venit şi s-a ghemuit în faţa lui. O clipă, 
l-a examinat atentă şi apoi i-a spus dulce: 

— Ce ai face atunci Frank? M-ai lăsa să mor de foame? 
Sau ai deschide un birou de caritate publică? 

Tânărul, a râs tăcut şi apoi ridicând capul, i-a răspuns 
privind-o drept în ochi: 

— Acel care are, trebuie sa împartă cu acel care nu are. 
Dealtfel... poate vom scăpa în curând de aici şi atunci ne 
vom înapoia în lume, fiecare pentru sine şi de partea sa. 

Isabell, a coborât privirea şi cu un tremur al buzelor ce 
nu şi l-a putut stăpâni, a repetat: 

— ... fiecare pentru sine şi... şi fiecare de partea sa... 

Pe neaşteptate, ea a început să plângă greoi, cu tristeţe 
ca un copil nefericit. 

Mila, a reuşit să facă atunci ceia ce nu reuşise nimic 
altceva în trecut. Pentru prima oară, tânărul a deschis 
braţele primind-o lângă sine. Cu capul sprijinit de pieptul 
lui, ea a suspinat îndelung în tăcere. Apoi, când s-a mai 
liniştit şi-a dus buzele lângă urechea lui şi în şoaptă i-a 
făcut mărturisirea care o obseda de atâtea săptămâni: 

— Ah, Frank, cât de admir. 

Tânărul a îndepărtat-o cu delicateţe şi luându-i faţa în 
mâini i-a spus cu tristeţe: 

— Nenorocirea este că ai ajuns la acest lucru abia atât de 
târziu! 

Ridicându-se, a pornit încet înainte de-a lungul oceanului 
calm a cărui fosforescenţă nu putea fi învinsă de noaptea 
ce se lăsa. 

În urma lui, Isabell-Edith Warren plângea întocmai ca un 
copil. 

Tânăra femeie înţelegea dealtfel destul de bine ceia ce 


trebuia să facă pentru a cuceri pe acest soţ pe care înainte 
nu ştiuse să-l iubească şi să-l păstreze. Trebuia însă pentru 
aceasta, să lupte cu atâta perseverenţă! Căci cu toate că 
acum vedea clar, vechea ei fire pe care această viaţă nouă 
şi neaşteptată o alungase, revenea tiranică, orgolioasă, 
răzbunătoare; ori tocmai acest vechi suflet tenace, sufletul 
atavismului şi educaţiei sale, trebuia să-l combată dacă 
voia să-l recâştige pe Frank. 

Cu o hotărâre dârză, ea şi-a început lupta. Din dualismul 
ce se zbătea în ea, a ales sentimentalitatea feminină cu tot 
cortegiul său fermecător, în locul caracterului artificial pe 
care şi-l crease fără voia sa mai înainte. Dragostea ei 
totală, a ajutat-o puternic în această operă de reeducare. 
La fiecare dintre gândurile sau dintre tendinţele de 
manifestare ale vechiului său eu, ea îşi imagina reacţiile ce 
le-ar fi provocat asupra lui Frank aceste manifestări şi se 
stăpânea. 

Sforţarea, care la început îi cerea un control intens, a 
dispărut foarte repede; şi în scurtă vreme, prin mirajul 
dragostei, ea s-a simţit cu totul o fiinţă nouă. 

La început a fost uimită constatând strania indiferenţă cu 
care fiinţa sa intimă privea micile obiceiuri sau cuvinte ale 
lui Frank, cuvinte care, mai înainte o răneau şi o revoltau. 

De la indiferenţă, ea a trecut apoi la comunitatea de 
gândire şi de sentimente, aprobând ideile lui, împărtăşindu- 
i afecțiunile şi antipatiile, indignându-se şi entuziasmându- 
se odată cu el şi însfârşit râzând de prejudecățile pe care 
altă dată le socotise drept dogme de neatins. Văzându-se 
astfel bătându-şi joc şi criticând toate lucrurile pe care 
numai cu trei luni înainte le idolatriza şi-a dat seama de 
totala ei schimbare. 

Uimită totuşi de rapiditatea cu care se înfăptuise totul, 
nu s-a putut stăpâni într-o zi să nu remarce râzând plină de 
veselie: 

— Nu mai sunt deloc americană... şi nu sunt nici latină... 
Mă întreb zău, ce aş putea să fiu? 

înălțându-se pe vârful picioarelor, tânăra femeie s-a 


forţat să culeagă o orhidee care-şi legăna floarea în 
scorbura unui arbore. Cuprinzând-o de talie, Frank a ridicat- 
o fără sforţare şi când ea a cules floarea, i-a spus plin de 
veselie lăsând-o la pământ: 

— Ce eşti? Eşti o micuță sălbatecă... Şi este mai bine 
aşa! 

Tânăra femeie şi-a privit o clipă rochea şi corsajul făcute 
din şuviţe flexibile de trestie împletite şi a spus gânditoare: 

— Da, este adevărat dacă te iei după veşminte, dar dacă 
ţii seamă de suflet şi de inimă... 

A lăsat fraza neterminată, privindu-l cu coada ochiului. 

Frank, nu a clipit. Tăcut, cu privirea pierdută spre umbra 
mişcătoare a arborilor, pe care îi legăna briza amurgului, a 
pornit încet. Isabell, a grăbit paşii şi când a ajuns lângă el, a 
continuat: 

— Da... în ceia ce priveşte sufletul şi inima, „sălbăticia” 
mea nu datează numai de astăzi... 

Tânărul a oprit-o cu un gest scurt. 

— Tăcere... să nu mai vorbim despre aceasta!... 

Isabell, i-a apucat braţul şi s-a lipit doritoare de el. 

— Aşa dar îmi vei purta întotdeauna pică? l-a întrebat ea. 

Frank a întors capul către ea şi privind-o lung i-a răspuns 
cu blândeţe: 

— La ce bun să revenim asupra unor fapte care au fost 
pe care nu vom putea niciodată să le împiedicăm de a fi 
fost! 

Frumoasa femeie, a şovăit o clipa neştiind exact dacă el 
făcea aluzie la primele lor luni de căsătorie sau daca se 
gândea la acea scenă de pasiune de pe insulă ce-i provoca 
o ruşine de nestăpânit. Totuşi, cu orice preţ, în ziua aceia, 
ea voia să vorbească. Simţea în fiinţa ei întreagă, o imensă 
necesitate de a face confidenţe, de a-şi uşura inima prea 
încărcată de o dragoste nemărturisită şi de mărturisiri 
stăpânite... Multimea de regrete atât de mult îngrămădite 
în sinea sa, i se urcau pe buze, pe sărmanele ei buze de 
femeie lipsite de orice sărutare; ţâşneau din întreaga ei 
fiinţă lipsită de mângăierile atât de dulci pentru femei, de 


cuvintele de dragoste pentru care toate trăiesc, freamătă şi 
chiar se sacrifică... 

Astfel,  întorcându-şi figura  îndurerată, cu privirea 
pierdută în depărtare, este imensitatea oceanului, ea a 
vorbit mult, cu o dulceaţă incomparabilă fără a ţine seamă 
dacă el o ascultă sau nu: 

— leri, tu mi-ai spus „Prea târziu!”, astăzi îmi răspunzi 
„La ce bun”. Da, ştiu, tu eşti acela care are dreptate... azi, 
ieri sau odinioară, singur tu ai fost drept... dar vezi Frank, 
eu nu sunt decât o femeie şi încă o biată femeie a cărei 
rasa este atât de îndepărtată şi deosebită de a ta. Şi 
principala mea vina, a fost într-asta... în această deosebire 
atavică a sufletelor noastre, în nepotrivirea totală a 
trecutului fiecăruia dintre noi. Apoi, lumea cu zgomotul şi 
spiritele sale, cu acţiunea sa răspândită, era între noi şi ne 
îmbucătăţea eforturile şi voinţele de fiecare dată când 
apelam la ea să ne ajute... Toate acestea, crede-mă 
Frank... nu ţi le spun spre a mă dezvinovâăţi sau pentru a 
încerca să te înduioşez... 

La rândul meu repet: „La ce bun!”, căci te cunosc în 
prezent... Ah, cât este de ciudat să trăieşti ani întregi lângă 
o fiinţă, să o studiezi, să-i judeci cele mai mici gesturi, să 
ajungi să crezi că o cunoşti până în adâncurile sale cele mai 
ascunse şi să ajungi într-o zi să descoperi că această fiinţă 
era cu totul altfel, complet diferită de ceia ce credeai 
despre ea. Tocmai acesta este cazul meu Frank. Din tine şi 
din mine însămi - vai! — nu am văzut în trecut decât 
aparențele. Asupra naturilor noastre intime nu ştiam nimic; 
şi pentru a ajunge să cunosc acest adevăr esenţial, după 
cincisprezece ani de şedere în Franţa, şase luni de logodnă 
şi optsprezece luni de căsătorie cu tine, a trebuit să se 
ivească aceasta stranie întâmplare, acest naufragiu care 
ne-a adus, pe unul în faţa celuilalt, singuri, pe o insulă 
pustie... 

Tânărul s-a întors şi a privit-o mişcat, fără ca ea să 
observe. 

— Da - a continuat Isabell - adevărul este că în opt luni 


de izolare şi singurătate, am descoperit mai multe 
adevăruri fundamentale decât în optsprezece ani de studii, 
educaţie şi viaţă mondenă. Adevărul mi-a apărut aproape 
brusc chiar şi aici, după ce am stat atât de mult împreună. 
Mă credeam până mai ieri tare, independentă, eliberată de 
această slăbiciune, de această nevoie de dominație pe care 
femeile din ţara ta o mărturisesc cu o curioasă duioşie, 
aproape cu orgoliu; mă credeam prin averea, prin educaţia 
şi mai ales prin instinctele mele, egală tuturor oamenilor, 
ba chiar superioară multora dintre ei. Delicateţea emotivă, 
nervii sensibili, tăinuita dorință de protecţie ce 
caracterizează pe mamele, surorile şi soțiile voastre de pe 
vechiul continent, îmi apăreau drept o degenerare, o 
abdicare faţă de mine însămi, nedemnă de idealul feminin 
către care râvnim noi, americanele... Şi într-o seară, îţi 
aminteşti, m-am văzut cu totul asemănătoare femeilor pe 
care voi bărbaţii le iubiţi atât şi pe care eu le dispreţuiam în 
secret; m-am văzut dominată de nervii mei, de carne, de 
simţurile mele! Am înţeles atunci că în această revoltă 
bruscă şi violentă, era revanşa sexului meu; şi întocmai ca 
toate celelalte femei ale pământului în prada adevăratei lor 
naturi (sunt convinsă de aceasta), imensa dorinţă de 
dragoste, de dulceaţă, marea necesitate de sclavie, de 
supunere faţă de bărbat, această bucurie complexă - 
aproape o voluptate - de a mă simţi slabă umilă şi timidă, 
în faţa ta, a pătruns în mine spre a nu mai mă părăsi 
niciodată. Mai târziu, cu cât descopeream mai bine cât de 
rău te-am văzut, ce nedrept te-am judecat şi ce nedemn m- 
am purtat cu tine, cu atât această nouă stare a firii mele 
devenea mai dominatoare şi mai absolută pentru mine. 

Isabell, lăsase braţul tânărului. Ca capul sus, cu privirea 
fixă, purtând pe figură o stranie expresie de seninătate, ea 
mergea lângă el fără să-l vadă. Ca şi când i-ar fi uitat cu 
totul prezenta. 

Tânărul, pătruns de emoție o asculta fără a se gândi o 
singură dată să o întrerupă. 

— Da... da! Ceia ce odată a fost pentru mine un fapt 


disprețuit, a devenit azi o bizară fericire... o plăcere uriaşă! 
M-ai tratat prost, m-ai contrazis, nu mai scutit nici de 
cuvinte aspre nici de experienţe penibile; şi rând pe rând, 
tu, omul pe care-l socotisem leneş, fără voinţă, plin de 
curtoazie şi afemeiat, te-ai dovedit a fi brutal, autoritar, 
violent şi lipsit de milă. Prin exagerarea atitudinii tale, a 
naturii tale de bărbat, ai stabilit - cu toate revoltele mele şi 
sforţările de a-ţi rezista - adevăratele noastre roluri aici pe 
insulă. În felul acesta m-ai silit să înţeleg ceia ce fără tine şi 
fără această insulă pustie n-aş fi reuşit sa înţeleg niciodată. 
Anume, că bărbatul luptă, clădeşte şi conduce viaţa - 
aceiaşi viaţă pe care femeia trebuie să o iubească, să o 
înfrumuseţeze şi să o  îndulcească cu  delicateţea, 
slăbiciunea chiar şi feminitatea sa... şi pentru ca această 
viaţă aşa cum a voit-o natura de la creaţia sa să nu fie o 
lege de fer, pentru ca ea să se facă suportabilă şi chiar 
demnă de dorit fierbinte, trebuie ca bărbatul şi femeia să se 
iubească, sau cel puţin să caute să se înţeleagă şi să 
stabilească între ei o comunitate de sentimente şi de idei. 

Tânăra femeie a tăcut; visătoare, a urmărit unui pescăruş 
care se rotea cu eleganţă deasupra valurilor de culoarea 
smaraldului. Apoi, întorcându-se brusc către Frank, ea a 
încheiat foarte încet dar distinct şi cu o voce fremătătoare 
de dragoste. 

— De la un capăt la altul eu mi-am jucat rolul fals!... Am 
greşit că nu am înţeles menirea fiecăruia dintre noi!... 
Trebuie să mă ierţi Frank! 

Oprindu-se în faţa lui, ea i-a pus mâna pe umăr şi sincer, 
simplu, la privit drept în ochi. Privirea lor, o secundă, s-a 
contopit şi pentru prima oară, după lunile îndelungate, au 
putut să-şi zâmbească fericiţi şi să-şi caute în ochi fără 
şovăială şi fără gânduri ascunse. 

Frank, a văzut că ea aşteaptă răspunsul şi i l-a dat în 
puţine cuvinte: 

— Este mult timp - i-a spus el - de când te-am iertat, căci 
de mult am înţeles că şi eu am făcut greşeli, m-am înşelat... 
Aşa dar... 


Repetând aceleaşi cuvinte spuse de el mai înainte, ea i-a 
şoptit dulce: 

— Taci! Să nu mai vorbim despre acestea! 

Apoi, cu mâna desfăcută ea i-a închis gura pentru a fi 
sigură că el tace, sau poate pentru a simţi pe pielea sa 
buzele omului pe care îl iubea, acele buze fine şi calde a 
căror savoare şi mângâiere o obseda atât... 


CAPITOLUL XVI 
Suprema împăcare 


Au trecut săptămâni şi săptămâni de viaţă plină de 
voioşie. Siguri de a se înţelege, întăriţi prin încrederea lor 
reciprocă cei doi tineri începeau să intre pe făgaşul vieţii 
adevărate; a acelei vieţi nefalsificată de o pretinsă 
civilizaţie şi în totală armonie cu legile sfinte ale naturii. 
Dealtfel, pentru totala consolidare a noii lor legături, grijile 
şi muncile nu le lipseau. Apropierea timpului ploios le 
înmulţea sarcinile şi îi silea să le îndeplinească într-un timp 
cât mai scurt ţinându-i într-o colaborare strânsă şi 
neîntreruptă. 

In cursul celor două luni cât ţinuse boala Isabellei, Frank 
îngrijindu-se mai mult de ea, îşi neglijase în mare măsură 
munca zilnică. Cuşca de iepuri era goală, proviziile le 
lipseau şi aprovizionarea trebuia făcută de la capăt. 

Ori, în cel mult o lună şi jumătate începeau groaznicele 
ploi ecuatoriale care aveau o astfel de violenţă în insulă, 
încât timp de peste patru luni, din cauza averselor 
neîncetate, trebuiau sa stea mai mult închişi în adăposturi 
şi incapabili de orice activitate. 

De aceia în cursul acestor şase săptămâni, Frank şi 
Isabell au străbătut tot timpul pădurile insulei, plaja şi 
regiunea lacurilor reuşind să-şi umple din nou cuştile şi să- 
şi asigure provizii de peşte sărat, de vânaturi afumate, de 
nuci de cocos şi alte fructe pe care le-au uscat spre a nu 
suferi de foame în cursul acelei ierni speciale ce urma să o 
întâmpine. 

Frank, s-a ocupat apoi de colibele lor, le-a întărit 
acoperişurile, a făcut şanţuri în jurul pereţilor spre a 
preîntâmpina inundația şi însfârşit pentru a putea comunica 
între ei fără a fi siliţi să treacă prin ploaie, tânărul a unit 
cele două colibe printr-un fel de galerie acoperită, susţinută 
de stâlpi puternici de lemn. După ce au făcut alte 
îmbunătăţiri şi la „dependinţe” şi „depozite” pe care le-au 
mutat şi consolidat chiar în imediata apropiere a colibelor, 


au aşteptat fără nelinişte sezonul de nouri şi vânt cu 
numeroasele sale ploi şi furtuni. Timpul rău s-a ivit exact 
după două zile de când ei îşi terminaseră ultimele pregătiri. 

Unul dintre acele cicloane învârtitoare s-a năpustit 
asupra insulei şi mai mult de două zile şi două nopţi vâjâitul 
său a răsunat neîntrerupt; era ca un acord preliminar al 
marei simfonii hibernale care avea să răsune de acum 
înainte peste şaisprezece săptămâni pe domeniul pustiu al 
celor doi tineri... 

Acest taifun odată potolit, s-a produs un scurt răgaz în 
mersul furtunii şi Frank împreună cu Isabell, au putut să 
iasă şi să privească pagubele provocate. Dacă umilul lor 
sat, lipit de pământ şi bine întărit nu suferise deloc, 
dimpotrivă, crângurile, pădurea de cocotieri Şi chiar plaja 
suferiseră parcă devastarea unei hoarde de barbari. 

In unele locuri, cocotierii răsturnaţi,  întorşi, 
amestecându-şi rădăcinile într-o masă de verdeţuri rupte şi 
liane împletite, arătau clar forţa uriaşă a vântului ce abia 
încetase. Valurile enorme care se rostogoliseră înfiorătoare 
peste plajă, amestecaseră nisipul cu tot felul de alge 
marine de forme curioase şi aruncaseră peşti ucişi şi tot 
felul de scoici din care ei şi-au făcut o bună provizie. 

Când cei doi tineri au revenit în amurg lângă adăposturile 
lor, din nourii care se fugăreau fără încetare pe cerul 
plumburiu, apele văzduhului au început sa se reverse 
nestăpânite; din seara aceia, ploaia şi vântul au domnit 
despotic fără o clipă de răgaz. 

x 


* * 


Cele patru luni care au urmat au constituit un straniu 
episod în viaţa celor doi tineri naufragiaţi. Tot timpul 
aproape închişi în vizuinele lor. N-au avut de privit în jur 
decât la o lume de o imensă tristeţe. 

Din cerul pe care se împingeau, se rostogoleau şi se 
fugăreau nourii greoi şi îmbibaţi ca nişte uriaşi bureţi 
străvezii cu apă, se prelingea o lumină anemică, un fel de 
fosforescenţă bizară şi cenuşie care abia de lumina lucrurile 


fără a le distinge reliefurile. 

Aerul cald şi apăsător era fără încetare străbătut de 
pânza străvezie a ploii. Pe acoperişurile lor de scoarță şi de 
frunze, aversele - aceste averse ecuatoriale care seamănă 
cu ploile noastre din Europa într-atât cât poate semăna o 
cascadă cu un duş obişnuit - produceau un zgomot 
neîntrerupt, un pârâit clar şi puternic, monoton şi obositor. 

În plus, pe lângă acest leit motiv, în orchestra uriaşă a 
naturii  dezlănţuite îşi  rostogoleau acordurile vântul 
şuierător, urletul oceanului şi glasul plin de ecouri 
zguduitoare al tunetului prelung. 

Pământul, îngrozit şi chinuit de toată această desfăşurare 
sălbatică ce-l asalta, îşi unea vocea sa de plânset cu 
scrâşnetele furtunii. În pădure, pârâiau crengile smulse, 
frunzele scoteau un murmur trist, iar arborii ce se 
dezrădăcinau provocau un părâit prelung ca şi un gemăt. 
Râuleţele şi torentele ca se formau spuneau parcă o 
poveste neîntreruptă iar păsările ce mai îndrăzneau să iasă 
ori erau smulse din şubredele lor adăposturi, scoteau 
strigăte ascuţit şi triste. 

În mijlocul acestui vacarm nesfârşit, Isabell şi Frank 
urmăriseră să-şi organizeze cât mai bine viaţa. Spre a nu se 
plictisi căutaseră şi unul şi cellalt să-şi procure cât mai 
multe ocupaţii. 

Îngrămădiseră în sezonul bun o mare cantitate de 
materiale care acum se dovedeau a fi de mare folos. 
Tânăra femeie îşi împletea rochii pentru ea şi căuta să-i 
facă lui Frank un fel de pantaloni de piele de iepure, în timp 
ce tânărul om s-a apucat de operaţia migăloasă de a 
construi un mobilier. 

Primele lor încercări, au produs obiecte groteşti, aproape 
fără formă, provocându-le multe momente de veselie în 
tendinţa sănătoasa de a se autoironiza. Încetul cu încetul 
însă, pe cât se experimentau, produsele muncii lor erau mai 
perfecte, reuşind până la urmă să triumfe cu toată neştiinţa 
şi nedibăcia lor. 

Această aspră şcoală le-a servit foarte mult; timpul a 


trecut mult mai repede cu aceste preocupări şi plictiseala 
nu s-a ivit nici măcar o singură dată. 

Frank aproape uitase de cele patru butoaie ce ascundeau 
o comoară în coliba sa şi odată, dând peste ele din 
întâmplare - căci le acoperise cu un strat de frunze şi haine 
împletite făcând un fel de divan - a zâmbit ciudat gândind 
ce puţin folositoare pot fi în realitate giuvaerurile şi banii 
oamenilor, fără de care ei totuşi nu pot trăi când se găsesc 
la un loc în complicatul şi adesea ridicolul mecanism al 
civilizaţiei, acest mecanism ce-l îndepărtase perfid de 
Isabell... 

Dimpotrivă, aici, lucrând unul lângă altul în toate zilele, 
au avut puternica impresie că sufletele lor se apropie din ce 
în ce. Pentru comunitatea ce se ţesea tot mai de 
nezdruncinat între ei, munca îndeplinită alături era o 
legătură în plus. Dealtfel, aproape fiecare dintre gândurile 
ce le schimbase sau cuvintele ce şi le spuneau. li lega tot 
mai strâns. 

De la mărturisirea Isabellei, deşi nu mai vorbiseră nimic, 
dragostea lor creştea nestăvilită unul pentru altul. Frank 
păstra impresia produsa de mâna ei delicată când îi 
acoperise gura ca pe o amintire scumpă ce nu ar fi 
schimbat-o cu nimic, totuşi, mai aştepta ceva ce avea să se 
producă foarte curând... 

Cât despre Isabell-Edith, cu toată prietenia puternică ce 
exista între ei, se simţea din zi în zi tot mai puţin 
satisfăcuta. Elanul ce îl simțea câte odată de a se avânta de 
gâtul lui Frank, nevoia de a-l mângâia de a fi mângâiată, de 
a-i spune cuvinte dulci spre a le auzi. Toate acestea, 
reprimate în ea de teama de a nu fi respinsă, o făceau să 
fugă în cabana sa şi să se încuie singură şi stăpânită de 
câte o uşoară criză de nervi... 

Apoi, o mai zguduia altă nelinişte ce se lega de prima, 
aceia că nu va reuşi niciodată să-l recucerească pe acest 
om ce-l iubea în prezent din toată fiinţa sa înflăcărată şi 
tânără cu o pasiune ce era prea mare spre a mai putea 
creşte... 


Cu fiecare oră ce trecea, creştea în ea o necesitate 
formidabila de a-l întreba, de a-i smulge o dulce mărturisire 
sau un refuz, de a vedea în faţa sa o realitate fie ea chiar 
chinuitoare, căci nesiguranța aceasta o chinuia mai mult. 

x 


* * 


A venit o vreme când ea a ajuns la capătul curajului şi 
răbdării sale. Era, în a şaizeci şi şaptea seară a întemniţării 
lor voluntare. De câteva minute noaptea se lăsa tot mai 
întunecată şi în umbra ce domnea în mijlocul colibei ei în 
care se găsea împreună cu Frank. Ea şi-a luat curajul să 
vorbească. 

În mijlocul dezlănţuirii elementelor, în zgomotul ploii care 
bătea pe dinafară pereţii colibei, vocea ei a răsunat ciudat 
de dulce dar totuşi impregnată de o puternică nuanţă de 
hotărâre: 

— Frank - a început ea - tu m-ai iertat, dar spune-mi... ai 
putea să mă mai iubeşti? 

Întrebarea simplă şi umilă a rămas mult timp fără 
răspuns în coliba abia luminată de flăcările jucăuşe dintr-o 
vatră foarte ingenioasă construită de Frank din pietre. 

Aplecându-se peste jarul roşu tânărul, a mai aruncat 
câteva crengi: apoi a întors capul către Isabell. Faţa sa 
luminată de razele purpurii ale flăcărilor ce ţâşneau vesele 
şi puternice, a apărat câteva clipe ca turnată în bronz. 
Profilul lui înăsprit de vânt şi soare cu barba mare şi 
trăsături energice, amintea pe vechii şi puternicii gali. În 
general, cu braţele şi pieptul gol, cu reflexele acelea ce 
dansau pe muşchii săi armonioşi. Supli şi parcă sculptați, 
creea un tablou de forţă şi perfecţiune ce producea o 
impresie adâncă asupra tinerei femei ce-l observa abia 
aşteptându-i răspunsul. 

Încet, Frank şi-a întors iarăşi privirea către vatră căutând 
să-şi ascundă tulburarea cu un râs uşor: 

— Totul este posibil aici! i-a răspuns el. Chiar şi aceasta! 


Isabell s-a ridicat. Venind foarte aproape de el, i-a pus 


mâna pe umărul masiv şi brun cu un gest încet. A simţit 
cum el tresare puternic dar rămânând în imobilitatea sa, a 
continuat totuşi să privească focul. O ramură de deasupra 
jarului a luat foc făcând o flacără vie. Cercul de lumină 
roşcată s-a mărit şi întunericul a fost gonit departe în 
colţuri. 

Pe pielea sa goală, Frank simţea tremurând uşor mâna 
Isabellei. Apăsarea ei se făcea din ce în ce tot mai tare. | se 
abandona tot mai mult. 

Atunci i-a auzit respiraţia repede ce-i trăda emoția; încet, 
s-a întors către ea. In mijlocul umbrei ce devenise iarăşi 
mai puternică, faţa tinerei femei părea o pată albă, fără 
contururi şi fără reliefuri. Brusc, pe ceafa sa au căzut două 
picături calde şi umede... 

Ridicându-se la rândul său, tânărul a atras-o cu 
delicateţe lângă sine. Atunci, la lumina flăcărilor care o 
mângâia, a văzut clar figura inundată de lacrămi a Isabellei. 

Fără să se ruşineze, cu capul drept, cu ochi mari deschişi, 
zguduită de suspine sfâşietoare şi cu pieptul agitat ea 
plângea tot mai tare. Frank i-a apucat mâna între mâinile 
sale şi privind-o serios i-a zis foarte grav: 

— Zău, nu te înţeleg deloc Isabell!... 

Tânăra femeie a ridicat privirea spre el şi între două 
suspine i-a mărturisit îndurerată: 

— Tu... tu nu poţi să mă înţelegi. Este multă vreme de 
când... de când aştept, de când sper... ceva... aceasta: Un 
cuvânt din partea ta care sa nu fie nici aspru nici în bătaie 
de joc, cum au fost... aşa cum sunt toate!... 

— Oh. Complicată, ciudată, extraordinara Isabell! Dacă îţi 
vorbesc puţin mai aspru, tu plângi... Dacă vorbele mele 
sunt dulci şi delicate tu iarăşi plângi... Când râd, tu plângi! 
...- Spune-mi ce trebuie să fac, ce trebuie să spun pentru ca 
tu să nu mai... 

Ca şi un strigăt de implorare stăpânit de mult, au ţâşnit 
cuvintele din inima ei întrerupând spusele tânărului: 

— Să mă iubeşti, oh, Frank.!... 

Un râs uşor şi curat, a destins pentru o clipă faţa 


tânărului. 

— Ah, prostuţă mică - i-a şoptit el - ce greu îţi vine să 
vezi. De mult timp s-a întâmplat aceasta!... 

A prins-o de coapse şi a ridicat-o în aşa fel ca faţa ei să 
ajungă în dreptul feţei sale. 

Isabell-Edith, mândra şi frumoasa Isabell-Edith Warren, a 
scos atunci un suspin de încântare ce-i trăda fericirea fără 
margini şi lipindu-şi buzele de ale lui, i-a sorbit respiraţia 
sălbatec cu focul unei iubiri stăpânite timp de luni ce i s-au 
părut secole... 

Pentru prima oară de când erau în insulă, el a răspuns 
total chemării ei şi buzele sale au savurat parfumul suav de 
pe buzele femeii... 


Afară, furtuna se dezlănţuia cu furie... 
x 


* * 


A doua zi de dimineaţă, într-un elan, tânărul bărbat a 
dus-o în coliba sa şi desfăcând fundul bine prins al unuia 
dintre cele patru butoiaşe, i-a spus Isabellei din toată inima: 

— lată iubita mea darul ce ţi-l fac după redeşteptarea 
noastră din lungul vis urât al neînţelegerii. Niciodată eu nu 
am avut nevoie de aşa ceva! La tine m-am gândit atunci 
când am găsit aceste averi imense. Ale tale voiesc să fie 
căci pentru tine le-am luat. Dintre cele două comori ce se 
găsesc în încăperea aceasta, tu, iubita mea îmi eşti cea mai 
prețioasă căci dacă tu nu ai fi fost, niciodată nu aşi fi scos 
la lumina zilei acest tezaur al vechilor pirați! 

Fascinată de sclipirile pietrelor preţioase şi a giuvaerelor 
ce se găseau acolo, Isabell a rămas un timp fără grai 
pipăind numai spre a se încredința că nu visează perlele, 
diamantele şi rubinele. 

Apoi într-o pornire de nestăpânit s-a întors spre Frank şi 
în ochii lui limpezi şi cinstiţi a citit reflexul marei drăgosti pe 
care i-o purta. Nimic nu întina acea privire inteligenta şi 
curată şi ea în faţa acestei comori ce îşi da seama că 
aproape pe oricare altul l-ar fi făcut să-şi piardă capul, a 
văzut dar materializată noblețea incomparabilă a fiinţei lui. 


Trăise săptămâni şi săptămâni lângă ea şi gândul lui nu-i 
fusese niciodată înstrăinat de această avere colosală din 
faţa lor. Pentru ea, o femeie învățată în trecut să respecte 
atât de mult dolarul forţa tânărului îi apărea drept ceva ce 
trecea dincolo de omenesc, în sublim... Şi atunci, un nou 
val de admiraţie pentru calităţile lui ce le descoperise pe 
rând a făcut-o să se avânte într-un elan de gâtul lui şi să 
strige plângând şi râzând în acel aş timp: 

— Oh, Frank! lubitul meu! lubitul meu! Dacă te-aş fi 
pierdut!... Ah, cât mulţumesc destinului că ne-a aruncat în 
această insulă pustie! 


CAPITOLUL XVII 
Din surpriză în surpriză 


Zorile se iveau palide şi triste. Peste cerul plumburiu 
nourii fugeau goniţi de vânt ca o armată învinsă. Zguduiţi 
de furtună, cocotierii din apropierea plajei se clătinau 
flexibili scoțând un gemăt neîntrerupt. 

Valuri mari ale oceanului pătrundeau în golful insulei, se 
avântau în stânci scoțând zgomote înfiorătoare sau se 
etalau înspumate pe nisipul răscolit. Hula mişca oceanul 
uriaş într-un ritm sălbatec în timp ce o ploaie măruntă şi 
deasă biciuia întreg spaţiul ce-l putea cuprinde ochii. 

Brusc, venind dinspre larg, un vapor a pătruns în golful 
cu ape ceva mai liniştite din faţa răsăriteană a insulei. 

Ceva mai puţin zguduit de valuri, vasul a înaintat mult 
mai stăpânit în manevre decât fusese în largul oceanului. 

Omul care se găsea la proră, observând sonda, a strigat 
cu putere: 

— Adâncime de şapte metri; fundul format din nisip. 

In picioare, pe pasarelă, comandantul a dus megafonul la 
gură: 

— Atenţiune!... Aruncaţi ancorele!... a poruncit el. 

In camera maşinilor, acul de pe tabloul de comandă pe 
care el tocmai îl manipulase de la postul său a mişcat de 
câteva ori şi apoi s-a oprit la cuvântul „Stop”. 

Continuând să mai înainteze, nava, se apropia de insulă. 

— Şase metri patruzeci; fundul de nisip - a strigat iarăşi 
omul ce măsură la proră adâncimea. 

Drept răspuns, vocea căpitanului a răsunat iarăşi 
amplificată de megafon: 

— Ancoraţi. 

Cu scârţâit de lanţuri şi ciocnituri de fiare ancorele au 
ţâşnit din spaţiile lor şi s-au înfundat în apă către fundul 
submarin provocând la suprafaţă două mari pete 
înspumate. Vasul s-a imobilizat aproape imediat. 

Câteva clipe, comandantul Derce a inspectat oceanul cel 
vast cu privirea. Apoi, s-a întors spre insulă cercetând-o cu 


oarecare curiozitate. 

La lumina încă palidă a zilei ce abia venea, sub un cer 
plin de nouri şi neprietenos, el a distins vag siluetele 
chinuite ale cocotierilor, pata cea galbenă formată de plajă 
şi masa întunecată a pădurii. 

— Nu prea pare prietenoasă pentru un refugiu - a spus el 
secundului său. Dacă vântul îşi schimbă direcţia nu este 
deloc recomandabil să rămânem aici. Sa se grăbească 
aprovizionarea cu apă. Vom reieşi în larg deîndată ce forţa 
furtunii se va reduce puţin... Luaţi barca-automobil numărul 
2 şi opt oameni. Şi lucraţi foarte repede. S-a înţeles Bordic? 

x 


* * 


Primul care a observat ciudatele adăposturi de pe 
promontoriul ce se înălța dincolo de plajă a fost un marinar. 
Sărind din canot spre a-l trage pe nisip, el a văzut între 
două grupuri de cocotieri acoperişul în formă de ciupercă al 
cabanei lui Frank. 

— lată, iată - a exclamat el - insula este locuită! 

Punând la rândul său piciorul pe nisip locotenentul Bordic 
a exclamat uimit: 

— Locuită? Insula aceasta? 

— La naiba - a răspuns marinarul întinzând mâna către 
colibă; în orice caz maimuţele nu au putut să construiască 
ciuperca aceia uriaşă! 

— Da, ai dreptate - a murmurat Bordic gânditor şi 
nedumerit - este chiar o construcţie omenească! Dar, la 
naiba, ce fel de steag este acolo? 

Tânărul locotenent a pornit urmat de oamenii săi spre 
colibă privind intrigat către un mic cocotier de care era 
agăţat un steag roz improvizat de Frank din combinezonul 
rupt al Isabellei. 

— lată, iată! a exclamat unul dintre marinari râzând. S-ar 
spune că este un combinezon de femeie! 

Bordic s-a oprit la rădăcină cocotierului privind intrigat 
vestigiul acelui delicat veşmânt feminin. În jurul sau, 
oamenii făceau tot felul de glume amuzându-se cu zgomot. 


— la te uită ce mai chestie! a exclamat unul. Să debarci 
într-un colţ pustiu uitat de Dumnezeu şi de departe să-ţi 
fluture în vânt ca şi când ti-ar spune „Bonjour... bonjour” un 
drăguţ de combinezon de femeie! 

— Şi încă un combinezon de mătase! 

— lată că avea şi dantele fine! 

— Am să-l iau de acolo şi să-l fac dar iubitei mele când 
mă voi întoarce!... Să vadă şi ea ce poartă sălbatecele din 
Pacific!... 

Tot mai curios, locotenentul Bordic a pornit grăbit spre 
colibe urmat de aproape de întreaga sa ceată gălăgioasă. 

Când au ajuns în faţa colibei lui Frank, tânărul ofiţer de 
marină a şovăit o clipă. Avea o ciudată impresie că se 
găseşte într-o ţară vrăjită, că trăieşte o aventură aşa cum 
numai în vis se întâmplă câteodată, încă nehotărât a rămas 
nemişcat observând atent colibele, ciudatul coridor ce le 
lega, dependinţele acelea nu mai puţin ciudate şi toi ce 
făcuse acolo mâna omului. 

Ce se ascundea oare aici? Aceste două colibe misterioase 
ce se găseau în insula pustie, cerul întunecat şi trist ca în 
legendele nordice, straniul drapel - cămaşa aceia fină de 
femeie bătută de vânt - toate acestea la un loc prezentau 
un farmec nou, ceva neaşteptat şi emoţionant; anunțau o 
adevărată aventură minunata! 

Din coliba misterioasă avea să apară la ivirea lor, naiada 
insulei sau vreo vrăjitoare o oceanului! 

Murmurul oamenilor îngrămădiţi în spatele lui, care 
întindeau neliniştiţi şi curioşi gâtul către intrarea închisă a 
colibei ce ascundea necunoscutul, răspundea curios 
gândurilor ce se strecurau în mintea locotenentului. 

Comentariile marinarilor, au început iarăşi cu glas şoptit. 

— Acum vom vedea o sirenă ieşind de aici! a exclamat 
unul. 

— Adică zeiţa insulei? Dar de ce nu, s-au văzut lucruri şi 
mai extraordinare!... 

Ridicând din umeri, Bordic a voit să scape de sub 
farmecul acestei întâmplări ce făcea să-i bată mai accelerat 


inima lui de marinar. 

— Alo! Este cineva aici înăuntru?! a strigat el eu putere. 

Cum chemarea lui a rămas fără nici un rezultat, 
locotenentul a repetat-o iarăşi după câteva momente. Apoi, 
rămânând iarăşi fără nici un răspuns, el a împins uşa de 
crengi şi a intrat în colibă. 

În urma lui, oamenii intrigaţi s-au îngrămădit cu toţii şi în 
curând privirea îi s-a obişnuit cu semi-întunericul. 

Pentru Isabell-Edith valul de lumină intrat pe uşă a fost o 
cauză de turburare ce a făcut-o să se întoarcă. 

Cu ochii încă închişi ea a suspinat în somn şi s-a întins 
pătrunsă de plăcere. 

Braţele lungi şi pale bustul armonios, nuditatea sânilor 
mici şi perfecţi, rotunjimea suplă a coapselor, linia pură a 
pulpelor şi însfârşit întreaga sa frumuseţe, toată graţia şi 
splendoarea acelui corp bronzat a apărut în faţa ochilor 
încântați ai marinarilor. 

Atunci, dinspre uşă s-a produs o tulburare şi ei s-au întors 
uimiţi. Din cealaltă colibă ţâşnise un tânăr înalt la fel de gol 
ca şi femeia care îi privea fără să-i vină să-şi creadă ochilor. 
Era un exemplar splendid al rasei umane cu muşchiulatura 
sa superbă cu pielea aceia fină şi arămie şi însfârşit cu 
aerul de energie şi dominație sălbateca ce se desprindea 
din fiinţa lui. 

Un uşor suspin ce s-a auzit din colibă i-a făcut să întoarcă 
iarăşi subjugaţi privirile către femeia întinsă pe patul de 
frunze al colibei. 

Se simțeau stăpâniţi cu totul de farmecul ei extraordinar 
şi ar mai fi rămas mult timp să o privească aşa, daca 
Isabell-Edith nu ar fi deschis ochii în clipa aceia... 


CAPITOLUL XVIII 
Lumea a fost învinsa... 


— Îmbarcarea!... Repede îmbarcarea! În picioare pe 
plajă, aproape de barca mare cu motor ce se pregătea de 
plecare, Isabell-Edith şi Frank aruncau asupra insulei câte o 
ultimă privire spre a-şi imprima pentru totdeauna în minte 
imaginea decorurilor minunate ce fuseseră atât de multă 
vreme cadrul existenţei lor. 

Deşi duceau cu ei cele patru butoiaşe cu o „colecţie 
geologică şi diferite amintiri din insulă” simțeau totuşi un 
straniu regret plecând din acest loc unde trăiseră singuri 
atât de mult şi reuşiseră să-şi creeze amintiri ce erau siguri 
că nu se vor şterge niciodată. 

Deşi viaţa lor fusese tristă, aspră, plină de lupte şi de 
privaţiuni, nu puteau să uite că tocmai acestei vieţi îi 
datorau regăsirea lor pe care o preţuiau mai mult decât 
comoara de nestemate ce o luau cu ei. 

Strânsa unire dintre spiritele lor, dintre fiinţele lor care 
acum era completă, nu puteau să uite că fusese realizată 
numai prin existenţa acestei insule fermecate, neştiută şi 
ne vizitată de nimeni. 

Odinioară, atunci când credeau că se cunosc, lumea cu 
tendinţa ei de a răspândi spiritul, ridicase între ei stavile 
invizibile dar de netrecut. Între ei, între sufletele lor care se 
ofereau şi năzuiau unul către altul, agitația inutilă şi 
zadarnica învălmăşeală a lumii superficiale, gălăgioasă şi 
seacă se stabiliseră victorioase. 

Apoi, venise această miraculoasă aventură care îi reunise 
şi îi izolase întocmai ca pe prima pereche de oameni de pe 
pământul gol şi sălbatec şi astfel adevărul - viaţa reală - le- 
a apărut simplu, uman şi plin de triumf. 

Ori, pentru această descoperire ţâşnită din singurătate şi 
tăcere, păstrau insulei pustii o recunoştinţă caldă reunită cu 
un emoţionant regret că o părăsesc. De fiecare arbore, de 
fiecare stâncă sau de fiecare loc se lega o amintire ce le 
reţinea inima... 


— Haide, îmbrăcaţi-vă! A strigat iarăşi locotenentul 
Bordic smulgându-i din visarea în care erau cufundaţi. 

Isabell-Edith, s-a întors cu un uşor oftat către Frank. 

Tânărul bărbat privind-o cu ochii umezi la fel de 
emoţionat ca şi ea, a şoptit cu voce dulce: 

— Să mergem Isabell! 

Ridicând-o în braţe, a aşezat-o în barcă şi apoi s-a suit şi 
el. 

Pe nisipul auriu, valurile îşi spuneau mai departe 
murmurul poveştii lor nesfârşite. Ploaia încetase, iar printre 
nourii care îşi continuau întrecerea lor spre orizontul 
îndepărtat, a apărut o bucată de cer albastru. Apoi, razele 
soarelui reuşind să se strecoare câteva clipe printr-o 
spărtură ce se lărgea în perdeaua cenuşie şi-a aruncat 
aurul razelor sale asupra cocotierilor, pădurii şi plăjii ca un 
ultim salut pentru tinerii ce plecau. 

Insula lucind încă de apă şi scuturată de vânt arunca mii 
de sclipiri către barca ce aluneca grăbită spre vapor. 
Deasupra valurilor încă neliniştite şi verzui. Acoperite de 
spumă, zburau pasări mari de apă împinse adesea de vânt 
până departe, în larg. 

Frank, a scos atunci dintr-o mică pungă împletită ce o 
avea cu el un teanc gros de foi verzui pe care a început să 
le rupă. Când bucăţelele de hârtie erau foarte mici, le-a 
aruncat în dunga de spuma ce rămânea în urma canotului. 

— Ah! a murmurat cu un zâmbet Isabell-Edith - sunt 
cecurile mele! 

Tânărul a surâs. 

— Şederea în insulă nu te va costa decât şase franci 
scumpa mea, adică un nou carnet! 

Cum în acea clipă ajungeau în dreptul scării ce mergea 
sus pe puntea vaporului, el s-a ridicat spre a o ajuta să se 
urce pe prima treaptă. 

Sus pe punte, au fost întâmpinați de comandantul Derce. 

Figura sa uimită la culme privindu-i în hainele lor ciudate 
de sălbateci a fost atât de comică încât i-a smuls fără voie 
frumoasei Isabell un râset limpede şi zgomotos pe care 


Frank l-a întrerupt: 

— Frank d'Iberville - s-a prezentat el şi... 

O şovăială greu de observat a întrerupt o clipă fraza lui. 
Isabell nu l-a lăsat însă să continue, înaintând la rândul ei, a 
întins mâna-i fină comandantului şi cu vocea sa melodioasă 
a sfârşit prezentările: 

— Şi soţia sa. Suntem doi dintre compatrioţii dvs. şi am 
scăpat din naufragiul suferit de vaporul „Neptun”. De atunci 


trăim pe această insulă pustie... 
x 


* * 


Vaporul de marfă reieşea în larg. Sprijinindu-se cu 
coatele pe bastingaj în partea din spate a navei, umăr 
lângă umăr, Frank şi Isabell priveau dispărând către 
orizontul cenuşiu insula lor, pe care soarele îşi mai arunca 
fascicole sale de raze de aur. 

Sub bătaia vântului, cocotierii se legănau făcându-le 
parcă semne de adio cu frunzele lor lungi. O ceaţă fină se 
ridica deasupra pădurii înaintând încet către plaja blondă. 

Încet, încet, învinse de distanţă, amănuntele se ştergeaţi 
unul câte unul. Insula nu mai părea sub cerul cenuşiu decât 
o masă întunecată desprinsă din întinsul verzui-albicios al 
apelor înspumate. 

Soarele perseverent, a aruncat o ultimă coroană de raze 
pe vârful încununat al muntelui insulei, acolo unde Frank 
găsise minata comoară a piraţilor. Apoi lumina s-a stins şi 
toiul a revenit cenuşiu şi greoi. Departe, între cer şi ape, 
insula nu mai apărea decât ca o vaga pată neagră. 

Întorcându-şi spre Frank figura îndurerată, cu ochii 
înlăcrămaţi Isabell l-a întrebat plină de păreri de rău: 

— Pentru ce am părăsit-o Frank?... Pentru ce? 

Trecându-şi braţul puternic peste umerii ei, tânărul a 
atras-o la pieptul său aruncând o ultimă privire spre 
pământul ce servise drept decor pentru lupta şi victoria saţ 
spre acel pământ pierdut în mijlocul Pacificului ce acum nu 
mai era decât un mic punct întunecat la orizont. 

— ... Pentru că lumea nu mai poate face nimic împotriva 


noastră - i-a răspuns el - pentru că am învins-o!... 
Strângându-se drăgăstos la pieptul lui Isabell-Edith a 
şoptit visătoare: 
— Da am învins... şi lumea şi dolarii!... 


